
THUHMAHRUAI 


“THLA HLEINGA ZAN' thawnthu ka ziak lo 
chhiartuten a bu hnihna ziak leh tura min ngenna 
lehkha leh tawngkama min ngentu an awm chamchi 
avangin, a bu hnihna ka’n buatsaih leh ta châwr a. 
A bu hmasa kha, lungchhiatthlak taka tawp a nih 
avanga a bu hnihna ziak leh tura min ngen pawh 
an nih ka ring a. A*bu hmasa kha ka tihtawpa a 
hmawr ka bawk rilruk tawh avangin, chhunzawm 
leh pawh huphurhawa: hle-in ka hria a. 


A bu hmasa hmawr bilhbawlawk tawh  suih 
zawm leh tur chuan, a bu hmasa ka ziak dawn lai 
ai daihin huphurhawm ka ti zawk. Thawnthu lo 
awm tawh nena a insuih zawmna hriat miah loh 
tura chuktuah chu themthiam ngai tak a nih bakah, 
a hmasa ka ziah lai angin lunglenna ka nei tawh 
si lo. A bu hmasa ka ziah lai kha chuan khawhar 
taka masoi chauh a Jaii-a ka tan lai a ni a. Hun 
rei tak chhungte hmel hmu phak lo leh mahni ram 
pawh hmu lova ka awm lai a ni a. Khatih hun 
laia lunglenna kha chu a chikim riau mai a. Chu 
bakah thil la awm hauh lo duh lam hawi hawia 
kawipuia kuaipui theih a la nih avangin a kawng 
kawng pawh awin zawkin ka hria. 

A bu hnihna crawh hi chu, thawnthu awmsa 
tlangkawm diam tawh chu, a tawnna phelha tah 
zawm leh tur a nih avangin a buaithlak bakah a 
harsa riau a. Tin, chu lovah, Jail-a ka tan Ini 
angin lunglenna leh khawharna tbinlung no tak 

min tuamtu a awm tawh lo bawk nen. Mahse 
tum ta ngang chuan eng emaw ti tiin ka'n tahzawm 
leh ta tet tuta nih hi. Eng ang tak maw le. 
Mahse hlawhtling intihna em em ka nei ve tho a. 
A lo chhiartu lamin a bmasa a chhunzawm phak 
lo deuhin leh cho pha lo deuhvin in lo hria a nih 
pawhin, a ziaktu-in ka ziakna rilru insang phek 
leh chuan, rilru lamah hma min sawntir a. Tin, 
kuthnu tam zawk min belbchbah hrim hrim bawk 
avangin hmasawnna kawng khat chu a ni tho mai. 
Mahri thiam tawk napui, iai tak chungin ka tha 
neih ve ta mai a ni. 


Ni 9.3.1999 James Dokhuma 
(Thawhlehni) Kulikawn : Aizawl. 


1. “KA LUAH ZO SI LO” 


—Lalzova 


os 


SN PA te ina zanriah ei kham chhuat dunga a 
nau hrim tawh tak a awih lai chuan, kawtchuaha 
hlado chham vau vau chu ngaithla-in an ngawi ta 
thap a. A rawl a tang chuan Lalpiaomawii chuan 
“Ka pu Kunga rawi aang mange, vawiina kan Ici- 
pui kal tur an ramvak turin min rawn lehpela,” a ti 
a. Chutia a rin thu a sawi lai la la chuan lehlamah 
mitthi dar ri bal balin a rawn khahcbilh a. Pian- 
mawii pa Laiawrha chuan, “Ka hlauhthawn ang 
ngeiin kan u Chawngi chuan a peih ta lo nge ngea 
nih dawn chu. An va han vanduai chhungkua tak 
em ve aw ! Hmanni lawkah lah a tupa santhapui 
kha, khati kha a lo ni tawh a. Upa-in “vanduaina hi 
zawng sal khat khatin a lo kal lo ve’ tih zawng 
Zawng neih zovin, a khata khata anni chhung tch 
hlir, eng nge an tihsual bik tih mai tura chuti taka 
an chhungkaw laka thihna thikthu a chhiat tak chu 
ni dawn ang aw...,” ati vang vang a. 


Lehlamah erawh thung chuan Lalpianmawii rin 
ang ngciin Zakunga te ramchbuak rawn vannei hawng- 
in, zukchal tih ngam ki hreu mawi tak an rawn kap 
chu riin. Thlezpui dungah naupang hovin a lu chu 
an rawn zawn hawhaw hap hap a. Muhse chumi 
zan kher kher chuan lehlamah cbhiat tawk an awm 
avangin, khawhar ina kal lo paho leh laina hnai zual 
tak tak chaubin salu chu an lawm a. Zanriah ci 

kham afangin nula leh tlangval chu khawhar inah an 
inkhung fai vek a. A kaptu Zakunga chu Laiawrha 
makpa, a farnu-a pasal a nih avangin salu lawmin 
a kal ve a. Lalpianmawii erawh chuanin (a pasal 
te in)-ah a haw ve ta nghal a. 


In a tblen chuan a pasal Suakliana chuan. “Pian- 
mawi, Rozamin lengah a rawn sawm cbea. “Khaw- 
har inah ka naute an kal fai vek dawn si a, mahni 
chauhin in ka nghak dawn a, a khawharthlak dawn 
em mai’ a tia. A khawhar thlu a ni ang, ani lem 
a lo leng fo si a, ipeih leh leng ve ta che. Kei chu 
i pa Kunga salu khelin ka va kal lawk ang a, chumi 
zawhah mitthi lumenna lama ka lan ve zawk loh 
cbuan,” a tia. Pianmawii chuan, “I tlaivar ve peih 
dawn em ni?” ati a. Ani chuan, “Ka hre lo le, ka 
vawiin khawilo kal ka chau deuh a, tlaivar em em 
chu ka peih kher lo vang,” a tia, vaihlo a pai ama, 
a chhuak ta a. 


A chhuah hnu chuan Suakliana nu chuan, “Mawii, 
i thiannu teina len peihi tum Chuan i nau kha chu 
ka lo mutpui ang e, i tan a buaithlakin, Mama 
zawng a daw hi chuan a fel tawh roh a, min tibuai 
lo ang. I duh chen chen leng ve ta che. Zanin 
zawng lehlam lehlamah thawm awm zan pawh a nih 
hi,” a ti. Tichuan, Lalpianmawii chu Rozami te 
ina leng tur chuan a chhuak ta a. An in a'n luh 
chuan Rozami chuan vawkchaw mei vil pah hian 
khawhar takin:— “ “Ka chan tawkah ka lungawi lo, 

ka dem chhan ka luah zo si lo!” tih a sak lai chuan 
Pianmawii chuan kawngka hawn pah hian, “Zamthian, 
i khua a va har awm ve,” tih pahin kawng a khar 
a. Rozami chuan, “Har lutuk Mawithian, ilo leng 
thei a ka va lawm em! Ka khawhar vang a lawni 
lengah ka rawn sawm reng che ni. Ka knawhar 
awm ngaihna hre lovin hmui ka hung thla ngawit a. 
kaih tul em em pawh ni hawt lovin. 


“| rawn len theih rau rau chuan Mawithian, leng 
reng angche aw. In pa'n len a phal loh ka hlauh 
tilruk tehreng nen chuan, ka hmui pawh ka'n dah 
daih ang e. Sawm loh pawha rawn len zeuh zcuh 
tur hi a ni a, nang zawng rawn len ve pawh i tum 
eih lo va,” tih pah chuan a hmui chu khamtluan 
sangah a dah a, a hmuidelblung saihapui pawh kiumai 
sit bulah a dah a, Pianmawii chuan, “Ngawi teh, pa- 
sal ncih chuan len har deuh a nia, i hre lou mia 
hi. Zanin kher kherah min rawn sawm blauh a, io- 
sawm zaa awm tak a ni a, ka lo leng thei hrain a 
ni chauh zawk,” a ti a. 


Rozami chuan, “In pa chu khawhar in lamah en 
ri a kal?” ati a. Ani chuan, “Ka pa Kunva sa 
kah lu a khel phawt ang a, khawhar ina len nghsl a 
tum a ni ang. Zanja chu ka pa te ina ka chaw ci 
kham in ka zuk thlen chuan, “I thiannu khua a kar 
thlu a ni ang, iduh leh leng ve ta che’ a lo tikhiah 
a, ni danga len phal meub thin lo khan. Zarah te 
phei chuan nau pawm kan ni bawk a. Chu bakah 

thawh theih ang ang khawih tur a tam bawk nen. 
Ka nu lah chuan nau hruai buai ngai lovin “ka lo 
mutpui ang e’ a tifel &t a,” a ti siam siam a. Ro- 
zarichuan, “Pa Zakunga hii ni pasal a ni tak maw 
kha? Suakan salu a khelna chhan tur ka'r hre lo 
dawn a,” atia. Chumi zan chuan an pahnih chauh- 
in tapchhakah an vanglai hun afanga an tun din- 
hmun thlengin an sawi dun zankhua a. 


Rozamichuan, “Ngawi teh Mawithian, nang chu 
duhber neiin pasal te Angchhungah fanau nen i awm 
tawha. Tawngkhawlo ni suh se, hlim takin in dam- 
cbbung in hmang dawn chu a ni ta bik a,” a tih 
lai chuan, “Duhber tih em em chu a ni bik lo tih 
i hriat reng kha. Mahse kan chan tawka khawrel 
a nih miau si chuan luogawi kan tum hram hram 
chauh a nih hi,” tiin a nui ar ar a. “Chu lo a liam 
eng nge i la beisei chuan? I awhawm bik nasa 
tih inbre ta che. Kei chu ka hma lam hun bi thim 
tlatia ka hria a. Ka fanu té hi ti hian dam te-in 
lo leikang ve-in han inti nula leh ta pawh ni ila, ka 
tan chuan nuam hi awm tawh mawlhin ka hre lo. 
A chang pbei chuan dam bi ka ning hluah hluah a. 
Han leng lehin min dub dertupawh lo awm ve ta 
se, fachuam ka lo nei ve tingtang si a, ani tê hi ka 
phurrit la ni tur chu a ni tho tho. 

“I briat angin kan inkawm hun chbung zawnga 
min duh dertu zinga ka dub thlan ka luah zawb tik 
si lohab chuan, pasal nei leh tawb lova ka thih ni 

nghah tawp mai hi ka thlang zawk. Tupawh nei 
leh ila, tuna ka rilru natna hian a dam phah dawn 
chuang lo tih ka bre chiang sia. Chu bakah ka fanu 
tê hi ka phurrit min belhcbhahtu a ni dawn bawk 
si. Vawi khat nulat ve mana heti reng renga vang- 
lai ka vui liam tur hi chu nA ka ti a ni, Hmangaih 
na kawng ka thlang a, hmingchhiat leh retheih pawh 
huamin mittui tla chungin ka nulat mawina hi a tan 
chauh vawn thiangblim ka tum bram hrama. Mah- 
se keima zir loh vang pawh a ni ang, vanduaina 
khura min kuah luttu ai zar a ni lek ta sia. A 
tawpah tah leh hathialna bak rochun tur min hnut- 
chhiah si lo. 


“Ngawi tehe Mawithian, vawiin tlai ni tla kawi 
eng ka'n thlir phei kha chu maw, kan thian zaho 
kan nulat laia kan inlawm lai hun leh Thuama lo zin 
nen Thuamthiani pate-a te ina kan inkawnizawh a, 
Phulzau-va kan len ho lai te kha ka ngaihtuah chhuak 
a, ka mittui a tla zawih zawih a,” ti-a a sawi Jai te 
chuan a hnuk a la ulh teuh mai a. An pahnih 
chuan an nulat laia an iolawm ho laia Rozami te 
lova an feh ni-a an hlimzia te, laksang an lak Ich 
an rengchal brain briat lai tc sawiin Rozami lung cuu 
a leng em em a. Chung an sawilai chuan Rozami 
chuan Thanthuami te kawmchir leikapui kila Kap- 
thuama nen an inkawm lai hun techu a mitthlain 
a hmu reng a. Zan a lo rei dawn ta mai a, a nau 
lensan a ngaihtuah deuh bawk avang chuan Pianmawii 
chu a hawng dawn ta a. 

Rozami chuan an tual thlengin a thlah a. Thla a 
eng lo nain khya a thiang em em a. Arsi sang tam 
tak chuan an chung van boruak zau tak maiah chuan, 
kum sang tam tak afang tawha an meicbher chhit 
pangngai chu chuai chuang hauh lovin an la chhi 
eng renga. Antualah chuan an ding dun vang vang 
a. An thawm hriat phaka khawhar ina zai ri chu 
chiang takin an hre phak a. Chutih lai taka an bla 

«sak chu : — 

“Khawvelah hian kimna ni tur, 

Hmun a awm lo ka buaina ram, 

Aw, engtik nge lungduhte nen kan len hun tur? 

Chatuan tlangchhipah a ni buaina ral a kian ang,’ 
tih an sak a'n hriat chuan a hla thu chuan Rozami 
rilru chua vaw na hlea. “A ni tak asin maw Mawi- 
thian, cbatuan tlangchhipah a ni chauh ang maw, 
buaina ral bi a kian dawn? Ka duh lo, ka duh 
thei lo, thi mai zawk ila ka tanchuan a nuam zawk 
ang, ti dawn ila, fa ka lo nci ve tawh khanglang si 
a. Khawvel hian a nawmna hi ka tan a phal velo 
a niang. Mite chu lungngaihna leh hrehawmaa piah- 
ah tal an -nuamsa thin a. Kei erawh chuan chung 
Zawng Zawng piahah pawh tahna mittui hul lova sul- 
hou chhuia inchbirna tawpintai nei lovin, ka dam- 
chbung lungngaihna luipui chhengchhe tak hi zawh 
tawp thak bak ka nei lo,” a ti vawng vawng a. 
Lalpianmawii chuan hnem vak ngaihna a briat loh 
avangin, “Zamthian, Pathian kutab lo inhlan ngun 
hle ang che aw,' a ti ringawt a. 

Rozami chuan, “Maimitchhing chunga dubthusam 
leh meng chunga dubthusam eng nge a danglam 
chuanna ? A tak thleng thei tawh lo tur, hunin 
kawng a kharkhum mai ni lo, a kalha a kalh hnan 
tlat tawh hawng leh turin Pathian meuh pawhin 
keimah avang ringawt chuan hun mual liam tawh 
chu a hauk kir kh dawn chuang si lo. Chuti a nih 
si chuan Pathian kuta inkawltirin ka tan awmzia a 
nei chuang lo. Lungngaihna zan hian lungngaihna 
zan dangah min hlan chhawng a. Chhun ni tina 
khawharna lahin tuk tin khawharna ni lo chhuak zel 
chauh a hring si a. Ka tan chuan rilru chawmawlh 
kbawpa Atna-in min pumtbluk a nih chauh loh chuan 
min cbhawk thei tur dang ka hre lo. Chu lah chu 
thlan ngam ruala ni bawk si lo. Chu! Ngawi teh, 
Thuamthian, ka nau thawm ka hria, a thoa ni ang, 
mangtha mai,” a ti a, a luhsan ta a. 


2. “KA TAP KA TAP DAWN E” 


—- Rozami 


A NAUTEHO lâwm an feb darh vek avangin 
mahni chauha a feh tur chuan, a fanu a fehsan tur, 
a u Hnuna fanu a awmtir puak lai chu kawtkaia 
lawmin, naute la mikmak lo tak chu puitling biaka 
bia hian, “Bawihte, lo tap haub suh ang che aw, ka 
lo haw thuai ang,” tiin a biangah a chulsak heuh 
heuh a. Hria ni-awm tak ina fa tê pawh chu a kiai 
sak reuh a. A fanu tê lah chuan a nu a chhun a, 
a hmeltha-ina duhawm reuh khawp maia. Rozami 
chuan a chhe lamin a pa a chhun ang tih a blau 
rilru hle a. A then tik a pasal chu tlangval lerh 
taka nih chu bre rilru rengin, mipa lerh aia an mual- 
pho hma zawk dan a hai si lo. 


Mabni chauha a bun karh karh lai chuan vau ngaw- 
puia rengchal hram hmahruai a’n bre vau vau chuan 
a khawhar a kaitho a. An nulat laia a thiante nen 
an inlawm laia an lova an fehin rengchal hram hma- 
sa an briat chungchanga ‘lawm daw thei (dawthei 
lawm) hriet hun’ tih tawng an sawi ho lai leh, an 
laksang lak lai te chu a rilru-ah rawn thar lehin a 
bunhmunah chuan a thu ta hnawka, Inhup vawng 
vawng chung hian, “Khawvel chu a kalphung ngaiin 
a la kal zel si tak a aw...... Fur leh thil labin a 
ngaité-in an huo bi pangngai rap pelh hmiah lovin an 
rawn hmang a. Nungeha leh chungleng savate leh 
par tinte lehin kum tinin an hun hai hauh lovin an 

nun an tharthawh leh a. Kei erawh chu a ni telin 
ka uai salh salh zel sia. Aw, hmanl.i kha a taka 
thar si lovin rilru lamah chauh a thar leh thin kum- 
khua dawn zawng a nih hi. Ka nu, aw ka duh hai, 
tu ber nge ka koh tak che u pawh ka thliar tlu im 
lo ve. Mupui angin thla chu nei ila, mahse thlawlina 
lam tur ka hre chyang dawn si lo,” ti-a indawm kun 
chungin a mittui a tla zung zung a. 

Chutab rallehlam a'n thlir a, ngawpui hring dip 
romei kai lo thiang kuk lam pana vahai nupa thliwk 
dun rial rial chn a'n hmu a. “Aw, in va hlim bik 
tak em! Nangni zawngin ei tur chauh lo chu lang- 
kham dang in nei lo a. Kei erawh chuan khawhar 
mittui hru chungin jungagaihna luipui ka ziwh iek 
sia. Nun hlui ngai reng reng a, chu nun hlui chu 
tlansan hla tial tial chung siin ka lehhawi tawk tawk 
bawk si a. Ka hma lamah lah chuan zan khawhar 
hnuaia lunglen tinkim dawn chauh lo chu min hmuaktu 
dang a awm si lo,” ti a dawn vawng vawng chungin 
chik lo takin chawfak tur chuan thlam lam a pan 
ta hna hna a. 


Rozami pa chu lal upa min, ei an tlakchham pawha 
a kum a kbuaa an nawm an maka lal buh char sa 
zenpui phak, thlawahma ni se ramhual a nih avangin, 
chumi kum an khaw lamhnai neib kum pawh chuan 
Rozami te lo chu a hnai ber pawl ania. Cnvtia 
mahni chauha tui ti lo tak chunga chaw a fak lai 
chuan, ralkbata tlangval tleirawl pahaih a lam pana 

lo kal vang vang chu a han ral hmuh a. A ngaih 
an tithalo ang reng hle mai a. A hlauhthawn ang 
ngeiin an rawn pan ding vang vanga. Chu tleirawl 
pahnihte chuan. “U Rozam, chawhma chanve atang 
khan i fanu a na thut a, a luak a luak a. I pa lo 
chu ina awm puitling tumah dang an awm silo va, 
i pain “In haw hmanhmawh rawh’ a ti” an ti a. 
Tichuan, Rozami chu ainsiam sawk sawk a, anhnah 
tlem phurin a zui haw ve ta nahal a. 


In a thlen chuan a fanu té chu a lo na hle mai 
a, thenawm bnai nu hovin an lo kil laih a. Rozami 
chu a’n insil sawk sawk a, a fanu chu pawm pahin a’n 
ko va. Mahse koh thelh ang maiin, hmana a nulat 
laia thichhawnga a damlo ang cbiahin che lo chang 
lovin a awm ngaiina awm hie hle a. Harh lailawk 
nei miah lovin chumi zan chuan a paw tlaivar zak a. 
A tuk khua alo var pawhin zing dai nei miah lovin 
na tak hian a thaw ringwt a. A mut leh amua 
ni mai a, a pawm leh a puak pawhin a danglam 
chuang lo. A tap hek lova a tal bawk hek lo. A 
zan hnihna-ah pheichuan thenawm khawveng thahnem 
takin an menpui a, mahse tihngaihna dang vak a 
awm chuang lo. Rozami chuan pawm chunga a khuma 
thutpuiin, duat tak mai bian a biang chu a’n chul 
liam liam a, “Bawihte, ka neihchhun, i va han khaw- 
ngaihthlak bil bel tak em! Khawnge, ka puak i 
chak em thin kha, ka'n paw jeh teh ang che,” a ti 
a, a paw fel zet chauh, a te that a, a chau zui chu 
a ni ta mai a. 


KA TAP TAP DAWN E 1 


Rozami chuan, “Bawihte, Mate, ka duat lai, ka 
neihchhun, ka nu, ka nu, i hnenah Mateii a lo kal 
e, lo duat ang che aw...... Bawihte, ka duat lai te, 
hrehawm ka va han ti tak em !” ti ngawih ngawih 
chungin a fa en phal loh té chu a pawm a. An 
chul vel a, “Mite, aw...... i pang te chu a la lum 
tak ther ther a. En teh, hei, nimina i artui ei tur 
pawh i la ei hman loh hi han ei hram teh,” tiin a 
tap vawng vawng a. A tah hla chham hre phak nu 
rilru no deuh leh nula zuau zual deuhte chuan an 
mittui an lo hru ve fap fap hlawm a. 


Zing khawvar dawn ar khuang te chu tuk dang ar 
khuang ang tho ni mah se, chumi tuka ar khuang 
erawh chu khawhar bik riau hian Rozami chuan 
a hria a. Leilung a rawn lang fan a, tuk dang ang 
bawka an kawmchar khiang lera tlaiberh rawn hram 
thinte chen chuan khawhar zo vekin a hria a ni. 
Tukthuan ei a lo hun a, a thiannu Thantbuami chuan 
nau paw chung bian an jna chaw eiah a rawn sawm 
a. Marse Rozami chuan, “Thuamthian, min ngaidam 
rawh ka lawm e. Chaw ei ka huphurh vang ni lo- 
vin, tukin chauh na na nachu Mateii taksa ka kal- 
san phal mawih lo,” a tih tlat avangin a zui ta lo va. 
A vui a lo hun a, Rozami chuan a fanu ruang chu 
a pawm tlat a, a tap reng bawka. Thlanmual kawng- 
ah fahran pawh tu pawm mah a phal lo. “Ka fa 
neihchhun taksa ngei ka pawm theih chhung chu ka 
pawm dawn,” a tih flat aVangin a fanu ruang tê 

reuh chu a puan duh bera tuamin, a thiante pabnih 
leh Kobhran hruaitu thenkhat leh thenrual dangte 
nen thlanmual an pan a. 


Kawngtluanin Rozami chuan, “Bawihte, i hmel ka 
hmuh hnuhnun ber a ni dawn ta maw? T taksa 
ngei ka koh tawp anita hi brilhaithlak ka va ti 
tehlul em Bawihte. Rawn mengiu iawu tho leh la, 
kan nufain kan inkhualtelem leh dawn lawm ni? 
Aw . ... Bawihte, ka neihchhun,” ti lawm lawm chung- 
in thlan lung kuang tha tak, ama tawk tea fel êta 
an rem chhungah chuan, kumkhuaa a hmuh leh 
tawh lo turin Rozami fa neihchhun Ngursiamliani 
chu an zalh taa, Inan thlen leh hnu chuan Rozami 
chuan. “Ka khua a har em a, ka thiante nen daiah 
lunglen kan va hrithla lawk ang e, min lo ngaithiam 
mai teh u,” tiin a thiante pahnih Lalpianmawii leh 
Thanthuami nen dai lam an pan ta a. An pathum 
chuan Phulzau tlang an pan a. Hmana Kapthuama 
nen an thut dunna hmunah chiah chuan an thu tlang a. 


. Thanthuami chuan, “Zamthian, “mitthi ngaih hi 
zawng upa-in khuarei chaubin a hnem' an tih angin, 
khuareiin a la hnem ve chhawm ang chia, a sarbu 
lai ang hi a nireng dawn hauh lo a nia, Hmaichhan- 
ah han ti ta cheila, heti ilo nih têkah si chuan, i 
hmel ni se, tun hma ai mahin a mawi zawk a. Thla 
bnih khat a'n ral ang a, i zia-awm chbawm chho 
mai ang,” atia. Rozami chuan, “Ka khawhar hi 
engtikah mah a reh lo vang. Ka mittui lah engtik 

kbawtikah mah a hul dawn hek lo. Ka mitthi ngaih 
chu khuareiin min la hnem pawh a ni thei e, mahse 
ka damlai ngaih erawh hi chu a reh ngai lo ung. 
Ka hmel chhiat leh that lam ni lovin, kei nuthlawi 
lengleh hmaa lo chhuak tumah hi ka mittui min 
chhawk tur khawiah tu dang va awm suh. Mitthi 
ngaih leh damlai ngaih tang kawp bi tunah chuan na 
ka ti em a, ka tap.ka tap dawn a nih hi. Lusun- 
na thuahhnih, ka damchhunga min umphak reng 
tur khawharna tuar chung hian dam hi thlahlelin min 
ring em ni?” ti ngawih ngawih chungin a insiit hlawp 
hlawp a. 

Pianmawii chuan, “Zamthian, heta kan awm rei 
cbuan a mawi lo vang. In lamah thenrual chuang- 
kai an awm awm si a, heta awm hian sawtna a nei 
lovin khawhar belhchhahtu mai mai a ni zawk, i 
hawng ang u,” ati a. Rozami chuan, “Sawt lo, 
engmah a sawt lo Mawithian, a mawihawih zawn 
erawh chu a tulin tih chuan in thu tbu le. Kei 
Zawng ka bei a dawng kim ta. Aw.., heta awm 
reng mai hi ka va chak zawk tak em!” ti ngawih 
ngawih chungin in lam an pan ta a. Zanah chuan 
zanufa khaw nula leh tlangvel zawng zawng leh tlema 
la valai chin deuh chu Rozami tein, an chhungkaw 
kim laia an sak inpui chhungtblak blam sariha seiah 
chuan an khat purh mai a. An Biak-in hlapu Hrang- 
ruma'n khuangpui a chang a, an zai thiam cm em 
mai a. Zana rei deuh chinah chuan, anni Rozami 
te chhuog, zan bnih tlawng tlaivar a lo meng rim 
tawh ni bawk si, tin zai an rel hnai ta a. 


14 THLA HLEINGA ZAN II 


Ruang thlak zan chuan Rozami chu a thiante pa- 
hnih nupa pawhin an rawn lenpui a. An thian 
zaho chuan kawmchir thlang lam nampuk, Rozami 
khum, tun hmaa au Hnuna te an indan hmaa an 
mutna thin khumah chuan an thu tlar a. Tin an 
tum hnai tih hriatin inanthuami Chuan, “Khawnge, 
kan mawng a nghet tawh lo deuh tlatin ka hria, bla 
pakhat chauh ka'n tblang ve teh ang, chu chauh tal 
chu i sa leh teh ang u,” ati a. A hla thlan chu, 
hmana Rozami pasal neih hnu a, a pasal te ina a 
awm laia an khuaa Kapthuama a lo zin tum a, a 
hawn len dawn zan “Thla Hleinga Zan' taka Than- 
thuami te leikapuia zan reha a zai, ralkhata Rozamin 
a lo rel hriat lungleng awmngaibna hre lo pawna a 
chhuakin a chham, 'Rumin ka nghak ram ropui chu, 
tih kher a'n thlang chu, Rozami chuan, “Awi! kei 
zawng Thuamtbian, i ti hrehawm em mai,” tiin a 
thiannu chu a sik nawk nawk a. 

Chu hla an han sa chu an thiam em em mai a. 
A chang thumna:-- Lei pangpar hlim lai nia chuai, 
khuarei hnutiang ngaih a nd e, lunglem ka nei lo 
khawvelah rethei nau ang ka tap’ tih lai an han sa 
zet phei chu Rozami chuan a tuar ta hlawi lo va. 
Kawmchar leikapuiah a zuang chhuak a, a thiante 
pabnibin an umzui vat a. Leikapui tlangban vuanin a 
tap ta ngawih ngawih a. Pianmawii chuan, “Zam- 
thian, chutitaka tuar thiam loh tur a ni hlei nem, 
a aia tha tha i la hring leh ang a, eng nge? Heti 

taka i tuar thiam lo hi kan hriat thiampui khawp 
tho chia, mahse hawh, i lut zawk ang u. Inlcngte 
pawbin tin bnaih an tum tawh sia,” ati a. Rozami 
chuan, “Eng vanga heti taka lungchhe ta nge ka nih 
pawh ka thliar hrang thiam lo. Mawithian, ngaih tur 
a tam lutuk, “nen nen nen, lunglém ka nei lo, a in- 
thuah tam lutuk,”.a ti hlawp Llawp a. 


Inleng an fin hou chuan tlangval pawnthuabkhai 
an in riak turte chu an rawn inpulut zung zung a. 
Thanthuami leh Lalpianmawii te nupa chuan hmun 
an han tihfelpui thuai tbuai a, an tin ve taa. A 
thiante a thlah kawtkaia an din ho lai chuan Than- 
thuami chuan, “Zamthian, i tan hun tha a rawn 
inher chhuahna ai a ni mai thei asin. Hetia i fa i 
sun hi tunah tuar hle mah la, nakin hun lo kal 
zelah i thawvenna ai a ni zaw phian thei a nia. I 
mitthi ngaih khawhar a'n reh mah na'ng a,  nula 
hnahkhat pangngai lenin i han leng ang a, chutih 
hunah chuan i tan hun hlimawm zawk te pawh a lo 
thleng mahna,” a ti a. Rozami chuan, “A ni mai 
thei e, mahse lung kimna tak tak hi ka hmuh tawh 
pawh ka ring lo. Dam hian ka tan awmzia pawh 
neiin ka hre tawh hek lo,” a ti nguai raih a, a thiante 
chu a mangtha a,a luhsan taa, Tlangval tlawmngai 
inriak chu chhuat khatin mu dul mah se, Rozami 
chuan an in chu ruak huai hian a hria a. 


3, “ANTAM LENGLEH RODANGI” 


— Sabuta 


Yi SA a inphut khat alh mai a, amah a ngovin 
8 hmaifang leh ruangam pianken a mawi si. A kim- 
tlang ngaihnobeina leh a nuih zawnga a biangsum 
leh mitmeng no riai mai chen chuan, a nuthlawina 
chuan a puangzar ta chauh zawk em ni tih turin 
Rozami han leng leh zet chu tuar a har ngei mai. 
Kbual kbua leh Aizawl atang meuh pawhin Rozami 
rimtu leh kherhtu chu kar lovah an inkahpupohaw zut 
mai a. Aninah ni se, zan tin tlangval leh pathlawi 
rual bi an thum ham bam reng bawk a. Chuti 
taka Rozami a rawn tuai thar leh ta mai chu, amah 
lo hmu thintu khawtual tlangval leh a mimir reng 
reng pawhin mak an ti a. Amah a iachei thar ta 
Hluai pawh a ni chuang lo. A kbawlai kal fahran 
pawh an en zui vawng vawag fheuh mai a ni. 


An khua-ah chuan tlema tlangwal thuahkhat deuh, 
biak rin ngai tak, pa kal deng chawrh chawrh, kut 
thentthiam fu si bian Rozamichua Atcbilh bur mai 
a. Rozami lahin biaksawm a.chhawnchhaih dan 
tawka thiam si. Chu tlangyal Sabuta chu Rozami 
chuan a lennwah tawh chuig bruai tehah a nei a. 
Amah vengtu tha tak a nitih 6, hriat avang leh, a 
lakah tuman an thik dawn lo tih a hriat avangin, 
kalpui berah a nei a. Chu lovah Rozami han leng 
leh chuan tun hma angin fhian bulf0k a nei tawh lo 

bawk a. A thiante pahnih lahin pasal an nei tawh 
si a, a rualpui nula kawm tur tumah an awm si lo. 
Chuvangin, phur taka zuitu tur Sabuta a nei chu a 
remchang viau a ni. 


Ani Sabuta kut themthiam ang reng tak ni bawk 
chuan, Rozami tatur a nih phawt chuan eng tihsak 
mah hnial leh hreh a nei si lo. A thembu zawng 
zawng ni se a siamsak a. Khawilo kal se “Rozami 
tan, tiin eng emaw hi a hawnsak ziah bawk a. Ro- 
zami lahin a lawm tawk a sawi thiamin vaihlo a 
zialsakin, a Aizawl kal chang lahin darpin leh raw- 
mawi chhiava deuh a'n hawnsak ve zauh a, Sabuta 
lawm tawk a tling a. A thawmhnaw bal chenin, ani 
mi phak chiah lo ve ti lo chuan, mi aia uluk leh in- 
suk peih Sabuta chuan Rozami thawmhnaw chu a 
suk faisak thuai thuai a. Chungte chu Sabuta lawm 
tawk a tling zel bawk si a. Rozami lahin tawng- 
kama chiau-au dan leh a lawm tawk sawi dan a thiam 
bawk si nen. Miten Rozami an dem fiam chang te 
hian tlema mi phutkhat deuh a thuching, a lawm 
em em mai thin a. Ni khat chu Rozami nena an 
inneih bun tur tualchirah din hualin an seppui a. 
Puanchei biha lawichal nen Sabuta te in lama an 
hruai hun tur a hlat tawh lohzia an han seprawtui- 
pui tak tak chuan a phur laileng khawp a. Nui vur 
vur chung hian: — 

“Phaia phunchawng par a chhing zo ngei, 
A no ber e antam lengleh Rodangi; 
Kan runah lawi rawh se nuthaiah,” 

tiin hla tha fu mai chu a'n chham chhuak ta roh. 
Chutah le, tlangvalho chuan chheihzai puak thak 
mai hjan an han sa zui, Sabuta phur chu a laiah a 
lam ta duh duh mai a. Chutih lai tak chuan Rozami 
khawilo kalchuan a rawn hmu hlauh maia. “Buta, 
engah nge khatia i lam huh huh?” a tib veleh tlang- 
valho chu an nuita dardara. Sabuta hrilhhai phat 
ngaihna hre lo chuan, “Min hmu ang tih ngaihna 
ka hrelo a lawm,” tih pahin Rozami haw tur chu 
azui ta juang tuang a. Tlangvalho chuan an eu zui 
dar dar a. Sabuta hla fiam phuah chu alar ta phian 
mai a. Zan naupang pawnto chenin an sa larin 
“Antam lengleh Rodingi' tiin sak tebah an neih ta a. 


4. “THUAMA CHO LO ZIN THLA VE SE” 


— Rozami 


K3... a lo favang a, Kapthuama pate unau 
zinga upa ber dawttu hmeichhe fanu tê berin pasal 
a nei dawn a. Naupuakpuan ei tura Thanthuami 
leh Lalpianmawii an rawn hrilhna lehkha an hmu a. 
An kal hma chiah tlaiah Thanthuami chuan Rozami 
khawlai kal hnenah, “Zamthian, kan inhmu hlauh chu 
a va tihzia em! Inina lo kal ka tum rilruk lai taka 
kan intawn hlauh chu. Ie maw, naktuk hian Thuama 
ni fanu pasal nei tur naupuakpuan ei turin Mawithiani 
nen min rawn ti a. Anni nupa leh keini nupa nen 
Thuama te khua-ah kal kan tum a. Zanin bian ka pa 
te inah chaw ka ei dawn a, i hman leh lo leng lawk ta 
che,” a tia. Rozami chuan, “Awi A..., lung hlui a 
va'n leng duh awm ve! ti ila(h), lung in tileng dawn 
ani zawk ang chu,” tia nuisak chung hian, “Ni e, 
rawn len hram chu ka tum ang e,” atia. 


Zanriah ei kham chuan Thanthuami leh Rozami 
chu ap kawmchar leikapuiah ding chungin an titi dun 
a. “Ngawi teh Thuamthian, in leikapui hi a hlui 
kha chu ni tawh lo mah se, ‘hmanlai kha’ ti rawh. 
Heti hian han leng lehin nun thar neih tuma theib- 
tawp chhuah a intih pachan ka tum ngial pawhin a 
hlui kha a blui thei chuang si lo. Ani lah chu bei- 
sei phak rual loh, kham sang taka pangpar mawi 
tak leh rimtui, a mawina leh rimtuina hmuh phak 





nu ka sun kha a lo hre ve tawh emaw, a enga 
pawh chu ni se, in han hmuh hun chuan chibai min 
rawn buk la, “Zamthiani chuan ‘Thla Hleinga Zan’ 
chang lo pawh hian ka la theihnghilh ngai reng reng 
lo a ti’ i rawn ti dawn nia,” a ti a. Thanthuami 
chuan, “Ka rawn hrilh em em ang. Mahse i chan- 
chin hi azawng azaa hrilh chu a tha kberin ka ring 
lo. Ani pawh a rilru a la danglam tak tak chuang 
bik si lo a. Hmana lehkha min rawn  thawnah 
pawh ngaihbel theih tur chauh hian, “A Jo thleng ta, 
lungduh lenrual kan thenna, ka hawi vela chhawrthla- 
pui leh si-ar thangvanah an liam ruai e,” tih hla te 
hi ka hla thulkhung a ni ta’ 4 rawn tinghe nghe 
asin. Ani a kar beisei chi loh a nih tawh berah 
chuan, nang lah kan kbaw nula bnabkbat tam tak 
ai pawha pasal la hmu tha zawk turini a. Tun 
apangin ani aia thlanawm zawkin anrim zur zut che 
a. Fimkhur taka i thlan thiam phawt chuan i nawm- 
sak nikhua a tlai lo vang,” a ti a. 


Rozami chuan, “Nawmsakna hi hmel leh neih a 
iongbat ni lovin, rilru lam a ni zawk tih chu i bre 
vek tho a lawm. Kumpinu lalber fapa roluahtu 
pawhin Jalthutthleng aiin hmangaihna a nih kha a 
thlan zawk. Amah ngeiin, “Kumtluanga ka bma- 
ngaihi then ai chuan, Parliament rawnin ka nau 
_ lal rawh se,’ a tie an tia ni lawm ni? A......, eng 

pawh pi se Thuamthian, leng rei hman i intih loh 
bakah kei pawh ka pa'n len rei a blau (utuk a. 
Sawi sawi ngai lovin ka rilru lah i hre sa vek tho a. 
Amaherawh chu, nichina ka chanchin azawng aza a 
Thuama hrilh a tha lova irin nachban kha eng 
nge?” tiina zawf a. Thanthuami chuan, “Eng 
dang ni lo ve, hetia i han leng lehin mi mit i lak- 
zia leh rimtu i hmu chamchi mai te hi a lo hriat 
chuan, a rilru tina thlawntu a nih ka hlauvin, ani 
pawmlai nei ni si, a laka i rilru put dan heti la ni 
bawk si. A rilru tihnat luat ka hlauhthawnpui 
vang mai mai maw le. Ka pa meuh pawhin, “Zami 
lo hmelthat em emzia hi a nuthlawi hnu hian ka 
hmu chiang chauh a ni, a ti che a,” a ti a. 


Rozami chuan, “Ho mai mai, mi min fakder avang 
ngawt chuan a mitah ka tha ve kher na'ng. Heti 
taka ka phu loha mip sawi nachhan pawh Sabuta 
vang mai mai hi a lawm. Tawngkam a thiam tbla 
zuah ang lawi si a, min ngaizawng pheng hian kil 
tin kil tangah min sawi a, ‘hla fiam ka phuah e 
te a timawhhek lo. Ani pui hian min tithangmawi 
mai mai a nib hi. A nih aw Thuamthiaa, Thuama 
chu a zin pawh rawn zin thla vein, aral pawh min 
rawn ral ve reng reng se la. Ka tan beisei rual lob 
ni tawh mah se, kan intbian (batna a la bo chuang 
hlei nem. Kha zat keimah avanga hrehawm tuar a, 
ka tana lo inpe tawh a nih avang chauh pawh khan 
kei chuan kumkhuain nuta ang tal pawhin vawn 

reng ka tum asin. Kan inkar a zau hi ka phal lo. 
Ani pawhin farnu ang a min en a, min finchhuahtu 
a tan ka mamawh reng dawn tih pawh i rawn sawi 
dawn nia,” ati a, an inmangtha ta a. 


Inneih ni tlaia an lawichaw ei kham, Thanthuami 
leh Kapthuama chu an leikapuiah thu dunin an titi 
melh melh a. Thanthuami cbuan, “I nupui neihna 
pawh a rei ve leh dawn ta mai a, fa in la nei hauh 
lo mai a, in nu bian a chhiat nge a la pai lo hrim 
hrim?” ati a. Kapthuama chuan, “A la pai chbin 
lo hrim brim, fa nei bar chi hi awm a ni a. Kan 
kawmthlangte monu pawh khu an inneih atanga a 
kum ngana-ah a pai chauh. Heti ang sawi tur hi 
an tam khawp, a hunah chuan kan la nei ve mai 
ang, kan nghakblel thin a nia. Tak a, Zamin fa a 
lo ‘hioh ve mek a ni maw?” ati a. Thanthuami 
chuan, “Nia maw le, a rei leh lek lek tawh, kumin 
hnubhrim thlawh lai daib khan a ni. Khawsikpui 
ni maw kan ti mai a, rei na tuar lovin a thi mai a 
lawm maw le. Ngawi teh Thuama, Zamthiani han 
nula leh chu hmu ve la chuan tha iti ve ngawt ang. 
A nulat lai ai khan a letin a tha zawk an ti theuh 
asin. Kan lo kal dawn zan hian kan inkawm nual a. 
“Thuama chu a zin pawh rawn zin thla ve-io, a ral 
pawb min rawn rei ve reng reng se la. Heti hi lo 
ni tawh mahila kei chuan nuta ang tal pawha vawn 
zui reng Ka tum a. Ani pawhin farnu angin min 
finchhuabth lèh diin faiktu-ah ka mamawh reug dawn 
asin a tili kha,'d ti a. 

Kapthuama chu Rozami chungchangah a tawng tam 
lo hle a. A rilru chhungril takah Rozami han nula 
leh chuti taka a hmelin tlang mit a rual chu hmuh 
ve a chik hle na a, a lung hlui len a tharthawh lehin, 
a rilru kilkhat la luah reng bawk si chuan, hmangaihna 
tuihna thar a puh belh ang tih a hlau rilru hle a. 
Lehlamah si chuan, chuti taka hmeltha a nih si chuan, 
khawilam mu-R-la (R-Rozami)-in emaw a rawn tham 
fuh path hlauh ang a, tuma thik phak lohin a thlawh 
bopui daih ang tih a hlau bawk si. Chuti zawnga 
a ngaihtuah chuan tu tlangval pawh ni se, a la thik 
ru tho dawn tih ngaihtuah chungin, “Zami chuan 
ral a phu kbawp mai. Amaherawhchu, kan nu hi a 
thikthu a chhe viau mai a. Zami nena kan tun hma 
chanchin ni se, ‘fahrah leh vangtlang an fangrual” tih 
ang deuhin, amah lainat bertu ang hrima a rilru 
tina zawnga lo sawi duh tawk an tamin kan pahniha 
chanchin an lo brilh vek tawh bawk si a. Chuti 
taka a hmelthat te chu hria se chuan, kan nu chuan 
a tel lova in khua-a rawn zin chu a phal hauh lo 
ang le. Mahse remchang a la awm mai ang, rual- 
hlui inpen parh leh hmel pawh hmuh a cbâkawm a 
lawm le,” a ti a. 


Kapthuama vek chuan, “A fa a hloh chu ka khaw- 
ngaih khawp mai a, mahse a tana fhatna tur pawh a 
la ni phian thei asin. Pasal chhia tha a neih leh 
pawha zar buaitu fachuam inthlahrunpui tur leh a 

la pengtu awm dawn bek lo. Mihring a tlin 
tak*foh rau rau si chuan Zami pawhin, ‘huai tak ei’ 

ti thium sea that mai chu,” a tia. Thanthuami 
chuan, “A ni khawp mai, a sarhu lai na na na chuan 
a sun khawp mai a. Tukhaw hriat loha sawitaikah 
chuan, a fanu ruang thlak zana an ina kan lengkhawm 
tin dawna ka hla thlan chuan a vel nasa ta mai a. 
In chhungab leng ta hek lo, kawmchir leikapuiah a 
zuang chhuak a, Mawithiani nen kan umzui vat a. 
Zamthiani. chuan inbnip hlawp hlawp chung hian, 
“Eng vanga chuti taka lungchhia. chu nge ka nib pawh 
ka thlei hrang thiam lo, ngaih tur apui a tam lutuk, 
“nen.nen nen’ a inthuah tam.lutuk a ti a.. A rilru 
chhungril takah ila thi chuang miah lo tih chu 
Mawithiani,nen chuan kan hre thiam nghal mai a. 
A mitthi ngaib thinlung puam chuan a tah chhan 
che tih kan hre mai a. 


“Ngawi teh Thuama,: Zamfhiani rilru hi mak ka 
titawp thei lo. Nula hmeltha ani ang hi chu, zartu 
lam an that thin vang pawh a ni ang a, an rilru a 
kanglangin par an lâwr duh riau hian ka bria a. 
Ani hi chu a tih tawhah chuan a nghet tlat mai a. 
Tunah pawh kan khaw nula tha fu fu tam tak ai 
pawhin tlangval inleng chuangkai leh, khualkhaw hla 
tak tak leh Aizawl atang, ngej te pawhin an rawn 
rim a, mahse tumah a la hawi chhin eih lo reng reng. 
A,pa lahip a lo tirh lyih, sual, tawh avangin tu lakah 
mah tirh luih.a tum ;ngam, tawh, si. lo. Chung a in- 
lengte hlaym pawh chu, fu,hnar. mab. ni lovin amah 
Zamthiani vekin a lo.bnar zat zata. Kei puwhin pasal 

nei tura ka'n rawn chhin ve pawhin eng danga min 
chhang lo hian, “Kawppui tur dik tak chuan banthal 
an rawn nawt mai ngaie, in tia ni lawm ni?” a ti duh 
chauh a,” tiin Rozami chungchang hlir an sawi dun 
a. Kapthuama chu nupui pawmlai nei ngang a nih 
avangin, Rozami lam hawiin eng thu mah a chhak- 
chhuak duh lo va. Thanthuami chu a farnu ngci, 
Rozami chungchangah eng thu pawh sawi se, khawi- 
ah mah a chhe zawnga sawi leh duh hauh lo tur tih 
hre reng cbungin engmah a sawi duh miah chuang lo. 


An khaw tlangval phutkhat deuh Sabutan Rozami 
a ngaihzawn thu leh Rozamin a kawm thiam sizia 
te, tuk zana Sabutan Rozami a zui peihzia te leh 
Rozami lahin thian dang kawm lova a hnuh kawi dan 
chanchin Thanthuamio Kapthuama a'n hrilh chuan 
Kapthuama nuih a za ble a. Sabuta cha Kapthuaman 
a lo hriat ve tawh avangin, “Zami chuan Buta te ang 
kawm dan chu a thiam meuh ang le, a khawhar 
hnemah lo inhnuk lo inbnuk se, biak lunglamah a 
khawhar te pawh a hnem deuh mahna,” a ti a, a nui 
hawk hawk a. A rilru tak erawh chuan, Rozami lo 
kawm a tan chuan a duh tawkin a ngaimawh loh 
ber tlangval a nih chu a dawn ru rauh rauh thung a. 


Thanthuami chuan “Sabuta bawk chu han sawi leh 
thin ila. Mi chuanhnuai deuh e ti lovin a kut lah 
chu a themthiam fu roh nghala. Zamjhiaui thembu 
ilo ni sc, mi ta aia thain a siamsak a, an arbawm 
chenin maw le a tah le, A chang leh “Rozami ka 
phuah e’ a ti a, chu a phuabna hla phei chuan sak 

Zu hlawh phian a. Naupang zan khawlai pawn‘ 
hla berah a lawman neih. Thler tinah ‘Phaia phu: 
chawngpar a chhing zo ngei, a no ber e antam len: 
leh Rodângi, kan runah lawi rawh se nuthaiah' a : 
a, a sawi lai chuan Kapthuama chuan nui haw! 
hawk cbung hian, “A thiam roh em a nih chu, khaw 
nge ka'n ziak ve hial teh ang,” a ti a, a ziakna tu 
in chhung ami la-in a ziak ve ta hial a. 





5 

Japan sal afanga a tlan chhuakin kawng laka a 
tangka tochhar chu Kapthuama te pafa chuan an 
hmang thiam hle a. A hma pawha khaw khat pa khaw- 
sa thei an nih bakah an sum fochhar nen sumdawn 
an tan ve a. An kbua-ab dawrkai an mumal loh 
avangin, Aizawl atanga bungraw phurh nan sakawr 
tuak hnih an lei a. Kapthuama chhang Lalhlun- 
chhungi chuan in hrang chansan tawh mah se, a 
naute dangin tblawbbma kawng an zawh ve theih 
tawh avangin, an hai theih tawk thlawhhma erawh 
chu an la ve tho va. An dawr siamah chuan chiseh 
leh therhlo dang ilo an zawrh chu, Kapthuama 
nupui chuan in lam nghah pahin a lo buaipui ve 
thung a ni. 


Chutia sumdawn an tan hnu chuan Thanthuami 

nu (Kapthuama ni) chuan, “Ka vahpa hmel hmuh 
“hmasakin hei chen nupui a nei tawh a, tun thlengin 
a hmel ka la hmu ve lo va. Tunah chuan upa lam 
kan lo ni ve dawn ta mai a, khaw kar kawng a 
thuiin zin ve thei rual lah ka ni si lo. Chuvangin, 
Kapthuama te nupa chu lo zin ve hram teh se,” tiin 
a rawn Chah a. A rawa chah angin Kapthuama te 
nupa chu kalpui dang nei lovin an zin ve dawn a. 
Kaptbuama chuan an khua a har deuh hlauvin, 
elhbyo (ulhbun) phir a pu a. An nupa chuan zing 
khual chhuah bua pangngaiah chhuakin an kal ta 

vang vang a. Huiva lui an tla thla tep tihah ral- 
lehlam tiaupho fai lai takah chuan zukchal ki hreu 
tha mangkhen hi vaukam rairuang buk hrulah a lo 
ding sen paw thuk mai a,a mei tawi tê chu a hem 
met met a, a beng a phat lap lap bawk a. Kap- 
thuama chuan a nupui chu zaizirin ngawi renga 
thingbul lo pbenturin a brilh a. Anichuan Zokhaw 
kar kawng zim tê leh hnim lim lêm kar atang chuan 
fimkhur taka vehin, chakawk buk phen atang chuan 
England kartut khawl thun ‘Eley’ LG-in zukchal 
zangruh thuai chhum buaih khawpa a’n phuh zet 
cbu, hniak phawi miah lovin a awp rawp mai a. 


Chu veleh Kapthuama chuan a nupui chu huiin 
an nupa-a a titik bmun an thlen veleh, a tlan lek palh 
blauvin Kapthuama chuan hmuo leh hmunah chuk- 
tuah meuhin mupui thungin a zakah a'n tuihnih salh 
a, mahse tlan rual a lo awm tawh lo. An nupa 
khawib rual a nih loh avangin Kapthuama chuan 
sazuk kaiza tha chu a'n chhat tê tê a, a rimchhiat 
Joh nan luikam hnahchang phbahin a kawchhung a 
hai chhuak vek a, thovin a bawm lob nan a khuh 
tba leh a, a ruang si rêta mau sawhphunin a 
kalkawng kawr chu a tar a. A nupui pawnchhe 
lukhumin sazuk pum zawnah a khang zawnga vaw 
vetin, an sa chhawichhin chan chakawm tak chu 
an kalsan ta a. 

A tukah chuan an sa chhawichhin chan turin 
Thanthuami leh Pianmawii te nupa bakah ar laina 
dangte nen insawm khawmin, Rozami nen lam 

phur takin an kal ta a. Hmingdailovi erawh chu 
lambla kal ngai lo a rawi em avangin a kal ve peih 
lo va. Rozami han intuai thar leh hmel Kaptbuaman 
an hmu chu an sawi ang ngeiin alo nalh kher lah 
tak a. Chumi tuk chuan Rozami lahin Kapthuama 
sa kah ruang an kil tlang dawn tih hria-in, amah el 
rilru rana inchei vit ni si lo, inchei lo ni bawk si 
lo, a hmel chawih tawk chauh si hian kawrdum 
ban bul a ha a, fenpum dum bawk fengin a empai 
phurh chu koki dinglama ak bian a rawn chhuak 
paw phét mai a. Chu a hmel duhawm tak a'n hmuh 
chuan Kapthuama thin chu a phu zeih zeih mai a. 
Tichuan, Rozami chhawm zelin an kal tlang ta dial 
dial a. 


Luipui tlak hma lawk kawngkam maia ding 
piiunchawng kung lianpui mai bul zawna an kal lai 
chuan, Kapthuama chuan, “Zami, hei hi phuochawng 
kung a nih hi. 'Phaia phunchawngpar a chhing zo 
ngei, a no ngei e antam lengleh Rodangi, kan runah 
lawi rawh se nuthaiah’ tih hla Sabuta phuab chu a'n 
chham ta pek a. Rozami chu a nui ta hawm hawm 
a, “Khawilam afangin nge chung bla te chu i lo 
hriat ve daih daih chu aw..., a zabthlak, Sabuta min 
phuahna bla mai mai hian a deng thui zek lehnghal,” 
a ti chul a, Kapthuama chuan, “Aw, i fhian bul 
ber a lawm maw le, i duh hun buna i kaih phar 
tbeih berin chuti ang taka aphuah duh che chu a 
lawmawm thlawt a lawm,” ati a. Ani chuan, 

“Thuamthiani te hian an brilh che a ni maw?” a tih 
lai chuan Thanthuami chuan, “Hrilh teuh ang... ! 
I thang thui ve tihna a ni mai a lawm, pasal i nei 
ve si lo va, khawilo i kal dawn pawha i chhawm 
chhuah tur neihchhun a nih hi, thian Buta nen 
hian inzui hnak bnak ula ani mai,” a tih lai chuan 
lui an thieng ta a. 


Kapthuama zukchal kah kichu a tha kher mai 
a. Thanthuami pasal leh Pianmawii pasal leh an 
pate ve, ve chuan phur tak leh zei takin sa chu an 
chan nghal ta bawrh bawrh a. Kapthuama chuan 
a bawp man tura a lo hrilh sa diam tawh angin 
Rozami chan tur a bawp a buatsaih lai chuan Pian- 
mawii pa chuan, “Sa chhawlchhin bawp man hi chu 
kumkhua a “sa thlaler” an lo tih mah ni se, rual- 
blui te chan tur hi zawng a ti ka'n hlep thla dim 
deuh ang e. Ani zu-a thik lob va-a thik loh, induh- 
sakna bun remchang, tun lo aliam a awm seh zen 
zen tawh na'ng,” a han ti chu, Rozami zak rilru 
deuh chu a lo nui taph tauh a. 

An sa chan z0 kal an han siam leh chu zawiin 
chho tungturut zct maiah an inzui thliai thliai a. 
Rozami chho sang kai pawnfen pum arh hnyaia a 
kajza phéng leh a khawivah-lawi lang leh zauh thin 
chu a, nalh kher mai a. A bnudaltu Pienmawii 
pasalin a'n bwu zet cau, “Zami, i kaihza phéng leh 
i mal khawivah-lawi kha, i.hnungah pa kan kal blei 
thei dawa lo, kawng en 18k Jovin kan dai liam mai 

dawn. I pawnfen dum kara lo lang kha, khawdur 
kara kawiphe emaw ka'n ti hman pek a,” a ti a. 
Rozami chuan, “I ti ho mai mai e a, ka mal aia 
nalh Mawifhiani mal i nei reng a lawm,” a tih pah- 
in a ding a, apuan bih lai chu a'n bih fual deuh a. 


Kawtchhuah lal lungdawh bungpui zar hliap 
an thleng chu au inughat fak tak a. Rozami leh 
Kapthuama rilru-ah chuan—Hmana inkhawmpuia an 
intawng tir, chuti lai hmuna intblahlel taka an in- 
thlah lai hun te chu an rilru-ah a ngai ngaiin a 
rawn lang uar uar a. Hlim taka saruang kil dun 
tur emaw an intih laiin, Rozami leh Kapthuama tan 
chuan sawi chhuah ngam loh an nun blui, hmanlai 
chang hnu dawa tithartu lek a ni thung si a. 


Lal lungdawha an chawlh lai chuan Pianmawii 
pa chuan, “Khawnge, a vawia vawi khat na reng 
reng chu khua ka'n thawm ve hrim hrim teh ang,” 
a ti a, silai a lek a, aw tial ran hian :-- 


“Kan tlun e, tiauphuk palmawi hreuthang a fam chu e, 
Tlangin e, lo ngai ulaw, zingzin khual tha 
Fung thiang chawi a sual hlah e,” 


tiin ama irawm phuah hlado ruah tham loh chua'n 
chbam vang vang a, silai a'n kap dur a, Thanthuami 
pasalin a lo ruan ulh ulh bawk a. Tichuan, an 
thawm bria naupangho chu kawtchhuah lamah an 
chim bam ham a. Kapthuama chuan Thanthuami 
pa bnenah chuan, “Ka pa, a lu hi in inah kan 

thlen mai dawn lawm ni?” atia. Ani chuan, 
“Thlen lah lo ve, pa alaia pa nih tling, pa Laiawrha 
i nei a lawm, pa inah lo salu an thlen ngai lo,” 
a tih avangin Pianmawii pa te in lamah naupangho 
chuan salu chu hawhaw-in an zawm ta laih laih a. 


Rozami leh Kapthuama chuan an inkar chan- 
chin hlui leh la inngai ru tawn tak an nih lam hawi 
chu ngaihbel tur pawhin an tiri miah lo a. Thu 
dang blir sawiin an kal tlang zel a. Lal lungdawh 
thlen hma in lam hreta an kal lai chuan Rozami 
chu a insum zo ta meuh lo va, “Thuama, heti lai 
tak hian thil min hriat chhuahtir a nei a, i hre- 
thiam mai em?” a ti a. Thanthuamin a lo chhang 
var a, “Thiam lutuk thiam lutuk,” ati a. Rozami 
chuan, “Thuamthian, chuti lam a ni awzawng lo, 
nang chu i ngai zahthlak thin,” ati a. Ani lah 
chuan, “Ngai zahthlak lem na'ng, ka tawng i ngai 
thuk lutuk zawk a nih chu” a tih lai chuao an 
hnambiang chawiin an han ding det a. Kapthuama 
tih loh mi dang chuan an kalsan hla hret a. 


Rozami chuan, “Heti lai tak kawng thlanga 
thing ka fawm laia i lo zinin min rawn hmuh kba 
i la hria em Thuama?” tia a zawh chu Kapthuama 
chuan, “Hria e, theihnghilhna hman a la awm hlei 
nem, eng a ti nge?” ati a. Rozami chuan, “Min 
kalsan leh tak mai bnu khan eng emaw ni hian min 
rawn hnawh up up hian ka bria a, ka thu hnawk 
a, ka rilru-ah aw thangkhawk ni awm tak hian, 

'Ka nu, lungthlu lova khiangawih zawng, tuahpui leh 
vau an vul zolentu hnuaiah, di kan tawng kan tah a 
tul leh thin’ rawn ti thangkbawk kal reih reih bian 
ka hria a,” tiin a sawi zo hman hram, a insiit nghal 
ta hlawp hlawp a.” 


Chuti khawpa Kapthuama a hmangaihna a han 
mualphopui leh ta chu mak an tiia fakawm pawh 
an ti a, An ngawi thap a, Rozami lah chu tawng 
zai chhat thei lovin a inhru fap fap a. Kapthuama 
lahin tawng zai rel thei bik hek suh. Mi hrang 
phei chu awm ve se chuan an mualpho bechhe der 
a ni dawna. Mabse chhungkhat laina blir inlainat 
tawn vek an nih avangin tu kâ afang mahin a ri 
chhuak leh ta miah lo. 


Zanah chuan Rozami chu salu lawmin kurtai 
fun hnih kengin Pianmawii te inah chuan a leng ve 
a. Ni dang chu ang mawlh tawi, lo mah se, an 
thian zahovin an kim vek a. Kapthuama te nupa 
pawh Rozami chuan nel tak leh ngaihbel tur awm 
miah lovin a be bawrh bawrh a. Kapthuama nu- 
pui chuan, “Hei hi maw Rozami chu, i lo hmel 
that em avang zu nia kan buai em em,” a han ti 
kher chuan Rozami chu a ti zak hle a. Mahse nula 
fing pangngai tak ngang a ni a, zak hmelpu chuang 
hauh lo hian, “I mi fak derna chu ka lawm e, ka 
hmel avang erawh chuan lo buai tawb suh ang 
che,” a han ti ve kbalh maia. Dik dawna a hriat 
loh a vangin Kapthuama chuan a nupui chu kawng 
dangab a tir buai ta hlauh a. 

Hmingdailovi thikthu a chhiat avanga nula then- 
khat hmai sena a lo hauh tawh leh, thik tur awm 
hlei lova a rilru a tih brehawm tblawnzia Rozamin 
a sawina a ni tih Hmingdailovi chuan a bre phak 
miah lo. Chutia Hmingdailovi nen an inbah zauh 
avang chuan Rozami pawhin nuam a ti lo va, rei 
mawi tawk a len tbo tawh avangin Sabuta nen 
bawk an inzui cbhuak leh ta nghawng nghawng a. 
An haw tur chu Kapthuama cbuan fiamthu hian, 
“Buta, antam lengleh Rodingi kba kherh fan fan 
rawh, i kherh tblu tep tawh a nia,” a'n ti zui a. 
Chu a tawngkam chauh pawh chu Rozami chuan 
nå a tia. Kapthuama kâ atanga mi dang dembel- 
na ri chu hriat hrehawm a ti hma em em zel a ni. 
Sabuta erawh chu a lawm thung khawpa a nui 
chhuak uar uar a. 


Chumi tuma Kapthuama leh Rozami inhmu chu 
riiru brehawm reng rengin an awm a. A tu ve ve 
mah inkawm tura inpan ngam si lo, rilru-a invei 
tawn feub chunga sawi chhuah ngam si loh, pai 
daih rual ni bawk si lo, nun tbaw-ipikthlak tak pai 
ru feuh chungin an ngawi mai mai a. Mihring dan 
chuan inbeisei ngam rual an pi tawh Jo. Mahse 
chuti chung chuan Rozami chuan Kapthuama chu 
a la beisei tlat a, pakhat Jahin mi dang tan a la 
dah phal mawih bawk silo. A tu ve ve pawhin tiri 
ngam Jovin an rilru hrehawm tak chu ngawi rengin 
an sepui ruah tuar ngawt ngawt ringawt mai a ni. 
Inkawm chik em em ve ve chungin ni li an cham 
bnu chuan an inhawsan leh lo thei ta lo va. 

Ni khat chu Rozami khawhar lutuk awm ngaih- 
pa hre lo chu Pianmawii pa te inah Kapthuama 
zukchal kah lu en tur ringawtin a kala. A sa an 
chan ho lai te chu mitthlaa hmu reng chungin sa- 
zuk lu ro mai mai pawh chu mittla lek lekin a thlir 
vawng vawng a. An sa chan dun hnu afang phei 
chuan, a hma ai daihin a lunglenna chu a zualkai- 
in Kapthuama bmel chuan a nun a hip nasa Zual 
sauh ta mai a. Kapthuama lah Rozami han leng 
leh hmel duhawm tak mai chuan, a rilru zawng 
zawng a la-in lungkham dang reng a nei thei ta 
bawk silo. Mahni awmna hmun hmunah an ngaih- 
tuahna ngawi renga kawm ngawr ngawr chu an tih- 
theih awmchhun a ni ta ringawt a ni. 


6. ZAN REI LOH BER ZAN 


Sy 


S akawe tuak hoih ngawt khalha Kap- 
thuama Aizawl kal chu a buai hle a. Chung hun laia 
Aizawl-a mikhual nih lah chu a hrehawm hle bawk 
a. Mahse ani chuan tblen-in tha tak Hmarkaiinu 
veng-a hmeithai Thanghluani a neih avangin a zia- 
awm hlezawka. Aizawl-ah chhungte neian la tlem- 
in, a nei chhun pawhin zan riak pawnthuah intodelh 
a ngaih tho bakah an cham chhung tla tur buhfai 
an intum a ngai bawk si. Khualkhaw lam hlate 
phei chu mi khawngaihaa dilin a huhovin mi bathlarah 
chaw inchhum chawpin ei ap rel ringawt a. Hmel- 
briat neichhun an awm leh, an kalpuite nen an 
thleng khawm a. Mahni buhfai ringin, mutna ni se 
mi ‘choka’ thingphel chhuat balah mahni pawnthuah 
ken tlem azawng sinin an tamtal nawk nawk a. 
An thlen-inte lah chuan an thafuan ruh tumin zing 
kara thing ekah emaw, thing pu-ah emaw an tha 
an lo Am ve sauh sauh bawk nen. 


Aizawl kalkawng a kara riah ngai lam hla 
khuate tan lek phei chuan a kara khawi khua 
emaw a thlen-in dap chawpin, thler suartluanin in 
tinah innghahna an dil lawr a. Khaw sual deuhah 
phei cbuan in tam takah thlenna an hnawng a. 
Naupang deuh tan phei chuan a lungchbiatthlak 
bial thei a ni. Zokhaw naupangte lah chuan mi- 
khual han hmu hlek se, mikhual an nih avanga 
danglam ta lua-ah an ngai emaw ni, an thiaote an 

pun khawm a, “Khu mikhual,” an ti a, ralkhat 
deuh afang hian an um luai luai a. Ring tak tak 
hian, “Mikhual mei tan, kel mei tan,” tiin an au 
nawmnah rual ang dual dual a. Chuti ang nun la 
hniam tak karah chuan Kapthuama chuan tha- 
hnemngai takin suma tuak sauh saub a. Khaw 
khat pa khawsa thei, kawm a huna kawm thiam 
tak, pawk atula mi thilphal lawi tak si an nih 
avangin mi fak pawh an hlawh viau reng a. 


Chumi tuma a Aizawl kal chu a tum angin 
ni hnih chhungin a inti fel thei a. Indopui pahnihna 
boruak sahulhin mual a liam thawkhat tawh 
avangin, a hma zawnga Aizawla sipai chi tin chi 
tang insul huai huai thin pawh an lo fihlim duak 
tawh a. A bungraw lei bak tlem azawng lei turin 
a haw hma ni-a Dawrpui Ramghutti dawr kawta 
a kal lai chuan Rozami a tawk hlauh maja. An 
inhmuh veleh Rozami chuan, “Awi...... Thuama, 
ilo kal ve a ni maw? Kan intawn teh khiah chu 
a va lawmawm em! Engtikah nge hawn i tum?” 
a tichul a. Kapthuama chuan, “Ka inlei duh tawk 
tawh bawk a, Aizawl zawng sakawr chaw a hautak 
em a, naktuk hian ka haw tawh ang chu ka ti. 
Nang engtikah nge hawn i tum ang?” a ti a. 


Rozami chuan, “Ka la hre thei chiah lo, ni thum 
lai ka cham tawh a, tun kar hi ka'n cham leb ang 
a, kar leh lam khi chnan ka haw tawh ang. Kan 
khua ka ngai tawh. Khawiah nge i innghah reng 

reng?” tiina zawt a. Kapthuama chuan, “I bre 
lo ang, Hmarkaiinu veng daihah, nang zawk khaw- 
ngei khawsak?” tiin a'n zawt let a. Rozami chuan, 
“Ka patea fanu Aizawla pasal nei inah a ni a. 
Mahse kan vengte lo kal an awm a, zanin chauh 
riak tura min sawm avangin an hnena riak nghal 
turin ka kal a ni. Kau hnenah chuan ka thiante 
hnena riah ka tum thu chu ka hrilh tawh a. 
Mahse ka tbiante erawh chu ka riah tum chiah ka 
la hrilh lo thung a. Chung chungah engah nge i 
thlen teh daih a, in chhungte em ni?” tiin a'n 
zawt let ve leh a. 


Kapthuama chuan, “Ni dang lo ve, mahse kan 
inpawh laklawh a, innghah nan ber a lawm ka 
hman. Hmeithai rethei ve tak ani na a, mi a duat 
thiamin kei lahin buhfai tlem azawng ka pek ve 
thin te chu a lo thlahlel ve a. Tin, an veng saw, 
sakawr chaw lakna a remchang a, chutah ngar ngar 
chuan a ni ka tblen thin. Ngawi teh Zami, i 
thiante hnena riah i tum thu ila hrilh si loh chuan, 
zanin chauh chu ka thlen inah chaw ei ve ta che. 
Inthlahrunna tur lah a awm der si lo. Zanriah ei 
khamah i duha riah hram i tum chuan ka thlah 
ang chia, a ni mai a lawm,” tiin a sawm a. Rozami 
chuan, “Awi..... a! Itblen-innu chuan mak min ti 
viau lo ang maw?” a ti a. Kapthuama chuan, “Ti 
lo ve, ka thu thu a ni mai. Ama'rawh chu, ka 
bungraw lei bak min leipui lawk la, zanin hmeh 
tur = kan lei nghal dawn nia. Chaw pawh kan 

kil dun leh khat tawh bawk a lawm le. Chu bak- 
ah inkawm hrim hrim pawh ka chik reng reng,” 
atia. An indawr fel hnu chuan arpui thau zet 
mai a lei a, a inzui haw ta a. 


An haw tur chuan Kapthuam te khua Sawi- 
kunga an tawk a. Ani chuan Rozami chu a lo hre 
ve tawh teh meuh a. “Zami, nangni pahnih chu 
ar nen khawilam nge in pan dawn? Engti intawn 
tawna intawng nge maw in nih? In inhmeh khawp 
mai, a hmutu che u apiang pawhin 'emaw' an lo ti 
ngei ngei ang che u,” a ti a, a nui sung a. Kap- 
thuama chuan, “Sawti lai maia intawng chawp saw 
kan ni, ‘ka ar lei min khai chhawk rawh’ a ti a, 
hei, a rit viau lehnghal,” tiin thuhnu veng takin a 
tawnga. Sawikunga chuan, “Thuama chu i Aizawl 
kel tum an sawi kha chu ka hre thawi a, engtikah 
nge i lo kal?” ati a. Ani chuan, “Vawiin nen ni 
hnih ka cham ta, naktuk lam khi chuan ka haw 
ang. Zami lah hi a kal ve tih hre hauh lovin 
kawng lakah kan intawng remchang a. Hmelhriat 
hmub chhun kan han inzui mawi vel a nih hi,” tiin 
a nupuiin Rozami nen an intawn thu a lo hriat 
hlauh pawha phatna remchang a ncih theih nan a, 
a invenaa tawng a ni tih Rozami chuan a hai lo. 


Hmarkaiinu venga hmeithai Thanghluani in an 
zuk thlen chuan, “Aw, aw, Aw., khawilam nula 
hmeltha zet nge i rawn hawn tak a, ar nen,” a lo 
ti chula. Kapthuama chuan, “Ka nu Thang, zanin 

hmeh tur hei, ar ka rawn lei a. Zanin chu Zami 
pawhin ei ve nghal se ka ti a,” a ti a. Hmeithainu 
chuan, “A thu a ni ang chu, han vawhlum nghal 
la, ka'n puah sawk sawk ange. ‘Bilat ar’ a ni 
lebnghal a, a rit bawka a thau khawp ang, Heti 
ang ar thau sa bi chu buh tlem nen tlak ila a tui 
asin,” a tih lai chuan Rozami chuan, “Keiman ka 
puah ang ka pi, ar chu ka puah thang ve khawp a 
nia,” a ti sawt sawt a. Pitar chuan, “Thuama, i nula 
rawn hruai chu tu maw a hming, a hmeltha hle leh- 
nghal a, i eng tur nge?” a tih luam lai chuan pitar 
hmuh loh lam atangin Rozami chuan Kapthuama 
chu a lo kiai-khum zauh a. 


“Hei hi a lawm ka nu Thang, kan khaw then- 
awm nula hmeltha ka sawi fo chu, zanin phei chu 
riakah ka chelh nghe nghe dawn asin,” a'n ti chu 
Rozami chuan Kapthuama chu a sik ru zauh a, 
Zanriah ci kham chuan hmeithainu fapa chu mi ina 
riak a ni bawka a chhuak ta daih a. Hmeithainu 
nen an pathuma titi khawchang an sawi hnu chuan 
ao mitmeng atang chuan a bre thiam nghal mai a. 
Pitar chuan, “Khawnge, kei-chu ka kawng te pawh 
a kham e, in pahnih khan in duh chen chen meng 
ula, inthlahruana tur lah a awm lo,” ati a, a 
mu ta a. 

Tichuan, Kapthuama te pabnih chu, Aizawl 
vengfem bitla tak in chhe têah chuan tuma chim 
buai lohin an meng dun a. An tum hlen zawh loh 
tib puitlin chik si, mahse rem teuh tawh si lo, pai 

daih theih chuan bawk si loh, sawi chhuah zen 
zen ngam si loh, hmel leh hawiher a hmangailina 
chuai thei lova inngaina tawn reng a, inthlahlel 
ngawih ngawih rengte pahnih chuan, inmutsan pnal 
si lo, inhawsan tum bawk si lo, tlaivar pawh rawt 
chuang si lo leb, tlaivar pawh huam chung si-a hun 
ngaihtuah baksak lovin an inkawm ta a. 


Khua a vawh Jem loh avangin mei tuah lovin 
laltin chauh de re re-in an chhi a. Rozami chuan, 
“Pasal ka then hnu-ah inkawm lehna fumfe kan 
nei ta miah lo va, inkawm lebna hun lah a awm 
hek lo. Thuama, kei zawng hrehawm hi ka ti em 
a ni. I sazuk kah tuma in lo kal lah kha— A bawp 
min mantir avanga ka lawm tehlul nen, duh angin 
lawmthu fahran pawh a sawi ngam si loh. Salu 
ka rawn lawm ve lah kha, kan boruak khati kha a 
nia. I hnena sawi tur tam tak ka neih hi sawi 
mahila, ka tan awmzia a ncih tawh chuan loh 
avangin ka sawi tam lo mai zawk ang e. Ka sawi 
loh tbeih loh erawh chu - I khawchhak zin hawin 
kan khua i rawn tlawh leh hmasakber tum khan, 
kei chu pasal lo neiin, ka pasal te ina ka awm lai 
a nih kha i hria ang a. 


“I haw dawn zana Thuamthbiani te kawmchar 
leikapuia “thla hleinga zan' tak maia i zai ka'n ral 
hriat zet kha chu aw ....., hrehawm ka va han ti 
ngawih ngawih tak êm! Ka lung i tileng lutuk ka 
awmngaihna hre lo kan nute chhung hriat hlau 

takin thawm dim em emin ka chhuak ru them them 
a. Ka'n ral thlir che a. Ralkhatah chiang lo riai a 
zan thla êng hnuaia i kawrvar hak chauh kha 
ka rawn hmu var va va a. I la hria emaw ka hre 
lo va, chutih lai taka i hla sak chu :— 


Val nghak Chawngmawii mah a ding reng vanzawlah, 
Kei ka lungdi thal-tui ang min nghak lo te hian; 
Khiangawi zamual min liamsan hi Bawihte, 

I lung tum reng maw lo ni, kei zawng 

Tlei dang tanglai belh ka kham zo lo,’ 


tih lai taka nih kha. Mi min hriat blau tak 
chungin, “Ka lung tum reng a ni lo Thuama, hrai 
tam pawh chawiin tlei dang tangah bei mahila, ka 
nghilh reng reng lo'ng che damchhungin. Aw......, 
ka lei hlim lai par a chuai, khuarei hnutiang ngaih 
a nae. Lunglem ka nei lo’ ti-a ke ka per thak thak 
chu ka hria. Ka han men chuan nikhaw hre lovin 
ka tlu a lo ni a, ka taksa a lo vawt vek tawh a. 
Mitmeng khaw en phe riai chung hian ka'n thlir 
leh che a, mahse ka hmu ta' si lo chia,” tiin hnuk 
ulh teuh chungin a sawi hliam hliam a. 


Chu a thusawi chu a'n hriat meuh chuan Kap- 
thuama pawbin a tuar zo ta lo va, a pawt hnaia 
a kapkarah fhuttirin a pawm ta hle hle a. Chutah 
zawi raih a kuai vanvadakio muangchang hian, 

duhthawh leh uar zetin, a... ........ vawng vang a. 


Chuti chung pawb chuan Kapthuama chuan Ro- 
zami a ngaih thu leh a hmangaih thu eng tehchiam 
mah a sawi chuang lo. Nupui pawmlai nei a nih a 
inhre reng a. A nupui nena an inkar pawh eng 
eng emaw avangin a nuam chiah lo na a, a nupui 
nena an chanchin chu chheté mahin a tiri chhin 
eih lo. Mahse Rozami chu a la bmangaih em cm 
tih a chezia-ah chuan hai rua) a ni thung lo. Rei 
lote emaw an tih chhungin zanlai a lo ni reng 
tawh a. Chuti ang taka Rozami lungkham ber a 
la nih avang leh, amah pawhin chheté maha a 
hmangaihna chu a la bloh then miah bawk si loh 
avang chuan, dyat lai fa pawm taka pawm chung 
chuan, a tak tak ni lo mah se, Rozami thlamuan 
phah theihna tur leh, Kapthuama ngei pawhin a 
tblir tel ruk tho si, a mymang a hrilh ta a. 


Kapthuama chuan, “In khuaa kan nupaa kan 
lo zin a, sazuk ka kah tum a kan haw leh hnu 
khan ka mumangah ka lo hmu chia. Luipui lian 
tak rallehlama mahni chauha khawhar taka i awm 
lai hi kan nupain kan lo thlir reng che a. Nang 
chuan i lama kai turin min lo bui lap lap a. Kan 
inkarah lah chuan luipui hi a lo luang mar zut 
zut mai si a. Min hui' ban theih loh avangin tuia 
zuan thlaka i lam rawn pan chu ka lo tum a. 
Mahse kan nu'n a phal bau si lo. Chutih lai tak chuan 
luihnar lam atangin tlangval upa lam, hmel fel tak 
hia lo chhuk a. Chu Wangval lo chhuk chuan kan 

awmna a rawn thlen hmain kan nu chuan chu 
tlangval lamah chuan min kalsan taa. Chu veleh 
tujah chuan zuang thla-in ka lo pan che a. Tui 
chuan min len pai vawn vawn thin naa, atawpa 
tawpah chuan i lamah ka lo kai thei ta hram a. 
Mabse engtia kan awm zui tak pawh mumang a 
thuchang ka hre mumal ta hek lo. Rallehlam ka 
tawn kai chu ka thaw a veng huai tih crawh chu 
ka bria. Chumi hnua kan nute lam ka'n thlir leh 
chuan an lo awm ta reng reng lo va. Chutih lai 
tak chuan ka zun chhuakin min tiharh ta a,” a tia. 


Rozami chuan, “A tak tak ni se tirawh. Ka'n 
hrilh tlang law law ang cbia, nang ka chan tawh 
lob rau rau si che chuan mahni tum tawk pawh 
neih leh katum tawh lo. Kan khaw kar a hlat 
em avangin ka rilru chhungmu brilh theihna che 
hun ka nerh loh takin, kan inhmuh zauh chang 
lhin a sawi theih bawk si loh. Ih maw, kei chuan 
ka damchhung kalkawng bumboh tak hi ka zawh 
tawp thlengin ka hmangaib dawnchea. Ka fanu tê 
kha chu la damse chuan, ka tulpui thak ang, ti ka 
ni a. Mahse a dam tak si lobah chuan ka chan tur chu 
tuna min hmuh ang hi ka ni kumkhua tawh ang. 
Pasal nei lova nuta te ina khawsak emaw, mahni-a 
hmeithai emaw chu ka chan turah ka dah fel diam 
tawh, kawng dang zawb ka tum tawh lo,” a ti 
chuai raih a. 


Kapthuama chuan, “Chu 7awng ni lo ve a, i 
hmel lah a tha a, pasal tha tak i la haihchham 

chuasg miah lo tih lah tlang briata nia. Chuvaozia, 
pasal i nei leh ang a, fanau maltluan chawiin biun 
takin i la khawsa ang chu,” an ti dek dek a, 
Rozami chuan, “Chuti lam chu sawi ri lo hram 
rawh. Pasal ka reik leh tur chu nangmah i nih si 
loh chuan, ka hmangaihna che hi ka vahvaih hlum- 
pui thak dawn. Rin a loh taka kan inkawpna ni 
a rawn inher rem leh hlauh a nih erawh chuin, 
laklawh awm hauh lovin i awmna apiangah ka pan 
nghal ruak ruak ang che. Awi......! Thuama, i 
nupui hi ka va han awt tak Em! “Thla Hleinga 
Zan' hian inhre thin ang aw, kan tih kha chu, kei 
chuan englai mahin ka thcihnghilh ngai lo che asin. 
Thuamthiani tc kawmchir leikapuiah ngei khan 
khuangchawi thla hleing: zan phei hi chuan ka la 
kal ziah a. 


“Kao inkarah lei kak zau takin min daidan 
reng avanga inkal pawh thei lo kumkhua kan nih 
pawhin, ka hmanwaihna che hi ka tlakhlumpui hunah, 
ka ruang i rawn hlawm phak lo emaw, min vuina- 
ah i tel ve lo a ni emaw, i remchan hun hunah 
Thuamthiani te kawmchar leikapuia kan thut dunna 
thinah tak khan, kiuangchawithla hleinga zanali 
chiah bawk, Mizo pangpar zinga ka mawi tih ber 
Zohniar min rawn chhiah dawn nia. An leikapui 
an lo tbiat darh ta hlauh a nih leh, Phuizau-a kan 
thut dunna hmunah chiah i rawn chhiah dawn nia 
aw,” ti lawm lawm chungin a inhru fap fap a. 

Chung thu thleng thlenga a sawi rik hial avang 
chuan, Kapthuama chuan Rozami a khawngaihna 
chu a thinlungah a insawh muk belh sauh sauh 
bian a hria a. Kapthuama pawh a ngawi thei ta 
bik lo va. “Mihring chin hriat loh, keimah zawk 
pawh hian ka ralsan hmasa zawk mai thei che a. 
Nauy aia kal hiuasa ka uil chuan, i sawi angin he 
ka thlalak bi Phulzau i sawi hmunah tak khan i 
rawn phum dawn nia. Cku chu min vui vena ni 
rawh se,” tiin a thlalak ah, Aizawla thla la thiam a 
laktir chu a pe a. En chuang lovin Rozami chuan 
a pawm vawng vawng a. “Aw......, ka va han ngai 
dawn tak che em! Kan inthenna hriltu khawvar ar 
pawh a khuang ta. Thuama, inthen tawh loh hi ka 
va han duh tak em...!” ti ngawih ngawih chungin 
a tho a, an inbuatsaih tan ta a. 


Rozami chuan Kapthuma chu meizing a chhem- 
pui a, chaw an chhum dun sawk sawk a, Chutah 
hmeithainu pawh a lo harh a, “Aw, aw, Aw.. 
Chémtei chu i haw ta lo a ni maw? Tikhan chaw 
ei dun ula, kei zawng ala hma em mai ka'n chhing 
leh sek ang e,” a ti a, a mu leh ta a. An chaw ci 
khama sakawr phur an siam fel dun hnu chuan an 
inkhalh chhuak ta a. Zing tho an Ja tam vak lo va, 
an pahnih chauh chuan Aizawl khawlai dungah nupaa 
sakawr khalh dun ni-awm takin an kal dun zel a. 
An inthen dawn chuan an inhmer vawng vawng a. 
Rozami chuan, “I mumang kha a takah chang se 

ka va ti em! Thuama, kei chuan ka damchhungin 
ka hmangaih ang chia ka phatsan dawn lo che,” a ti 
lawm lawma, Kapthuama chuan, “Min la hmangaih 
tak zet chuan, tuna kan beisei phak rual si loh 
thil hi a tha lamin a lo la thleng lovang tih kan 
sawi lawk thei hlei nem. Dawhtheihna chuan a 
nghak chhuak thin si a. Min ngaithiam rawh, ran 
khalh ngang ka ni a, duh ang ang pawhin a kal theih 
loh thin a, ka kal mai ta'ng nge. Amaherawh-chu 
Zami, Aizawl-ah cham rei suh aw. Hmun danga i 
awm hi chuan ka ngaihtuah riau che a nia,” a tih 
zawh chuan an hawi dun valh valh a, tumah an 
awm loh avangin............ Ngawr ngawr a, an han 
dak chhuak leh chu an thaw huai a. Chutah hma- 
ngaih kut invuan chu ban chalh hian an inthlah ta a. 


7. HMEICHHE FININ TUIKHUR RAL........ 


SE na aka khawsan kum tak mai 
a ni a. Upa-in ‘naupang awng bih thla’ an tih angin 
tuiumhunhmun bnuai chenin a ro vawng vawng 
mai a. An khaw tuikhur meuh pawb kum danga 
kang ngai lo a kang châr vek avangin “lamhla tuikhur” 
an tih mauhik-mual kawr tuikhur chu an hiat tha a. 
Chutah pawh chuan chhun zan zawmin tui kang 
nghak an ri chelchul nileng zankhua mai thin a. 
Nula tui kang nghahpui tlangval nen zan reh awm 
lovin ngaw khawk rum ruma zai tawk bo lo, hnah 
tuma lo kiu ta ral ral tawk lah awm bawk. Tuikhur 
kamah meipui an chhem eng hluah zan tin bawk a. 
Kapthuama te nupa pawh tui kang nghakin an hman- 
hlel a. “Tui kang laiin tui kan ngah” tih zawng 
Zawng neih zovin an tui cbhunna neih ang angah 
chuan an chhung khat liau luau veka. Fur tui tam 
lai aiin tui an hniangbnar zawk emaw tih mai turin 
an ngah a. 


Tuk khat chu, fehrehsan lai vel, mi tlem hun 
chuha Kapthuama te nupa tui chawi turin tuikhur 
an zuk thlen thlak lai chuan, nu hrampui tawh leh 
nuthlawi hi tbinur seh ngam tak meuh hian an lo 
inhauin an lo inkawk sawk sawk mai a. Tui thal 
hmasak inchuha inhau an ni na a, chhan dang 
tha te a awm a ni tih an Anhla atang chuan a 
lang a. Nu chuan, “Nang aiin tuikhur ka tbleng 

hmasa zawk a, engah nge mi thal khalhi tum 
ngawt ngawt. Upa pawhin ‘a tui kang nghak” an 
ti ngai kumkhua asin, zak thei lonu. Khaw cng 
pawh zah lova zan leh denpuia kan pa rawn sawin 
dawk dawk che. I hurmu-ah khan tuium phel hi 
ka hawlh lut pawk pawk mai tur a nia,” a ti tawn 
tawn a. 

Nuthlawi chuan, “Thleng bmasa tih lemah nang 
aiin ka kal hmasa zawk a, tutkhur thlen (Spah zun- 
Zunga ka din laiin min lebpel lek a nih kha. Dawt 
hi sawi sawi teh suh, in pa hriam hriat i mualpho 
lek a nih chu. Nupui pawmlai a nei reng si che a, 
engah nge zan tin beisei nei tih hriat taka min 
rawn rim awl loh ni. I pasal hi khumlaizawlah i tlai 
z0 lo nge, i pasal lerhkawh vang hrim hrim pawh 
ka hre lo ve. Chutizawng zawnga mi han ankhum 
chu i zak chai lawm ni?” a ti ve piap piap a. Nu 
chuan, “Zak awkawng law, mi pasal fawmpui tuma 
phar phar mah in zah loh chuan, Mizo dan bawhchhiaa 
tui min thal khalh tumtu lakah zawng chheté mah- 
io ka zak lo, mihurnu” a ti ta phiar phiar mai a. 
Chu nuthlawi chu a lo duai duh hauh lo mai a, 
“Zawngi, ‘mihurnu’ te zawng min ti chai suh khai, 
I pasal hur hiam huam avanga tlang sawi kai, 
mi-anglo pawh thlu lo pasal i neih avangin maw, 
“ka thik e, de de’ i han tih chu, In nupa chanchin 
hi zawng mi tin hriat a nih hi. Tui zawng ka thil 
dawn khawp hi maw,” tiio tui thal pah chung rengin 
a liak ve hrep mai a. 

Chumi hnu deuh chuan parawl pakhat tui 
chawi turin alo thleng ve a. Nuthlawi chuan, “Ka 
pu, thal hmasa rawh, ‘tui kang nghahna-ah mipa 
an lal” tih a nih ngai kha,” tiin a thal hmasaktir a 
A tui thal zawh chuan, “Khawnge, keini ang parawl hi 
zawng lam saktu nei ve lo ngang hi kan nia. Khuti 
lai lui mawngah khuan chawfun bnah tur ka zu h 
rih ang e,” ati a, achhuk ta boh boh a. Kal pah 
chuan, “Thuama, min lo nghak r'u aw, kan haw ho 
tawk thial ang,” a ti a. Kapthuamate nupa-in tui 
an thal zawh chuan chu pa pawh chu a lo thleng 
ve chiah a. 


Hawn kawngah chuan, “Ka rawn thlen hma 
khan ri hlut che u khan ka bria a, ka rawn thlen 
hou-ah lem in lo ngawi leh ang thiap lawi si a,” 
parawl chuan a ti a. Kapthuama chuan “Nia maw 
le, kan thianite pahnih tui thal hmasak inchuh an 
inhau hrep mai a lawm maw le. Tuikhur hi zawng 
nuho inhauna hmun a ni reng a lawm,” a ti a. 
Parawl chuan, “A nih lek tak chu, “bmeichhe finin 
tuikhur ral a kai lo’ tih zawng zawng neih zovin. 
Hmeichhia zawng inhau hrep mah se, mipa an ang 
lo an inhau lungawi leh mai thin,” ati a. Kap- 
thuama nupui chan, “Ka pu, “hmeichhe finin tui- 
khur ral a kai lo’ hi in ti chiwk a. He tawngkam 
hian, mipa hovin hmeichhia min hmuhsitzia tilang 
ngawitin ka hria. Hmeichhe laka tawngkam chelek 
tehah in nei a,” a ti a, 

Parawl chuan, “A ni ngawt e ti rawh. Mahse 
hmeichhe hmusitna tawngkam bcrah kan nei tak na 
a, hmeichhe hmusitna tawngkam ngau ngau chu a 
ni lo asin maw le. Tuikhur sal, ram lam thil rel 
chi, ramtuk rel te, sai ramchhuah leh rammut rel 
leh ngawi dawh leh sa thang kam chen hian tuikhur 
piab lam thil, hmeichhe rel ngai kumkhua lob, mipa 
chauhin an rel thin a nih avangin, chung thil rel 
nikhua changa hmeichhia an lo inrawlh ve changa 
tuten emaw, “lo sawi ve suh, hmeichhia-in tuikhur 
bak ram lam sawi ve phak in nei lo” an tih atanga 
he tawng hi lo chhuak a ni zawk a. Tun hnu-ah 
hian a chhuanchhe zawng hlirin an hmang ta mai 
pawh a. Tunah pawh tuikhurah bawk a nih chu 
kan nauvite pabnih pawh an inbakkaih loh chauh 
chu. Tuikhur ber hi a nia hmeichhia hian in pasal 
te leh thenawmte in rela in fakna hmun chu,” a ti 
a, a nui hoh hoh a. 


Zan muthmunah chuan Hmingdailovi chuan a 
pasal hnenah, “Tokina kha nu tawng atang khan 
mipa nikhua lohzia chu i hre mai lawm ni? Nupui 
pawmlai nei chung reng hian mi dang mi dang hi 
in ti a, in nikhua lo hlawm ngawt mai. A nikhua 
lo zawk hian “hmeichhja ka hmusit e' te chu in la 
ti zaw mah lehnghal a. Tun tuma i Aizawl kal 
chanchin pawh ka hre vek asin. Nang lahin ka 
hre lo emaw tiin ngaibtha-in i awm a,” a ti a. 
Kapthuama chuan, “Eng chancbin mah ka nei hlei 


5 THLA HLEINGA ZAN II 


nem, ka thil lei tum ang ka lei a, ka cham tum 
chen i hnena ka sawi ang ka cham bawk a. Dam 
takin ka lo hawng I:h a, chu bak eng nge?” a ti 
a. A nupui chuan, “Chu ringawt chu a ni lo, i 
ngaihzawng Rozami nen intiam rualin Aizawl in kal 
a, in leng dun tih pawh ka bre vek,” ati khur dat 
dat a. Kapthuama chuan, “A tiam zawng kan 
intiam rual awkawng lo. Dawrpui pheia kan inhmu 
kan kal dun a, kan kal dun lai chu Sawikungan 
min hmu a, Sawia nen chuan a biak pawh kan inbe 
luam nghe nghe, chu bak engmah sawi tur dang a 
awm lo,” a ti a. 


“Ni reng e, in inhmua lawm, Sawian min hrilh 
leh vek. In intiam rual lohin khawiah a rual khera 
Aizawl kal thu awm suh. Hmanah lah khan ‘ka 
sazuk kah bawp ka mantire’ te iti a. A manawm 
zawk an tam tehlul nen. Rozami hi i thlah dawn 
chuan loh chuan heti reng reng chu hrehawm ka ti 
lutuk. Fa kan neih loh ayangin ka lakah i bnambeh 
Joh phah niin ka bria. Rozami hawiher ka hmuh 
khan, duh duba i chin-leh theih tur melhin a mit- 
mei rawm rawm che tih ka hmu reng,” ati a. Kap- 
thuama chu a nui ta hawk hawk a, “Duh duha ka 
chin-leh theih chu'i awm reng a lawm Bawihpui,” 
tih pahin a nupui chu a pawm thawk a. Ani chuan, 
“Khawnge, min pawm nghet lutuk ka thaw thei lo, 
min thlah rawh, Rozami ka nih loh bi,” a'n ti 
leh kher a. 

Kapthuama chuan ram hmak hian, “f ni lo, ini 
auh lo, ka nupui Hmingdailovi i ni. Engah 
ge thawkaphita Rozami hming i lamrik leh thin? 
Ani nen chuan kan inngaizawng thin a lawm, tunge 
nai? Mahse min nghak zo lova pasal min neihsan 
avanga ka thinrim hi tun thlengin a la reh hlei nem. 
Nang ka neih tawh ber che aliamah ani chu engah 
nge i la thik fo ni? “Amaherawhchu, kan induhzia 
io tlangthang a, innei ugei tua ruat theuh kan mih 
ahnu-a kan inneih tak si lohah chuan, thenrual tha 
kan nih zui zel ka duh avang chauh a, ka sa kah 
bawp mantir tur remchang a awm kha ka lawm 
ngawt asin. Nang pawhin hre thiam rawh. . Tun 
hnu-ah pawh kan la inhmu leh ang. Chung hunah 
pawh chuan la inngaina tak chungin, nupui pasala 
invawn tum vang ni lovin kan la inkawm leh pawh 
a ni ang. Kohhrana ka dinhmun i hria a, nupui 
thlak tur lam hawi chuan ka ngaihtuahna hi ka la 
hmang lo hrim hrim. Kan inneihoa thutiam kha 
Pathian kan kawitir hmiah a nih kha, chu chu 
zahawm ka tiin, bawhchhiat hlauhawm pawh ka ti 
asin,” a ti a. 

Hmingdailovi chuan, “Thik loh thcih em in nih 
ang? In tunhma chanchin engkim ka hria a. Rozami 
lah hmeltha elkhen leh rual kawm thiam si a ni a. 
Tuvah lah a lo tlawngawl lehin hnahkhat aia duh- 
awm a ni bawk si. Keini lahin kan inphuar ngheh 
lehzualna turin fa kan la nei bawk si lo, ka tan 

chuan hlauhthawnawm ve deuh asin. A hmel ka'n 
hmu phei kha chu, Thanthuami rawn sawi that ai 
daihin a tha lehnghal a, ka ngei ngawt mai. Mahse 
Thuama, min then suh aw, min then lul suh,” a ti 
bgawih ngawih a. Kapthuama chuan, “Then lah lo 
ve, engah nge ka then ngawt ang che. Ama'rawh 
chu, kan hma lam hun kan sawi thei lo va. Hun 
tha lo takin a tu ve ve pawh min rawn nang a nih 
erawh chuan, chu zawng ka sawi thei lo. Mahse 
chung hun chu thleng lul suh se,” a ti a, an inpawm 
a, muthilh zai relin an ngawi dun ta vang vang a. 





8. “CHAN KA UAW CHUL. THOM 
PAR ZOZAMAH” 


— Laltanpuia 


A SI 

Ẹ JUN remchang hmu-a Kapthuama nen 
Aizawla an inkawru linu chuan a rihu ipikna zawng 
zawng chu thawl hawk turah Rozami chuan a ruat 
a. Mahse ‘a zual zawpui vailenhlo’ tih ang maiin 
Kapthuama alungkhamna chuana tur hian atur ta 
ut ut mai a. Aizawl atanga a haw leh ta chuan 
an khua chu chul hnip hian a hria a. A khawhar 
changa a kawm ber thin, a thiante pahnih lah chu 
in hrang changin fanau nen, lunglen leh khawhar 
hre hman lo Jékin, kawm hman lohin an buai tawh 
a. Ani lah chu nu ber .chan changin tumah thian 
dang pawh nei hman lovin, khawhar rilru no nghulh 
chungin ni a vui liam a, zan a tan Wang leh a. A 
chang phei chuan a inleng tlangvalte leh Sabuta 
chen chuan a ning lek lek thin a ni. 


A Aizawl kal hawn bnu lawk chuan ni khat 
chu, an khaw tlangval lenglai thi lung an phun a. 
Sechal meuha phun an nib avangin chhun lamah 
chuan Rozami pawh a lang vea. Mahse zan lamah 
in nghak tur dang a neih loh bakah vawkchaw vil 
a tul avangin a kal ve lo va. A naute erawh chu 
an kal veka. A nu thih atang phei chuan a pa 
khawhar pbeng chu Zan tin sal lovin a leng cbhuak 
bawk si a. 

Chumi Zan chuan thla de chho vawmlu chu a Eng 
ememmaia. Pawnah a va chhuak a, tlang tin mai 
chu lang thei lêk lovin romei cbhumin a bawh paw 
chik vek a. A'n ngaitbla a, veng dang chu a reh 
.hian a reh tlawk tlawk a, lungphuntute ina leng 
khawm Zai khuang chauh chu a ri dut dut a. Eng 
hla nge an sak tih ngaithla titih chunga van sang 
tbla fang a thlir lai chuan, an hla sak a hriat chian 
tbeih loh chu hriat theihin thliina ria rawn hruai a. 
Chiang tak mai hian, “Ka tap khawvel ram zauyah 
hian, hmun in, ram, lo, fan chang lunglen ni hian' tih 
thlengin chiang tak maiin a ban ral hriat a. A lung- 
leng ta lutuk awmngaihna hre lo chu a lut a, a 
khumah a'n tlu hnawk a. Eng emaw ni hian dovin 
a hria 8, a'n en nik chuan a fanu hmuamtelel thih- 
san lo niin. Chu mi a'n hmu zet chn khawharna 
thuah dangin a rawn tuam belh sauh a, insum thei 
lovin a fap ta tlawk tlawk a. 


Chumi zan chuan mumang awmze nei tak ni-awm 
hi a mang a. A mumangah chuan amah chaubvin 
luipui kamah khawhar takin a lo awm a. Chutih 
lai chuan rallehlam a'n thlir a, Kapthuama te nupa 
hi an lo ding dun ral mai a. An lam pana hleuh 
turin Kapthuaman a bui veleh a lo zuangthla ta 
nghal a. Mahse hleuh pawh ni chiah lovin tui 
chungah Jailen-tuipal angin, tui dek zeuh zeuh chauhin 
rallehlam chu'a kai ta a. Mahse ralleblam a'n 
kai chuan Kapthuama nupui chu a lo awm ta hauh 

lo mai niin a hmu a. A tuka chu a mumong a'n 
ngaihtuah leh chuan, Kapthuaman tlem laia a 
mumang a lo hrilh tawh chu a mangphan ta em ni 
ang, tiin a ngaihtuah a. “Mahse Kapthuama 
mumangah chuan keiin a awmna lam kai turin ka 
lo hui a. Thuama chuan harsa ti takin ka lam a lo 
kai kha a ni a. Ka-mangah thung si chuan, ama'n 
min lo hui a, awlsam takin ka fin thung si a,” tiin 
an pahniha mumang chu a hlimawm zawnga zeldinin 
a hma lam hun chu a han indawn thlamuang 
ngawt a. 


A tuk bubzing an den zawh hma deuh chuan 
chul kalpuiah Lalpianmawiin a rawn sawm a. 
Rozami chuan, “1 kel hlauh tak ang, vawiin chu 
eng ber nge maw ka thawh dawn ka lo tirilru reng 
a. Ka puanbu ka zo laklawh tawh si a, a dang 
ban leh mai tur ka nei remchang bawk si lo. Khua 
a har bawka ka hnial blei nem,” a ti sam tt a. 
Pianmawii chuan, “Eng teh vak phei chu vai tur 
awmin ka ring lo. Tokai kan hai ang a, bete ching 
chawr leh dawizik leh bawkbawn no ilo la awmin 
ka ring a. A hmingin chaw bawk ila, chawfak 
khamah muangmarin kan haw leh mai ang chu,” 
a tia. Chul kal turin tukthuan ei kham chuan an 
inzui chhuak ta a. 

Kawng laka wuimang chungchang an sawi luam 


lai chuan Rozami chuan, “Ngawi teh, Mawithian, 
Thuama nen mumang inang deuh mai kan mang a. 

Nizana ka mang chu hrilh ve ka chak tak tak a ni,” 
ati a. Pianmawii chuan, “Eh, engtikah nge a 
mumang chu a hrilh che a ? In lo inhmu ru pek 
em ni?” ti-a nui har har chungin a zawt a. Ani 
chuan, “Engah nge kan inhmuh ruk ngam tawh 
ang, in nutapa hi, nanga duh tak nupui pawmlai 
nci. Inhmuh satliah ringawt tc chu a pawi em ni? 
Tlem laia ka Aizawl kal nen khan rin loh takin kan 
inhmu hlauh a. A thlenoaah min bruai a, chaw 
te pawh kan ei dun a lawm,” a tih lai chuan, “Chu! 
in inhnaih leh ble tawh elo?” a lo ti var a. Ani 
chuan, “Hnaih ngam a ni tawh lo tih te chu i hai 
hlei nem, i ti mak thin,” a ti a. Pianmawii chuan, 
“Fiamthu lovin, Thuama hian rilru dang la pu 
chuang vakin ka hre lo nia. Nangmah avanga nupui 
mak ngawt phei chu a duh hauh lo ang a, nang 
lahin mi nupui lan ringawt lah i duh bikin ka ring 
hek lo. Tunah an nupa karah inthelfhawna awm 
ta se chuan khaw dang la hawi hauhvin ka ring lo,” 
atia. 


Rozami chuan, “Ka hre lo le, Aizawla kan 
inkawm tum pawh chuan chuti lam chu a tu ve ve 
mahin kan tiri miah lo va. A ngaihbel theih berah 
a mumang chu min hrilh a ni chauh a,” a tih lai 
chuan Kapthuama mumang chu alo zawt var a. 
Ani chuan, “Kan khuaa an nupaa an rawn zin hnu 
lawka a mangah chuan :— Luipui lian tak kama 
mahni chauha khawhar awm taka ka awm lai hi 
min to hmi'a, a kaw lehlamah an nupain an lo 

awm a. Ka lama kai turin ka lo hui a, mahse a 
nupui chuan a lo phal hauh lo mai a. Chutih lai 
tak chuan luihnar lam atanga mi pakhat lo chhuk 
chua nupuiin a pansan veleh tuiah chuan zuang 
thlain, kalam panin harsa ti tak chungin min rawn 
fin thei ta a ni awm e,” a ti a. 


Pianmawii chuan, “A nih Ich nanga mumang 
thung chu?” tiin a zawta. Ani chuan, “Thuama 
mumang letling chiahin, nizana ka mangah chuon, 
luipui kamah bawk ka lo awm a. An lama hleuh 
kai tura min hui veleh awlsam takin tui chungah 
chuan ka sawt phei eu eu a, an hncn ka thlen hma 
hretin a nupui chu a bo ta daih mai a. Nizan ka 
mang chu chiang takin ka mitthla-ah pawh ka la 
hmu thci reog,” a ti a. Pianmawii chuan, “Chu 
Zamthian, in mang chuan awmzia Zu nei nasa a, 
a chiang reng a lawm. Ka tawng i huatthu suhah. 
Thuama lam pan turin harsatna engmah i nci lo va, 
ani erawh chu nupui nei lai a nih avangin, chu a 
harsatna chu awlai lo taka su kiangin a rawn pan 
ve tho tho dawn che, tihna a nih chu,” ati a. 


Rozami chuan, “I hrilbfiah dan chu Thuama 
nupuiin hre ta se min haw awm. A nih leh, luihnar 
atanga mi lo kal a nupuiin a pansan ta chu eng tihna 
nge ni ang?” a ti leh zel a. Ani chuan, “Rin dan 
mai mai sawi takah chuan— Ka tawng a hriat loh a 
menin, Thuama fhiannu hi nula dang lakah a thikthu 
a chbe viau tihi hre tawh emaw ka hre lo va. 

Heti ang thikthu chhe tak hi a hmei a pa-in anmahni 
zawk hian mi dang an melhsan duh riauvin ka hria 
a. I briat angin Sawiluaia te nupa leh Hrangruma 
te nupa pawh khati kha an nih kha. Engtikah 
emaw a nupui hian mi dang ngaihzawng a la nei 
ang a. Thuama chuan a nupui then hreh hle mah se, 
harsa ti tak chunga thenin i lam a rawn pan dawn 
a nih ka ring,” ati a. Rozami chuan, “Mawifhiani 
hi chu mi tawng thlamuan dan i thiam kati. Tuna 
kan dinhmun atang hi chuan awih a har ti rawh,” 
tiin hlim rilru tak chung si, beisei rilru phak chiah 
si lo chungin a nui har har a. 


Chulram an thlen chuan Rozami chuan khaw- 
hartblak a ti ble mai a. Thlam hlui, a ban pawh 
ding kim tawh lo leh dâp hlui leh thilthek nawi tla 
hnawk niai nuai karah chuan an innghat a. Chung 
lamab muvaolai nupa hi an inau lauh lauh a, 
Thlam vel zamzo tar chul tawh leh a chawr sin tê 
tê, mahni tawka parfung chawi ve reuhte chu a 
hmuhin a khua a tihar lehzual a. Thlim namtblak 
thlang tlaitlana zohniar kung khat erawh chu tlemin 
a lo la vul vang lai deuh a. A kaw nawm meuh 
loh avanga a fhiannu-in daileng tura chulram hmun 
biru lam a pansan blanin Rozami khawhar chuan, 
zohniar par chu a mal tê t8-a zut neuh neuh chung 
bian, “Thuama hnenah khan ka hmangaihna che 
hi kbawvelah ka tlukhlumpui ta a nih pawhin, min 
vui ve nan khuangchawi Thla Hleinga Zan-ah 

Thuamthiani te leikapuiah emaw, Phulziuva kin 
thut dunna lai takah emaw ka pangpar ngainat 
ber zohniar par min rawn chhiah dawn nia,’ alo tih 
tawh chu a bre chhuak uar uar a. 


“Heng chuiram zamzo thliah lova uai la mai 
mai ang hi ka va ni em! Nangni erawh chuan 
chbia leh tha briatna nei lovin iu vanglai mawina 
chu chulramah in Yui liam a. Kei erawh chuan 
duh nei vesi, nei thei silovin ka vanglai ka thlah 
liam chu a ni mek si tak a. Kbawvelah hian nula 
par mawina tlemte neiin ka lo seilian ve a. Mahse 
chul khawhar hnuvai ram zamzo hnukhawi ang lek 
ka nita. Nangni chu khawhar lunglen, lungngaih 
mittui tlak leh nun hlui ngaib hre miah lovin ti 
bianin ral leh mai ang a. Kei erawh zawng lung- 
ngaih tahna mittui hru chungin ka par vul lai a 
chuai mek chu a ni ta mai sia. Aw........ , chan 
ka nuam chul thum par zozamah,’ tiin zamzo 
hnukhawi par chhun chu rilru-a be mawlh mawlh 
chungin a mittui a tla zawih zawih a, 


9. “KA NUPUI KA MA DAWN” 


— Kapthuama 


A. THLAWHHMA pawmin a zir bakah 
ruahtuiin a zir leh zel a. An unau pheikhai rual kum 
tak a nih bawk avangin, chumi kum chuan Than- 
thuami pate chu an hausa-in hreibazawn tih ngam 
teh meuhin chhek an kalh thei a. A ram haw phei 
chuan silaizawna chhal theih thur thur tur a ni a. 
Kum lo tharah chuan kumkhaw thila a lo cbik 
rilruk reng thin, Pathian chawimawi vena hun 
rcmchang ni-a a hriat avangin, Thanthuami pa 
chuan sechala Pathian chawimawia tum a. Nanga 
sechal pakhat na nâ nâ chu phettblu ve theia a 
inhriat avangio, Kohhran leh khualkhaw lama laina 
kim taka sawmin Pathian chawimawi chu a tum 
nghet ta a, 


Chu hun hmang tur chuan Kapthuama te 
chhung hnai zawng zawng chuan kal vek an tum a. 
Kapthuama erawh chu, a sumdawnna lama tul a 
intih avang leh a naute leh a pa chena an kal vek 
dawn avangin kal theiah a inruat lo va. Innghak 
pakhat mah awm lo fahrana kawngkalh chu ui leh 
aran lonei ve bawksi nen. A nupui Hmingdailovi 
hnenah pawh, “Ka pa hovin zuk kal tawh u. Keiin 
in ka lo nghak ang e. Nang pawh alim peih ber 
inih hi, a nuam viau ang. Tun lo hi chu kalna hun 
remchang leh Pathian chawimawina chbim tur keini 
tan a awm zen zen tawh lo mai thei a nia,” a ti 

a. A rilru tak phei chuan kal ve chu a chik viau 
a. Mahse Rozami nen an inhmu lo thei dawn lo 
a. A nupui a kal ve bawk si chuan a mit a tih 
kham palh a hlauh rilruk vang a ni zawk. 


Tichuan, Kapthuama pa havin an tu leh fate 
nen, mi sawmthum dawn lai an thawk chhuak ta 
a. An Kohhran hlim lai tak a ni bawk a, Zirtawp- 
ni-a awmni an han" kham zet chu an hlim ropui 
ngei mai. A hma fe atang tawha lo ur lawkin 
mihlimho chu zan tin an lengkhawm tawh a. 
Zirtawpni, se talh ni phei chuan a khawnawtin, 
khaw chhehvel mihlim fuan khawm nen an ri hulh 
hulh nileng mai a. An hla sak apiang mai chu 
vawi tam la nawnin, heihah thawm leh tawnghriat- 
loh zai insaikalh nuak nuak nen a rik hian a ri 
mum mum mai a. Lengkhawm mipui leh lam hah 
thlansa rim chu kawngka atang chuan a lum 
chhuak thang nghuat mai a. An lam vanglai phei 
chuan naurual inpui chhungthlak hlam ruk zeta sei 
dithlifarfem cnu a sai ngar ngar mai a ni. 


Chung hunah fahran pawh chuan Rozami chuan 
lenkhawm ve a chak chuang lo va. Chu bakah nu 
chan chang ber a nih avangin in chhuahsan hman 
a nih loh bakah a naute a kian rilru bawk nen. 
Ruai erawh chu an thian zahovin an kil tlang hram 
a. Chutitih loh chu vawi khat mah a hmel a lang 
lo. Chawlhni chawhau inkhawm banah erawh chuan 
lengkhawm tura Thanthuamin a phut em avangin 

lan ve hram a tum a. Thanthuamite kawta a din 
lai chuan Kapthuama nupuiin a rawn hmuh a Jeh ! 
Tlawm leh zah dawn lovin Hmingdailovi chuan, 
“Rozam, engah nge ka pasal Aizawl kalpuia i tiam- 
rualpui, izak chailawm ni? Ka pasal min chhuhsak 
tuma kbung cben chena in lo inthurual? Sawi- 
kungan in khawsak dan min hrilh leh vek, ka hmel 
hmu ngam tur pawh i nih loh hi. Kapthuama ni 
se, tunah pawh chhuanlam dap chawpin ka rualin 
kal ngam hek to, “in ka lo nghak ang e, de de' a'n 
ti vel a. Nuthlawi lerh tak zawng ilo ni c,” tiin 
a liak hrep mai a. 


Lengkhawm kal tur mipui lah chuan lo inrawlh 
vena chi a ni lo tih hriain an thlir thup ringawt a. 
Rozami lah chu zak sen tawn tawnin engmah sawi 
lovin ading zum reng ringawt mai a. Hmingdailovi 
chu a thiam zawk emaw, zawk lo emaw, mahni 
mawng hlim mai a nihzia an hai lo. An thawm 
hria-in Kapthuama pa a lo zuang chhuak a, “Hmingi, 
a tawk tawh, a zahthlak lutuk a lawm. Hlim taka 
lenkhawm tum nik alai a, lo lut rawh,” a rawn ti 
a. A luh pah chuan, “Zahthlak thlawt e, mi pasal 
chhubsak tum te chu a zahthlak thlawt reng asin,” 
ti lat hmuar hmuar chungin tumburin a lut ve ta 
a. Rozami zak lutuk chu tap teuhin a haw leh ta 
8. Kapthuama chhungte tan lah, in an thlen leh 
phawt loh chuan eng han sawina chi ni hek lo, an 
bre lo awm mai mai a. 

Tbawhtanni chuan Kapthuama chhungte chu 
tumah chamban chik awm lovin an sarual tin ta 
dial a. Hawa kawngah chuan Kapthuama farnu 
Lalhlunchhungi chuan a pa hasnah, “Ka pa, nang 
chuan k'u Thuama engmah lo hrilh ve suh ang che. 
Keiman a chhan ka hre chiang a, ka hrilh ang. 
Kan chhungkua min ti7ak leh lutak a, i hrilh zawngin 
a thinur lutuk palh.ang e,” tiin a hrilhru lawk 
diam a. In an thlena zanriah an ei kham fel hnu 
chuan, Lalhlunchhungi chuan a uchu naupang a 
kohtir a. A nupuiin Rozami a chachhuah dan 
zawng zawng leh a Anhla chenin a hrilh vek a. 
“Zahthlak hi ka ti tak tak a, mi an tam si, Chawlhni 
chawhnu inkhawm ban, lenkbawm ropui ber hun tura 
kan ngaih theuh a nih avanga mipui an phur tehlul 
nen. I chhungte hian khaw hawina kan hre hlei 
nem. Thawhtanni chauh nana na chula cham rih 
pawh kan duh rilruk hlawm nen, tuman cham chak 
thu pawh kan sawi lo, hawn rawt ngai miah lovin kan 
rawn haw hmiah mai a ni,” tiin a hrilh ta vek a. 


Chu a thu hriat chuan Kapthuama thin a khei 
hle mai a. A haa-in Rozami chungchangah mut- 
hmuna an thu a lo inbah zauh zauh tiwh bakah, 
nula dang laka thikthu a tibchhiat dan te, an thir- 
deng fanu phei chu feh kawnga a lo lim hrep tawh 
bawk si avang te chuan, a thinrim lutuk chu eng- 
mah sawi lovin a ngawi hmak a. A sarhu laia a 
thinrim a brikthlak nghal mai chuan, tum loh loh 

an tbleng ang tih hlauvin a insum hram hram a. 
_A tuk khuaa lo var a, tukthuan an ei kham chuan 
a nupui chu thing phur turin a chhuak a. A kal 
hnu chuan Kapthuama chuan a pa hnenah, “Ka pa, 
ka nupui ka ma dawn, a zahpuiawm lutuk, vawi 
khat mai nilo, vawi tam meng ngam lovin min siam 
tawh a. Heti ang hweishhia nen brim hrim hi 
chuan kan inpum tak tak thei chuang lo vang. 
Thutphah man ba humtir ila, haw vang vang se a 
ni mai. Min tizak zozailo Julai em mai, Heti ang 
teh hrep bmeichhia hi ka pawm thiam lo. A hunah 
chuan thik tur a awm phawt chuan tilang rawh se. 
Mahse a hun leh hun lo thlu lo leka min chbip- 
chhuahtu hrim hrim hi chu, At kawng khatanie 
mah ti ila ka ngaidam thei lo,” a ti hmak hmak a. 


A pa chuan, “Rozami nen Aizawlah in inhmu 
reng reng em ni?” a ti chuar chuar a. Ani chuan, 
“Hmu e, tun ka Aizawl kal houhnun ber tum khan 
kan inhmu a lawm. Kal rual tura iotiam ang zia- 
zangah ngaiin min mawhcbhiat a. “Kan intiam 
rual lo ve, kan innang fuh blauh a ni zawk’ ka tih 
pawhin awih duh hek lo. Hmanah lah kan thirdeng 
fanu Denghmingthangi tap zawih zawih khawpin feh 
kawngah a lo kawk hrep tawh a. Heti khawp hian 
“ka hlim e, thlarau ka chang e’ atia. A chang leh min 
khurbinsan titihin nausenna rawngah kalin ‘thlarau 
serhtan ka chang e’ tiin nupui ang pawha hawlzan 
theih Idhina khawsaa. Mahni nun lamin that phah 

chuang si lo, thikthu tichhe viau ringawt mai. Ka 
ma dawn khawp, tun tumah ka ma lo anih pawhin 
a hetih leh vaih chuan kala ma tho tho,” a ti rum 
hak mai a. 


A pa chuan dam duai hian, “Mai mai a, thu 
tawp an chhat hma lutuk ngai lo. A thu brimah 
nupa nih hi a tu ve ve pawhin in thiam a ngai a. 
Thinrim hlek a, “sum chhuah rawh’ emaw, hmeichhia 
lahin “min ma rawh, min ma rawh’ tih thlakzen te 
emaw hi a tha hauhlo a nia. I duh ber i neih theih 
tak si lohah chuan chhungkaw lungrualin kawlvalen- 
chham ami ilungdum ber kan chaw chhuak a. A thu 
hrimah nula chinchang hriat loh, an pumrua leh an 
khualchhawng a that avanga pawng papar pawh 
ngawt hi chu a fuh chiab lofo reng a. Hmingi tak 
pbei hi chu le, ‘a thikthu a chhe deuh e’ tih chauh 
a ni a. Kawng dangah sawiselna tur kan hre rih 
lo-ah ngai ila. Kan chhungkaw dinhmun enin nupui 
mak sawi ri chi kan nih Joh hi,” a ti koh koh a. 


Kapthuama chuan, “A ni reng a lawm, tupawh 
a hmei a pain sawisel kai lo tumah kan awm lo. 
Mahse ani hi chu nupa inpum zawngin khawsa hek 
lo. Chuti taka min hmangaih avanga a thikthu hi 
tichhia a ni pawhin ka hre lo. A ât suahsual 
tukhum pawn a chhuah vang mai mai a ni. Heti 
ang hmeichhia hi chu upa mah se, an danglam thei 
tak tak chuang lo. Kawi rei loh hi a him dan ber 
animai. Mawipui ahnehin kan mualphopui dur dup 

ang a, chu bak hmachhuan kan nei lo. Tunah 
pawh Rozami a tihmingchhe dawn emaw a ti ang 
a, ama mawng hlim lek a nih zawkzia a hre phak 
chai si lo. Min thik a nih leh kan in chhungah 
min 4nkhumin khumlaizawl-ah min chilh hrep 
ung bmiang. 


“Ani a lova, mipvi zing zinga a dik a dawk 
thlu lova nuchang zetin thikthu avanga khualkhaw 
lamah lehnghal, khaw hmu lêk lova mi khaw nula 
chhuanvawr ve lem a'n tim hrep duh hrim hrim hi 
zawng ka pai dai thei mawlh lo. Rozami ka lainat 
avang leh a thlavang ka hauh vang a ni lo,” tiin, 
vawi khat mah a pa bula chung ang thu la chhak- 
chhuak ngai lo Kapthuama chuan, a thinrim thu chu 
a sawi ve tawn tawn a. Apa chuan, “A dik a lawm, 
kei pawhin zia-lo ka tih em avangin a thawm ka 
hriat veleh ka tlanchhuak vat a. Hmingi chu khap 
daiin ko lut lo phei ila chuan a mualphothlak leh- 
zual ngawtang. Mahse nang pawhin briat thiam 
tumin dawh hram hram la. In tun hma chanchin 
leh tun hnu-a in la inkawm dan a hre ve nial nual 
si a. Nang labin i sazuk kah bawp i lo mantirin, 
Aizawl lamah in lo zu inhmu leh kher nen. Min 
hmangaihtu ni hauh loten hrilh an lo chik bawk si. 
A dinhmunah indin cbhintitin thik awm tak pawh 
in ni ve reng a nia. Ani Hineichbia, rilru no leh lo 
thik rutu siin a'n tawn taka si chuan, khaw hmu lêk 
lova bau pawha mawh nem. Chu achhapah a 

hmeichhe thik ber lah chu a hmuh zen zen phak 
loh khualkhaw lam ami a lo niin, a hmuh chhunah 
liah hrep mai pawh awi tak tur a ni ve reng asin,” 


tiin a pa chuan a monu Hmingdailovi thlavang chu 
a hauh ve tlat a. 


10. “MITTUI HI KA CHAN TAWK” 


— Rozami 


Roza hlauhthawn ang ngeiin, Than- 
thuami pate Pathian chawimawi tiak tuk, Thawhtanni 
zinga Rozami meng tawh la tho duh lo hriatah a 
pa chuan, “Rozami reng reng hian min tizak tam 
zozailo lutuk tawh. Zingah ni se thawh tum reng 
reng bawk si lo. Rozam, lo tho vat teb,” a tikhur 
kbura. Rozami chu hlauthawng tak chungin ngawi 
rengin a tho vata, a naute buhzing denpuia chhuah 
nghal a tum lai chuan, “Law haw teh, Kapthuama 
avangin ka zak tam ta lua. Nupui pawmlai nei 
beiseiin maw Aizawl thleng thlenga ilo zuk hur 
kual, i zak chai lawm ni? I pasal neih hma 
zawng lah khan Kapthuama buaiin kan chhung 
buai tawh a. I vanduai avangin thisen pal, nuthlawi 
lengleh mah ni la, i phu loh inleng kan hmu zur 
zut a. Nang alova mi nupui lan tuma khung thleng 
thlenga lo zuk um ruak ruak che. Kapthuama 
zawng i beisei phak a ni tawh awzawng lo. 


“Hmana a Jo zinin a sazuk kah chan tura an 
rawn sawm che khan, kei lab khan ngaihtha-in, 
'rualhlui te saruang na na na chu, ani pawmlai nei 
ni tawh bawk si, an la duhsak ve duh aliamah 
chan ve ang hmiang' tiin ngaihtha-in ka kaltir che 
a. Khatia kan beisei phak loh, a bawp a rawn 
mantir che pawh khan, nangmah zik zek hian i zir 

teh hawrh vang tih ka hre reng. Hmeichhia-in in 
zir phawt h? chuan mipa hi chu pawmlai kan neih 
leh neih loh kan ngaihtuah lo. Remchang kan 
hmuhna apiangah puan kan ven hnan duh zel tih 
hre rual i nih tawh hi mihurnu. Hemi chungchangah 
chauh hi chuan chhetê mahin ka thiam mawih lo 
che. Chuti taka mipa i mamawh a nih chuan, kan 
khua-ah pawh tlangval lah an tam. Tu tlangval 
lakah pawh hian khawlaifa lo pawm ta zawk pawh 
ni la, chu pawh chu ka la hre thiam zawk. Sabuta 
lakah takngial pawh hian lo chesual ni ta la, mi pa 
kherh kherh ai chuan ka la ngaidam thei zawk 
ang che. 


“Niminah lah Kapthuama nupuiin lenkhawmna 
kawtah, mi tam lai takin a pasal laka a thikthu 
avangin a kawk hrep che tih khua a khat a. Nang 
zAwngsennu hian thiam lo i inti ngang a ni ang, 
kamkhat pawha chhang ve ngam lovin, zak khur 
hlawk hlawka i tlan haw phah te kha tu mualpho 
nge? Tunge maw ichhuna heti taka i neih hii buaipui 
ni ngai le? Tlangdung khat nula hmeltba tiio kan lo 
chhuang rilru ve em em chia, a tawpah i neih buai- 
puiin kan zak kun tlawk tlawk mai zawng a nih hi,” 
a tih lai chuan Rozami chuan, “Tu dang nge ka 
chhun ang, nangmah maw le. Sunblu kungah thei 
dang a rah ngai em ni?” tiin a han tawng elsen 
ve ngat a. A pa chuan, “E e &........., zawnghurnu, 
pa te pawh min va han zah lo lulai ve!” tih leh 

thawh aryala, Rozami bekah chuan a'd beg chawth 
mai a, Rozami chu a tap ta hlap blap a. A pa 
chuan, “Chbuak rawh, ka inah awm suh, heti 
ang fa brep hi ka hrawn peih lo. 'ka'pa' pawh 
min ti tawh suh,” a ti tun tun a. Rozami chu tap 
chungin a chhuak fa bna bna a. 


Thanthuami te nupa chu a vui a vaina, engkim 
a tirleona ber, inmual vawm hranga mahni tawka 
pa rawngkHawr an nih tawh avangin an in lam pan 
chuan a kai ta a. Khawlai dudgah chuan tu ngaih 
mah a that loh lohna turin hmel pangngai put luih 
tum bram hram chungin akal-a. Thanthuami te in 
a thien ahuan amahin buh a lo deng chhak chhak 
a. Rozami chuan sumbmun a dai lyh veleh tah aw 
teul hian, “Thuamtbian, ka va han rethei zozailo 
tak em! Ka mangan thy lah hi i nutapa hnenah 
thlen rual ka ni tawh si lo,” #iina tap zawih zawih 
a. Tbanthuami chuana bub den lai chawlin, “I pa'a 
a bau che em ni?” a tia. Ani ghuan, “Min hay 
satliah maia ni lo, kanin gjangin min hnawtchhuak 
a, ‘ka pa” pawb min rawn titawh suh” a tih hial 
avangin k'u. Hauna te in lam ai chuan in hnena lo 
kel bmasak phawt hi ka duh a,” tin a pa ânhla 
zawng mawng leh tun baya Kapthuama nena an 
naen thu ra A nupui shhia-in a dokhum 
beep Abu alo hriat ve avanga a thinrim Angin 'a 
bèn huto chu a hrilb, vek a. pang 

A thiannu chuan, “Eng pawh ni se Zamthian, 
tukin chu kan inah chaw ei phawt la. I prn a tih 
dan che chu keiman Thuama hnenah ka lo thlea ve 
reng reag ang a. Anni nupa pawh thikthu avang 
bawkin tunlai tak phei hi chuan an infeuh deuh 
reng nghe nghe a. A tu ve ve tan pawh inbessei 
chi ni tawh lo mah ula, amah avanga i hrebawmna 
na na na chu engah nge hrilh kan inthlabrun em 
em ang ni, Naktuk hian ka pate Pathian chawi- 
mawi chhima lo kal cham fual haw tur pawh an 
awm nghe nghe kha. Thlaphang suh, Thuama nen 
engtia in awm loh ber aliamah a hretu Pathian a 
awm a lawm. Chuti taka mualpho lo tur leh i pa 
pawhin a hriat lon tur kan pi Hmingdailovi atso 
avangin a hre lo tur tha zawngin an hriat phahin 
kan mualpho zo ta a nih kha, a pawi ogawt mai,” 
a ti vang vang a. 

Rozami chuan, “Ni e, amah avanga ka tuarna 
chu lo hre ve mai mai se, eng han sawt tur lah a 
awm lo. Mahse e Thuamthian, a vupusin a lo hriat 
ve palh .hlauh chuan, ka tan a pasal kherhsaktu-ah 
a ngai ang chia, in inchhungkhatna pawb a tichhe 
thei hial ang. Kei phei chuan i brilh kher pawh 
ngai ka ti lo. Unau'in nihna anga chanchin i hrith 
erawh chu ka hnial phak a awm hek lo. Makse 
Iehkha i han thawn rau raua nih chuan, “Zamfhiani 
chuan mittui hrdk chauh hi ka chan tawk a ni ta 
a ti’ tih i ziak tel dawn nia. Kei hi engtia khawsa 

chho zel tur nge ka nih pawh ka inhriat phak tik 
loh hi,” a ti a. Chutia lungchhe vankaia mittui nen 
pawr em em-a a awm lai pawh chuan, Rozami chu 
'tuitai ni chuang’ an sawi ang maiin a tha fiah kek 
mai a. Inchei hauh lova a awm chung pawhin 
'tatpar keu! an sawi ang maiin a senno vam hiam 
mai a ni. 


Thanthuami chu buh a denpuia, a pasal pumkai 
a lo haw ta bawk a, chumi tuk chuan chaw a ei 
ve nghal a. An chaw ei lai chuan, ““Zamthian, 
vawiin chu “kit tuk’ teh chawk a changin, miblim 
khual chamban tum an la tam bawk a. Kan inah 
kan: lengkhawm nileng ang chu maw le, Niminah 
lah i tum ve chhunin khati kha anita si a,” a ti a. 
Rozami chuan, “A ni khawp mai, mahse a zah 
pawh ka zak deuh roh ea. I pate chu zahawm 
hle mah se, ka lengkhawm lo tumtla tawh mai ang 
e, mahni chauha ka rilru kawm hi ka duh zawk e,” 
atia. 


Chumi tlai chuan Rozami pa chuan Rozami 
naute chu an u awmna a zawntir a. An u Hnuna 
inah aawm lo tiban hriathou chuan Thanthuami te 
inah bak khawi dangah mah awmin an ring lo va. 
An rin ang ngeiin Thanthuamite inah a lo awm a. 
A nauten an u in an en a, an u Hnunan an chan- 
chin a lo hriat veleh a pa hnenah a kal nghal a. 
Anuna chuan, “Ka pa hi chui tawng uchuak lutuk 
thina, pafa na na na Chu inhauh chang awm ta ngai, 

mahni rila rah te ngei 'chhuak rawh, ka pa pawh 
min ti tawh suh’ tih te bi yawngkam chelek ngam 
chia ni ngai lo. Tarki ring zet tawb, mahni tawka 
zanufa khaw lal upa min iuti ve tan chuau a tiha 
tih ngeih loh, fate awp khawm dan i thiam lo em 
mai. Duh aiin i tawng tlahawih lutuk fo. Fate 
hauh nana tawngkam mawi lo i chhakchhuak leh 
thin hi a pawi viau a ni. 

“Pafa inbnawhchhuahna khawp tur thu engmah 
a awm lo. Kapthuama sazuk kah bawp Rozamin 
a man fum pawh khan a nupui mithmuhah ngei a 
ni a man. Chuti taka a thik tak tun kan hre law. 
Intiam rual ni hauh lova Aizawl-a an intawn thu 
pawh a mawi lo zawnga sawitu an awm a ni maia. 
Thenkhat Kapthuama nupui hnena a Icila zawnga 
lo zualko duh tawk an awm si nen. Ani Kap- 
thuama nupui lah nu thikthu chhia leh nu huaisar 
ve tak a lo ni chhap nen. Min brilhtu hi a daw 
lovang, kumkhuaa ka thiana ni tlat. A thu hrimah 
khati khawp cbanchin lo nei tawh kha an ni a, 
an la induhsakin a ngaih pawh an la inngaina 
ang chu. Tunah lo inhaw ta viau se kan dem leh 
si dawn asin. Rozami chu Zanivah keiman ka ko 
ang a, ka hnenah khawsa rih rawh se. Mi brang 
ina a awm reng pawh a dik lo ang, a mualphothlak 


zau mai mai,” a ti a, 
A pa chuan, “Kapthuama hi khati tak khan 
Rozamin a mualpho phah tawh a. Tuna beisei 

phak tawh loh nupui pawmlai neitih hre reng si-a a 
la khawsakpui duh dan bia zahpuiawm lutukin khaw 
hawina min hriattir dawn hlei nem. Tunah Kap- 
thuama hi tlawogawl lehina nupui nen Jo inhransan 
leh ni ta se, ani Rozami lah induh thei lo, pasal 
nei kir leh thisen pal tawh nuthlawi mai a ni ve 
bawk a. Hnabkhat an nih lai pawba inneih tum 
reng, khawnge ka bnial tehlul ang ni. Chuti ni lova 
pakhat pawmlai nei ni si, chutih laia khual tin 
khusl tangtam vanglaia thikthu avang lehnghala kan 
fanu a han kawk hrep bawk si chu, tu dang lakah 
mah thinrim hrikthlakna tur awm hek lo. Rozami 
zir loh ni ta lo pawh ni se, ani lo tunge kan hauh 
ngam?” a ti a. 


Hnuna chuan, “A dik a lawm, mahse hauh dan 
chin tawk ibre thin lova, mahni in chhunga thinrim 
tih tawp mai theih tur, a inhnawhchhuah azawng 
leh intuithlarna fawngkam chena i chelek ta mai 
thin hian min timualpho zau lehzual a lawm,” a ti 
a. Apa chuan, “Engah nge “ka tlan chhuak e' 
te chu a tih khanglan reng ni. Fate chu “chhuak 
rawh, chhuak rawh' pawh kan ti ang, chhuah kher 
tur em ni ngai? Chhuak ta chenga i in lam pawh 
pan lova mi hrang daih in a'n pan lehnghal te hi kan 
mualphona a ni reng asin. Tun tama ka hauh thu- 
ah zawng Rozami thiam loh vek a ni,” tiin a la 
mawhebhiat falh a. Hnuna chuan, “Kapthuama nena 
an ¢hungchanga i bduh reng rengin eng laite ngo 

ka hnena a zualko ngai? An pahniha chungchang 
reng reng chu Thanthuami leh Pianmawii hnen lovah 
khawi dang mahah a sawi ngai lo tih i hai blei nem. 
Tun thilah pawh kan inah lo kalin ka ngaihdan 
tur hre lovin a vui thu rawn sawi ngamin i ring 
em ni. Ihauh ang bawka ka la chilh ve hrep pawh 
a hlau ang chu,” ati a, Rozami ko turin a 
chhuak ta a. 


11. HMANGAIH VANGA HMANGAIH LOH 
LEHKHA 


W. chi ipa chi, “ser” khat zela buk chhuaka 
hnabthial hringa a fun hran zel laiin an khaw nu 
Chaldengi sûkhlo lei tur chuan, “Thuama, hei i lebkha 
Thanthuami rawn thawn,” tiin a pe a. Kapthuama 
chuan a nupuiin hmaisen a hmuh avanga Rozami 
rawn thawn a nih a ringa. A hnathawh lai chawlh- 
sanin an chhiar thuai a. Thanthuami rawn thawn 
chu a ni naa, Rozami chungchang hlir a ni. Chu 
a lehkha hmuh zan chu, a nupui thikthu chhiat dan 
thiam lo lutukin mi khua lehnghala a zuk inmualpho 
avanga Kapthuama’n tim hrep a tum zan a ni a. 
Mabse lehkha danglam tak a hmuh tik avangin, 
chumi zan chuan rilru fim tak nen a u Sanghleia te 
ina a chhanna ziak a tum ta zawk a. 


Zanriah ei kham chuan engmah lawm Iohna nei 
hmel miah lovin a nupui hnenah chuan, “Hmingi, i 
puan theihnghilh chu tu in berah nge theihnghilha i 
inbriat ? Kha puan kber kha chu ka nu thihsan 
ka rochun a nia, ka vi teh asin, Puan dang chu 
ni se, lam leh kher pawh tulka ti lo va,” ati a. 
Hmingdailovi chuan, “Ka hre chiang chiah lo, Than- 
thuamite inah ni ta ber mawka timai. A pateinah 
chuan riabna khua kaw hek lo, Thuamite in chu kan 
innghahna a nita ber zawk a,” a ti a. Kapthuama 
cbuan, “A bo em lovang chu maw. Naktuk bian 

kal tur an awm a, min rawn thawn rang turin Than- 
thuami ka zuk chah teh ang,” a ti a, a chhuak ta 
nghal a. Kapthuama chuan Thanthuami Ichkha tur 
leh Rozami a lo pek tur khkhathawn chu a zjak ta 
ngar ngar a. Thanthuami lehkha-ah chuan, a lehkha 
a lo hmuh thu leh a nupui puan thcihnghilh thawn 
rang tura a chah thu chauh a ziak a. Rozami 
lehkhaah erawh chuan :-- 


Duh tak Zami, 


Min delhtu hmeichhe pahnih, an rih 
dan inang lo tak site pahnih avang hian ka thaw a 
va ipik em! Tih lawm ve ve chi lah ni hauh si lo, 
hlih kian ngawt theih ni bawk si lo, pakhat hnawl 
a pakhat lak nghal mai theih si loh. Pakhat pawm 
hlen dawna pakhat zawk min ti khawhartu ni kum- 
khua tur si karah hian ka cheng kumkhua dawn a 
nih chuan, a vanduaithlak ngawt ang. Pakhat hian 
din hliahtu pasal la nci law law se chuan, beidawnna 
avang tal pawhin, chu a pasal avang chuan, chu 
hmangaihna Ichkhabu ro chu chhiar nawn leh tum 
tawh lovin ka khup bo thei mahna. 


Mahse din hliahtu tumah nei lova a hawina lam 
ngai hawia ding rengi chuan, Thanthuamite kawm- 
char leikapui atang khan, vanlaizawla ‘thla hleinga' 
bial eng mawi tak chhanha khian min la thlirtir reng 
sia. Tun thleng hian a hliah bo tur chhum hang 
a la zing chuang lo. I e, Thanthuami lehkha ka lo 
hmu a, ka bmuh nila la zanah he lehkha hi ka ziak 

a. Ka ziak lai ngei pawh hian taksaa min hnaih 
zawktu aja hnaiahi awm reng tih lo inhria ang che. 
Hmeichhe pakhat rilru a nat avang a, chu chuan i 
rilru a tihnat leh a, i pa rilru thlenga a na kai zel 
a nih chuan, chu hmeichhia bawk chuan ka rilru a 
hliam leh zel si avangin, mi pali rilru tinatu hmeichhe 
thenfai chu ka tih tur niin ka ring. Chu kan rilru 
tinatu chu ka vai kian theih nan hei hi ka chah a 
che. 


I dinna atanga hmana i han pelhe chhunga ka 
rilru natzia kha, i thiante kA atangaihriat tawh kha. 
Tunah erawh chuan, kha i dinna hmun pangngaiah 
khan i din leh tak avangin, kha i dinna hmun atanga 
hniak khat chauh pawha i din sawn leh vaih chuan 
min hmu leh ngai tawh lovang. Kei pawhin ka dinna 
hmun sawnchuang lovin ka hawi sawn a ni chauh zawk 
tih pawbi hriat chian tawhbi. Ka thinlung bawkte 
kil khatah hmeichhe pakhatin bawkte a rawn khawh 
na a, chu bawkte chu sawitbiat a, ka thinlung hmun- 
awi zawng zawng luahkbat thei tur inpui dang min 
sakpui tura ka kaichhan sawm duh ber i ni si a. 
Amaherawh chu, kan remruatna aia remruat thiam 
zawk kutah dahin, kan hun a lo khupsuk ta deuh a 
nih pawhin, nghakblel takin i dawhthei hram hram 
pbawt ang. - 


Tin, bmana ka mumang ang tak i man ve thu 
Pianmawii i hrilh leh a brilhfiahsak dan cbe, Pian- 
mawiin Hlunchhungi a brilh chu min brilh chhawng 

ve leh a. Mumang inan dan danglam t.k kan man 
dun tawh kha, a taka thleng tur a nih ngai chuan, 
kan hnial rual lohin thlen diktirtu, luihner atanga lo 
chhuk hmelhriat loh tu emaw an la awm mal ang. 
Kan inngben pbak loh rechhan hi hmeichhe pakhat 
kan lalaitat rih avang chauha nic. A ruh no no 
chhuakah, kan tih vano ni lovin, tu emaw tak li rewn 
ngheng chhuaktu tur an la awm mai thei asin. Kan 
awmna ngaiah i awm reng phawt mai teh ang. 


Dam takin, mangtha le. 


A ni chuan, “Thuambawiha chu eng lehkha nge 
maw i khei tak ngar ngar le?” ati a. Ani chuan, 
“Hmingdailovi zin khan ka nu puan thihsan ka ro- 
chun a theihnghilh pek a, min rawn thawn rang tura 
ka chabna lehkha a lawm maw le. Naktuk hian 
Zahleia te pafa an kal dawn blauh mai a, ka'n thawn 
nghal nghe ngbeang e,” a ti a. Chu a lehkha ziak 
pahnih chu Thanthuami hmingin, a chhungah ip 
hranin Rozami ta tur chu a thun tel a. 


Chumi hnu kar khat aia rei hretah chuan Than- 
thuami pasal Zakima leh Pianmawii nau tlangval chu 
'parachut' puan zuarin an khua-ah an lo kala. Kap- 
thuama lehkha tur, naupang ziaklohbu rin chi, a ipa 
siamchawp, chaw mala char fit tet hian pea. A 
pawnah chuan pensil zum that loha ziak tih hriat 
rengin chiang lo riai hian ‘Kapthuama’ tih chauh hi 
a inziak a. Chu chu a'n hawn chuan lebkhathawo 

rathum hi a lo awm a. Pakhat chu Rozami rawn 
thawn a ni a. Heti hian :— 


Duh tak Thuama, ngaih em em, 


I lehkha, a awmzia 
man chhuah thiam har tak, awmze thuk tak nei si 
ka lo bmue. I rilru tak tak rawn ziak i nib chuan 
ka thla a muangin ngaih tha tak leh nghakhlel tak 
chungin, dawhtbeih leh chhel pawh ka lo zir ang e. 
Amaherawh chu, keimah avang chuan tu rilru mah 
lo ti na lo hram ang che aw. Kei zawng tu karah 
mah tlazep ngam tur ka nih tawh loh hi. Keimah 
avang ni lo va, tuemaw avanga kan tan hun tha a 
rawn inher chhuak a nih erawh chuan, ka hmaah 
eng luipui lian pawh luang mah se, i lam pan turin 
ka zuang thla tho ang. 


Tin, hei, i lehkha ka bmuh rual chiahin Aizawl 
atangin lehkha ka hmu a. Ka rilru i hriat chian 
lehzual nan, chu a lehkha min rawn thawn ngei leh, 
chu Iehkha ka chhanna kawpi nen ka rawn thawn 
e. Hemi atang hian ka rilru chu sawi sei ngai lova 
i hriat tbiam ka beisei. 


Dam takin, in nupain mangtha. 
Zami 


Chu a lehkha hmuh baka Aizawl atanga a lehkha 
hmuh Rozami rawn thawn tik zelah chuan :-- 

Ka hmangaih ber Zami, 

I dam thin a lawm maw? 
Kei erawh chu ka dam tak na a, ka hmangaih em 
che avangin, rilru na reng rengin ka awm tih chu 
hria la chuan min khawngaih ble ka ring. Tunah 
chuan nupui neih hun ka ni ve ta tak meuh a. 
Aizawl khawpuiah meuh pawh hian nang anga ka 
duh tumah an awm,loh avangin, palai rawn tirh ka 
tum tih brilh hmasak che ka duh a. Amahcrawh 
chu, i mi chhanna hmuh rih phawt ka duh avangin 
i lehkha ka lo ngaichang rih phawt ange. I mi 
chhanna lawmawm tak lo hmuh ngei ka beisei. 


Hmana Aizawl-a i lo kal tum a min hmuh ang 
khan, min duh ve i nih chuan, i damchhungin i 
rethei lo vang. Kan chhungkaw dinhmun ni se, 
Aizawl-ah meuh pawh a khawsa thei lo zawk zawk 
lah kan ni lo va. Kil tinah min duhtu lah an kuh 
ve im a. Mahse keimah zawkin ka duh hlawm loh 
avangin, tun thlengin nupui nei lovin ka la awm mai 
chauh a ni tih ka hrilh tawh che kha. Nangin min 
duh loh chuan, nupui tur dang zawng ka hmai bik 
lo. Mahse hmeltha ka tih em che avangin thlan 
berah ka neih chauh che a ni zawk. Min rawn chhan 
thuai ka beisei. 

Dam takin mangtha, 


Lianbluta 


Chu lehkba chu a ni Rozamin Kapthuama a thawn 
chhawn chu. Chu lehkha Rozamin a chhanna lo 

beisei em emtu tana Rozami ziak thung chu:-- 


Thian Lianhluta, 

I lehkha ka lo hmu a, kei tehlul 
min duh der ve avangin ka lawm e. I duhtlak ka 
ni lovin chhungkaw khawsa thei zinga awmtlak lah 
ka ni hek lo. I rawn insawi ang a, duhtu che an 
tam a nih si chuan, chung zinga i duh ber chu lo 
nei mai zawk rawh. Keini tehlul rim turin palai 
rawn tir buai duh ting lo la, a tu ve ve pawb kan 
hahdam zawk ang. 


Rozami 


Chu lehkha Kapthuaman a'n hmu chu a nui 
hawk hawk a. Chuti ang taka lehkhathawn danglam, 
hmangaih avanga hmangaih loh lehkhathawn tblenga 
a hmu chuan, Rozami rilru chu sawi tam ngai lovin 
a hre nghal mai a. Hmangaihna avanga hmangaih 
loh lebkha rohtlak loh tak, mahse alo dawngsawng- 
tu-in a hmangaih knen atanga thu tam tak sawi ngai 
lova a rilru tilang vek thei si chu, thinlung puan- 
zarna tha tak niin a hre lawi si a ni. Chung lehkha 
a chhiar zawh chuan Kapthuama chuan tu bmuh ve 
palh emaw a hlauh avangin, pawhchhiat pawh tawk 
ti lovin a nawalh alh lai chuan a balral ta vek a. 


12. “LAI AH SAIN A PIANG HMELTHA" 
—Zahuatapa 


Aur UR a tlak leh dawn hnaih tawh avangin 
an thirdeng chu a tulhle a. Zing thawh tirh atanga 
nilengin pumkai an inkahpupchaw zuta. Thir 
chhertir lem lo paho leh pathlawi thenkhat lah pum 
mawi tawk an to 'nileng ni tin bawk a. ‘Zahuatapa’ 
an tih mai, tar la valai tak, titi thiam tak leh hla 
pawh awl-ai taka phuah mai thei pawh a tute awmin 
a tap ve chawt a. Ni khat chu thal ruah hnuhnung 
“thuangruah” sur ni hian pumah chuan an thu taih 
a. Lawmnute nena thal lui kal nawmzia an sawi a. 


Zahuatapa chuan, “A nuam teh tak asin. 
Lawmnute nen Zo-ruchekin sangha kan han vua a. 
Luidung tluanin sangha rui tur a'n tal ther chuap 
mai chu(h), rallehlam khawk rawi rawiin kan khek 
chul mai bawk a. Chutah lawmnute nen kan han 
dap zui zet chu, hming phela inko ngai hlei lo pawh 
hming phelin kan inko chul mai a. Petera leh 
Johana te len deng hlawhtling pawh khan “Hana, 
Tera’ an inti ve ngeiin ka ring,” a ban ti chu an 
nui ham ham a. ““Chutah chawfak hun zen zawnah 
tim ang hnép hniwpin pialtlep mawng zawlah 
lawmnuten chawfun an han thet a. A lai chawk 
kua-in nghalim tharlam pum chhum changthir hnah 
bnuhnung ber dawttu-ah an han bun tawih sang 
mai a. Lawmnute chawkil thuthluang hnung ngheng 
chungin mautak ching khat sahthlauva nghate tui 

hang vei sum ran chunga rallehlama thizil bu inkhai 
en chunga lu che bak lova nghalim pum chhum han 
chilh chhum hmak hmak mai hi cbu dam man a 
hla teh asin,” a ti a, an nui kar kar hlawm a. 


An zinga pathlawi pakhat chuan, “Lawmnu i 
han sawi takah chuan — Hmanni-a kan sangha vua 
asin nuihzatthlak ang reng chu. Kan hlawhtling 
thawkhat na a, chuti lua chuan kan man lo va. 
Chawfakin lungpherah kan thu kual pap mai a. 
Kan nutblawi hruai Tuahkimi chaw kil tur thu 
chuan a pawnfen a khap kim lo deuh nge, a hma- 
zawna thu Sabuta chuan chaw tbial ngaihsak bak- 
sak lovin a melh run run a, a nui toh toh a. Ani 
lah chuan a malpui a lang deuh tih hre hek lo, 
chaw a bar mial mial a. Sabuta nui deuh vur vur 
ka hmuh chuan a mit chhuiin ka'n hmu veta. Tuah- 
kimi mal ngo paw vuh mai chu ka hmu ve tih hria- 
io Sabuta ta pek chuan, “Kimi, i mal kha khuh 
rawh, mi'n an hmu ve a nia,” atitaroh. Chu veleh 
Tuahkimi chu a tho zawk mai a, kan nui ta ham 
ham a,” ati a. Zahuatapa: chuan, “A ni ang, a 
ngo ngawt ang. Kan vengah chuan Rozami mal a 
var ber ang a, Tuahkimi mal pawh hi var tak chu 
a ni ang,” a lo ti a. 


Pakhat chuan, “A nih leh Tuahkimi mal nge 
var ang, i sakhi awk bmuh mal kha?” tiin a'n 
zawt a. Ani chuan, “Ka hre lo le, Tuahkimi mal 
ka hmu ve tlat lo va. Mahse Zarumi mal pawh 

var ve tak chu ani. Hmaw ngkal-neih- kum hnuk- 
kawih lai khan, an vaua ka sakbi thang kam en 
turin ka kal a. Ani a kangvar feh daileng tura a 
yau lutin ka sakhi thaiig a dai per chu a awk ta. 
A mangang tihngaihna hre lo chuan, “Ka pu, i sakhi 
thangah ka awk, min chhan rawh,” a ti chul chu 
ka zuk kala. A letling hian a lo inkhai titih, a 
pawnfen lah chu 'a dul lamah a lo inkhai hlim 
thla vek mai si a. Min hmuh veleh, ‘Lo kal 
suh, lo kal reng reng suh, a ti leh si. Ka 
kalsan veleh mahnia inphelh thei si lo chu le, “min 
chhan rawh' tiin min au zui leh ang lawi si a. Ka 
en ngam zawk hlei nem. En ngam ila chuan a 
kemrek thlengin ka hmu fai vek ang chu. A mal 
lerzia leh ngozia ngozia lah chu(h)! A inkhai 
letling var thiang rual mai si nen. Ka tihngaihna 
hre Jo chuan amah en chiah lo hian, ‘lo inring 
rawh, a ngul hi ka'n sat auh ang e' kati a. Ka 
sah auh uai fual hnu chuan a inkhuh sawk sawk 
mai!” ati a. 

Chuti ang titi phuk-pbak lo pui pui sawia an 
phul hlut lai chuan, “michhe sawi chu koh aiin a 
sawt? tih zawng zawng  neih zovin piim kawt 
kawngpuiah chuan themtleng kengin Rozami a lo 
kal a. Pathlawi chuan, “Zami, kan lo sawi zo 
chiah che a,” a tih laiin Zahuatapa chuan, “Ding 
lawk teh Rozam, i hmel kan lo en teh ang,” a ti 
a. Rozami chu nui seih chung bian a ding det a. 

Chu veleh Zahuatapa chuan dinchilh meuh hian, 
“Hei maw le, a nui te hi chuankite kau ang seih 
mai asin,” a tih laia Rozami kal leh tum chu, 
“Ngawi rawh, ngawi lawk rawh - 


“Sakhmelah dartui a luang bil lo. 
Lai ah sain a piang hmeltha Rozami: 
Kan en ning thei lo tha no ngeii. 


Lu-a kelsam tova tar ki-ring, 
Chhingmit erawh a la tar lo, Zamhmeltha, 
Lam laiah ding rih la, kan thlirah,’ 


tiin hmaichhanah a'n chhamkhum a. Rozami chuan, 
“Awi! ka pu pui roh hi itilawmawmin i tizabthlak,” 
a ti a. Inchhuang hmelpu chuang .lo takin 
kawngpuiah chuan a kal ta zel a. Khua a tlailam 
dawn tak avangin, lal thirdeng piima leng paho 
pawh chu an phawng ta ar ar a. Zahuatapa hla 
fiam chuan khua a khat ngbalin, chumi zana 
tlangvalho zu in pawhin tuium-khuang sawhin an sa 
rgbal thuai thuai mai a. 


13. ROZAMIN INLENG A NEI LEH 


NG an indopui pabnihnain mual a 


Jiam fel tawhin, Mizoram chhunga sipai cbi tin phu 
mur mur thin pawh an fihlim duak tawh a. Mahse 
indona chuan sum veivak a ti tamin, hmun tin kil 
tinah sumdawng kal vel an tam ta zawk a. Silchar 
leh Aizawl kar, kawag pawh motor kal theia an 
laih tlang tawh avangin, phai kal tur Tlawng 
dunga lawnglenga kalemaw, Chittagong lama harsa 
taka kal emaw ngai tawh lovin, motor-in Silchar an 
pan zung zung thej ta a. Aizawl ngei pawhin nasa 
takin hma a sawn phah a, Mizopa ngeiin mahni 
motor neiin, indo laia sipai motor hman hlui an lei 
chu, Aizawl khaw chhungah an khalh khu ve vut 
vut tawb a ni. 


Chutiagmihring veivak an tam tak deuh avang 
chuan, Rozami han nuthlawi leh bmelfhat thu pawh 
chuan, a nulat lai ai mahin a deng thui zawk a. 
Chu bakah Sabuta phuah fiamna leh Zahuatapa hla 
fiam chu mikhual veivakin an put darh zau avangin 
Rozami chu hmuh an chak phah a. Chutih lai 
chuan Assam Regiment Jemadar nupui sun tawh, fa 
pahnih nei Zatluanga chuan a tbawm a lo hriatin, 
eng ang pawhin hmcl tha mah se, nuthlawi ta chu 
ani thlawi ve bawk chuan a Zuam rilru bawk nen. 
A chawl lo chhuak Chuan rim tumin, an sipaina 
lama a hote zing ami chawl ve bawk Hmingliana 
(Naik —bel bnib) chu hruaiia an Zin ta ngat a. 

Rozami te khaw mipui lo ngaihsan theih dan 
ber tur ngaihtuahin an sipai thuam (uniform) famkim 
nen, sikret zuk tur tam tawk leb pawisa hman tur 
nen intodelh takin an Zin ta a. Khawlai dungah te 
chuan Zatluanga chuan a sipai thuam inbelin, 
Officer savun darbak nen intem atin a leng vah 
vah a. Chuti ang a isthuam an la hmuh zen zen 
loh avargin an hmu duh hle mai reng a. Anni lah 
chuan Passing Show sikret an pak hmui rem rem 
mai si a. Zanah ni se, Torch Light (hmeh -en) 
Cell thum tui thar chhi-in, khawlaia bawng bawkte 
chu an en thour ur mai bawk nen. An ban veilam 
banrekah “West End Watch' sana an vai tle zeuh 
zeuh mai bawk a. 


An zing tho te chu ni chhuah sarah ‘towel’ 
var bata tawnzau inbat, var tawk ha-in leika 
sangparah ‘tooth—brush’-in ha an nawt phuan siah 
siah mai bawk si. Nula tan chuan ngaihsanawm 
tak tur chuan ni. Mahse Rozami chuan an chetzia 
leh dn lu zawh dan afang reng reng chuan a ngei 
sa tlat mai a. Ani Zatluanga lah chuan Rozami 
hmet chu a hmub tirh phat atangin an sawi ang ai 
daikin a biu tha-in, a rin a khum nasa mai thung 
a, Rozami te inah chuan kurtai a lei deuh reng a, 
a chang leh ar an kunpui bawk. Nihna leh neih 
suma tih lungawi tumin tlawn sa lohin a tlawn a, 
A neih theih ngei inbeiselin a haw dawn pawhin 

a thlalak leh kawr tur a pe a. Mahse Rozami lah 
chuan a haw ni la la-in a thlalak pek chu a rawh 
daih a, a kawr leisak lah a nau a pe daih bawk a. 
Mahse kar lovah a palai hmel an rawn mawm Zui 
nghal vat mai a ni. 


Chutia sipai Officer inleng a neih tikah chuan 
a pa Chuan, “Rozam, tuna i inleng hi chu nei ngei 
ngei rawh. Heti ang hi khawiah mahi hmu leh 
tawh lo vang. Nang akara nuthlawi an duh phawt 
che chuan i nei tur a ni, thu dang thu dang a ngai 
lo. TI neih phawt chuan kan chhungkaw tan a 
chhenfakawm dawn em mai. Amah pathlawi ve 
bawk a lo niin duat dan che pawh a thiain ang a. 
Nang lah chui nep nasa mai si a. Kan chhungkaw 
zahawmna tur hi dawn ve ta che,” tiin nei-ah a tir 
a. Mahse Rozami chuan, “Hmanah khan ka hreh 
chung chung sipai bawk nei turin min tir liam tawh 
a. Khami tum pawh khan kan cbhungkaw tan Ia 
chhenfakawm dawna i hriat avang a ni a. Kan 
dinhmun ni ta chu heti hi a nia, i hai lova. 
Tunah pawh sipai bawk nei turin min tir leh a. 
Mahse ka pa, ka hrilb dawt mai ang che, ka nei 
dawn lo. Sipai bawk a nih vang lah a ni hek lo. 
Pasal neih ka duh hunah chuan i mi tirh ngai miah 
lovin ka duh chu ka sawi mai ang. Ka thlan sual 
leh ka rethei ang a, ka thlan fuh leh ka nuamsa 
deuh anga a ni mai. 

“Ka sawi fo tawh kha, kei chuan hmangaihna 
kawng ka thlang a. Ka dubber nei thei lova hetia 
ka awm tak rau rau-ah si chuan, ka lungtlukna 
ang ka hmu zo ta lo a nih leh pasal lovin ka awm 
mai mai ang, Ka fanu tê khan min dampui sc 
chuan ka tulpui ang a, nufate bnena ka awmpui 
theih loh leh ka hmeithaipui mai ang, ka tirilru 
thin a. Mahse min dampui tak loh-ah si chuan, ka 
duh ang ka hmuh tak leh a tha, ka hmu ta ngang 
lo a nih leh ka chantawka khawrelah ka ngai 
hmiah ang,” a ti tlat mai a. A pa chuan, “I va 
han lublul tak em! Chuti ringawta awm chu 
mihring nunpbung a ni lo, i hmakhua kan ngaih 
vang a ni tih hre ta che. A tawpah i khawharin tu 
sawn emaw ila pawm ang a, i hmel mawina a lo 
chuaiin tuman ‘ka ui ka ar’ an ti dub lo vang che,” 
tiin a hma ang a tir na ngam chiah tawh si lovin a 
tir ngar ngar a. 


Rozami lah chuan, “Pawi thert8 lo, Zatluanga ka 
neih avanga ka nawmsak dawn leh dawn loh min 
hrilh thei azeng lahi ni lò va. Tiang kama ka hriat 
dan phei chuan a nupui sun tak thih dan pawhin sawi 
a kai deuh niin an sawi asin. Kei pawhin nei ve ta 
Chiah ila ong chaub nge ka an dawn kan sawi thei hlei 
new, tiin a hnigh a. A pa chuan, “Lehlamah mi 
nypui pawmlai nei te bi i jo ngaizawngin, mi nu 
lan i tum ru reng te hi a ni lo maw? Kei takngial 
pawhin in chanchin hi ka hriat ruk danin khaw dang 

in la hawi hauh lo niin an sawi a ni. Chu avanga 
hmanah pawh ka bauh hrep tawh che kha. Mi pa 
chhuhsak i lo tum ru reng a nih ngat chuan ka 
huat ber a nia. Tun achinah tu thik tur mahin 
khawsa tawh hauh suh ang che,” a ti a. 


A pain a tirh nat ngam tawa loh avangin Roza.ni 
pawhin hlau bik tawb hek suh. Nath a tum loh thu 
chu tlang deuhin amah ngeiin thu a pawtchat hmiah 
a. A pa hnenah pawh, “Mi neih luihtir tumin 
talhfiak nen mi khalh chhuah pawh tum mah la, 
ka thih phah {hak mai ang. Awmkhauh nekin 
tharumin min hruai lut lui ta pawh ni ula, Zatluanga 
kiangah hrim hrim chuan ka mu dawn lo reng reng, 
ka mu dawn lo huthual.” a ti bawih bawih a. A 
pa chuun, “Iva han rapthlak tak em Rozam, a 
zah pawh i zak lawm ni? Chuti te-a i fawng ?” 
a tih labin anichuan, “Zak law, ka zak miah law. 
I thu ka awi avanga ka retheibzia lah i hre reng. 
I thu awih hi zawng retheihna leh hrehawmna khua 
tiscitu lek a ni. Thanseia min neih luihtir avang 
chiah khin a ni, tun thlenga brehawm reng renga 
ka la awm chu,” a ti phiar phiar a. 


A pa chuan, “Kan lo tirh sual tawh che avanza 
i retheih chu a lawm kan hriat a, i nawmna a nih 
beiseia kan tirh leh reng che ni. Hetia khawhar taka 
thian kawm tur pawh nei mumai lova į awm hi 
kan khawngaih chia, | thiante zawng zawng lahin 
puak leh kaih an fawm tawh a, I kawm rual loh 

nula naupang tê tê zinga nang tarsen lo phar lo 
phar bi nuam i tih tawh lob tawp reng hi. Nula 
thian pawh nei lovio, mi alaia phukphak lo ber, 
ruahtui tam thla an sawi ang maia pa lei bêr bir 
Sabuta nen in inthual in inthual reng pawh hi a 
mawi hlei nem,” a tih lai chuan, “Ka duh zawk, 
tleirawl sabaw nui tbler mai mai kawm ai chuan, 
ani tlangval azawnga tlangval hlauhawm lo ber, 
kalna lam apianga him taka min vengtu, ka thu 
awih si, mawngzang si leh themthiam si hi kawmah 
chauh na na na chuan ka duh daih zawk. Min lo 
ngaizawng ve tehreng pawh ni se, ka tawngkamah 
a lungawina tawk a hmuin thian blauhawm lo ber 
a ni,” a ti leh êt si a. Tichuan, Zatluanga palaite 
chu hlawhchhamin an fin leh ta a. 


Rozamin a. inleng a hnar fithlak hnu lawk 
chuan, a pa u chiah fapa, sipai ve bawk, a nau- 
pan laia a pa-in ser huan siam a duh avanga 
khawthlanga a pem thlakpui Siamliana chu an khua- 
ahalozina. Hun reitak Rozami te nen an inhmuh 
tawh loh avanga rawn tlawh chhuak tura lo zin 
chu ni mah se, ami hriat chian tak Zatluangan 
Rozami a nei dawn tih thuthang a hriat avanga lo 
zin hmanhmawh chu a ni zawk mah a. A nei tak 
tak mai ang tih hlauva zin bmanbmawh mah ni se, 
an lo bnar fithla tiha hriatin a thaw huai a. 
Zatluanga chanchin chu a lo bre bulfuk viau mai 

lah tak a. A sawi dan chuan : — 


“In lo neihtir mai ang tih ka hlau khawp a. 
Zatluanga hi kan khaw bul hnaivai tak, khaw te 
tak té-a awm a ni a, Chhungkaw khawsa thei ang 
reng tak chu an ni naa, mi intivei leh chapo 
chhungkua, kutkem pawh nei deuha an sawi 
kumkhua atanga serlian a ni a. An khawsak theih- 
na chhuangin kan khaw nula hmeltha Zairemi nah 
tumin a vir a vira. Palai pawh tum bnih ln 
chu a tir a ni awm nghe nghe e. Mihs: an duh 
theih si loh avangin thah a tum ta a ni ber ang 
chu, an ti. Zana a lakai hi chu chhuat awng 
atanga kahhlum tumin in hnuaiah silai nen a vch ta 
a. Phai chhuatte chu mautak dip chhuat mai mai 
veka nia. Chu nula lakaiin a inlengte mei a zialsak 
lai takin in hnuaia thir ni-awm takin thawmmaiwl a 
khak ri a hre ta a. Mahse ngaih that lohna chang 
a hre hlei lo va. 


“Chutah silai a puak nghal dawt a, in chhung 
chu zen khu a zam nghal chuai a. Zairemi chu a fe 
thawt a, mahse a vanneih asiamin, a lakai lai thu- 
thluang dawrh kak malpui tang chhunglam thawi 
thi thawt chauhin mupui Chuan a puan bih lai a kap 
tlang a, rappui-chungsang za thawi hik hliw sin 
ditip a verb chho siah a. A ialengte nza an baii 
nghal ta puai mai a. Chuti tch thuta thil thlzng 
chu a nih avangin, an buai phili hamhaih zovin a 
kaptu man tuma in bnuai lan ngaibven ran 

nachang hria anawm lo a. An buai pbili chhung 
chuan Zatluanga chu man phak lohin a lo insaseng 
fel hman tawh ni awmin an sawi,” a ti a. 


Rozami chuan, “A kaptu chu Zatluanga a ni 
ngei tih engtin nge an hriat?” a tia. An hre tlai 
reng a ni. A silai ken kha mi silai a nia. An 
veng ami a hawh, a kah hnu-ah a thi nge a dam 
hre lovin, in hnuai atanga a tek chhuak ta chuan 
an veng a pan ding vang vang a, a silai hawh chu 
a pe phawt a. An in pawh tlawh tawh lovin 
Aizawl a pan nghal a. Chu a silai hawhna te 
atang chuan Zatluanga ngei a nih chu harsa lo 
takin an hre chhuak mai a. Mahse a titu kalna 
lam-awm, an han chhui chian tak tak chu nikhaw 
rei deuh hnu a nih avangin, Aizawl lama an um 
chhoh meuh chuan sipai a lo tang fel êt tawh a. 
Chuti chu alo nih tawhah si chuan, nula Zairemi 
pawh kaphlum ta em lo chu an ngawi ta mai mai 
a ni. A fimkhur tawk lovin silai ngul khan in hnuai 
thawmmawl khak riktir kher lo phei sc chuan a 
kaphlum der ang chu,” a ti a. 


Chumi a'n hriat phei chuan a palaite a tibei- 
dawng chu inchbir lo tak rilru chung leh a pa nek 
pan hian, “Awi a rapthlak! Kan lo inrem ang tih 
ka hlau bnuhnawh lehzual,” a ti a. A u Siamliana 
chuan, “Chu chu alawm ka hlauh a, heng thleng 
thlenga ka lo kal ni. Ka lo hriat dan phei chuan 
zawithu thlung diam tawh che u-in an sawi a. Ani 

ka mi hriat chian mi ber khera lo nia. Kan 
khua a inhnaih chu thu dang, keini aia rual u 
deuh hi a ni a. Sipaia ka luh ve kum [942 kum 
tawp lam chuan, ani chuan bel khat a lo kai hman 
tawh a. Assam Resiment din tura Assam Rifles 
atanga Shilloug a chhuk ho hnu hreta lut ve a ni. 
Sipai atanga a chawl pawh an khua thleng ngam 
hek lo, khaw dangah a chawlh a hmang fumtla 
thak a. A nupui sun tak pawh mi khua daih ami 
a lawm a neih. Mahse fa pahnih a nei hman, a 
thih danah tu ngaih mah a tha hlei nem. Kutman 
chiah bawk si loh, nanga thingtlang khawkél 
atang chuan eng han tih vak ngaihna awm bawk si 
lo, kha pawh kha an ngawi bo ta mai mai a nih 
kha,” a tih lai chuan Rozami chu a lo chek tlawk 
tlawk a. 


Rozami pa chuan, “Chekah chekah kan va lo 
tisuel teuh ngai ve le, a hmel ka cnin pa itawmpui, 
a hminga Officer ni bawk si ta chu, Rozami pawh 
ka'n tur deuh a. Mahse Rozamin a lo hawi lo em 
kher a, kan inti lui duh ta hlei lo va,” a tih lai 
chuan Rozami chuan, “A hmel khan kei chu min 
rap ru deuh tlat mai a. A hawiher reng reng kha 
ka ngainat zawng hmel a nih loh bakah, a nupui 
ni tura ka'n inchan chhintirin ka tim uai uai maia. 
Han nei Zia hi ka ni lo reng reng,” a tia. Siam- 
liana chuan, “Ka pa sawi ang chuan, a pumrua 
leh a hmelah ringawt chuan thjan sual sam deyh 

tur chi maw le. Officer ni ve dr si, hmelchhe bawk 
si lo, taksa inphut, palian inzo thoh mai a ni a. 
Duhna lamah chuan fel tak, mahni hmasial a thiam 
avanga kum ruk leka Jemadar kai thei a ni reng a 
ni,” atia. 

'Rozami pa chuan, “Kan hlawhchhamtir ta chu 
a lawmawm chauh ni lovin palai tir meuha an lo 
leng chu a vanduaithlak thung a nih chu. A nula 
neih tum te chunga a kutthlak dan atang tawhin 
keini tan pawh ngaih thatna chi a ni lo. Tunah 
bian a palaite chu an thleng thla fel zet zawt emaw 
chauh a ni ang a. Tun hmaa a nula rim hlawh- 
chham laka a chet duh dan enin Rozami tan pawh 
a hlauhthawn-awm a nih chu. Inti sipai hotu, 
sawrkar laka tlangtla inti ni bawk si ta chuan 
hriam a lek lo vang kan tih theih tak loh chu. 
Chuvangin, Rozami pawh a rang lamin i ute khaw 
lamah tukhaw hriat zau lohvin insaseng la. Kan 
ngaihthat hunah kan rawn chah leh mai ang che,” 
a ti ve hial a. Tichuan, Rozami pawhin a pate 
unau zinga upa ber hmeichhia, Rozami ni fanute 
khaw lama inthiarfihlim ruk chu a tum ta a. 


14. “KAN INTAWHNA LAM KAWIAH” 


- Durra Chongthu 


A a lh a nupui chu thil eng 
emaw hlekah an inbat deuh fek fek reng ta mai a. 
Hmaichhana Rozami a liah hrep chungchangah 
erawh chuan, zahawm tikin a pa'n a zilh tawh 
avangin, a thinrim hrikthlik ve kher chu, a tawng 
nat lutuk a hlanh avangin a insum hram hram a. 
Mahse rilru-a riak awm ve ta reng si chu, thil tê 
tham têah pawh inngaihbelin inkhakna fungah an 
hmang ta fo mai a. An nupa khumlaizawl chu an 
hmang nuum dun vak ta lo a. Tukhaw hriatpui 
vak si lovin an rilru-ah kamtu ruk nei reng si, 
tilang tehchiam si lovin an nupa inkar chu a fhel- 
thaw ru riau nai a. 


Chutih lai chuan Thanthuami lehkha rawn 
thawnin, Rozami inleng neih thu leh an tihbeidawn 
thu bakah, a inlengpa chu pa huaisar zet mai, tun 
hmaa a ngailzawng pawh a neih thcih loh avanga 
kahhlum a tum tih te an hriat avangin Rozami pawh 
a rana rana lo, inventhawn thila khaw danga dah 
bo an tum thu a rawn hrilhna lchkha a hmu a. 
A zin bona lam tur erawh chu, Thanfhuami ngei 
pawh a hrilh loh avangin a hriat bik loh tau a 
ziak bawk a. Chu lehkha-ah chuan thu dang ziak 
tel miah lovin lehkha them hran hian Rozami kut- 
hnu ngci, thu tawitt “I lakah demawmin lo awm 

tawh mah ila, min la hmangaih ve duh reng a nih 
chuan, chu i rilru ringawt pawh chu pasal lovin ka 
tar hlumpui ang’ --Rozami, tih riogawt hi a thawn 
tel a. Chu chuan Kapthuama rilru a khawih em em 
mai a. Chuti khawp chuan a chungah a la innghat 
pumhlum a ni tih a hriat chuan a thaw hawk a. “Chuti 
fakauva min hmangaihtu chu damchhunga a khaw- 
har loh nan Pathianin kan tan kawng a la buatsaih 
ang,” a ti rilru a. 


Hmingdailovi chu a nupui dik tak a la nib si 
avangin a mitmei ven loh theih niin a hre si lo. 
Rozami a thik em em pawh chu thiamawm a ti 
tho mai. A rilru tak phei chu hria se chuan pasala 
a pawma pawm ngeih loh niin Kapthuama chuan a 

' a inngai vetho mai. A mawi leh mawi lo thlu lova 
mi dang zinga a thikthu a Anpui chiam thin erawh 
chu a thiam lokna ni chauhin a hria a. A rilru 
Chhungril takah pakhat a hmangaihna leh pakhat a 
khawngaihna chu indo mup mup ni berin a hria a. 
Chuvangin, a rilru thlandaihtir deuh a duli avangin 
mahni cheuha zin khawthawn a tum taa. An 
sumdawnna chhuanlama hmangin khaw chhehvelah 
puasthan kengin a zin chhwak ta ringawt a. Khaw 
li khaw nga atlawh bnu chuan a tam loh lam taka 
her lutin khaw pakbat hi a va thleng a. 


Hmelbriat tumah a ngib lob avargin thlen-in 
zawngin kawtthler a suarjuan zak zak a. Veng 
bulum laja in lian tak pakhat chu thlen-in a tana 

dilin, kawngka alang chuan, “Mikhual min thlong 
thei ang em?” anti dik deka. Annu ber ni 
awm tak chuan, “Thleng thei e, 10 thleng rawh, lo 
thleng rawh,” a ti sawk sawk a. Khum-ai lamih 
chuan a innghat ta thum thuma. A innghah {el 
hnu-a kawmchir thlang lama a thut fel hnu chith 
chuan, an nula tui ciawi lo haw chuan, “Min 
chbuah hman inawmem ?” arawn tia. Kapthuima 
chuan, “Awm e,” tib leh thawh a rual a, a rawl 
atang chuan Rozami aw ang Chu a ti deuh na a, 
ani a ni ang tihngaihna erawh chu a hre lo. 
Tuichawi lah chu an tuium chhuah chhuny chuan 
pawn lam hawiin kiwngka-lamhnuaiah an thu hni un 
leh daih si a. An inchhuah zawha an han inhmu 
phut mai chu, Rozami lawm lutuk chu a fe vik 
thelh a, mahse a insim hman hram a. Kipthuimi 
lah Rozami ang buwkia a bing chik chik a. 


Kapthuama chuan, “Eng ti tiha heta awm teh 
tlat neci nih a?” a tih lai chuan, "E le, nang pawh 
engtiziaa lo kal ve ngawit nge i nih? a ti bawk 
a. Kapthuama chuan, ““Tualkhatah ringawt chuan 
kan puanthan zawrh kan dah hnawng zo dawn a, 
a dehral dan ngaiatuahin ka zuar kual e ka ti, nang 
zawk chu? a tia. Rozami chuan chuta a awm 
chhan chu a bre d:ih tawh tih hre rilru chungin 
nvi saih hian, “He in neitunu hi ka pate unauva 
upa ber, ka ni fanu a ni a, anmahni chhawmdawl 
pahin kan khua ka ning deuh tlat a. Zinah min 
sawm fo bawk nen, zinna hun remchang a awm 

thei lo va. Zui tur remchang awm lai chuhin ka 
kal ve a lawm, ni thum lai ka cham tawh. I lo 
kalhlauh chua va tihzia em, thian kawm tur mumal 
ka nei lova kakhuaa har rilruk nen, cham ve reng 
ang che aw.” ati bawrh bawrh a. Kapthuama 
chuan. “Nangin i tih te chuan ni e, mahse mi sum- 
dawng kal lai cham ve reng 1ingawt chu. Tute 
emaw hian an lo hria ang a min haw ble tur asin,” 
a ti chuan a nupui mitmci a Ven vang a ni tih 
chu Rozami chuan hre mah se, amahah la lutin, 
“Duh leh Sabuta chuan lo thik ta mai maicke mah 
sela ka thlem lungawi leh thei tho ang,” tih pahin 
a nui hawk hawka. Anichuan, “Tak tak a, naktuk 
erawh hi chu inzawrh hlek ka duh dawn avangin 
ka cham hram ang a, a remchan chuan la zawrh 
kual zel ka duh deuh a,” ati a. 

Cbutia an tum loh taka an intawng phut mai 
chu lawm rilru em em mah se, mi mitmei bawk 
ven a ngaih avangin, inhmelhriat chiang tak inkawm 
satliah ang chauha lan an tum ve ve ru tlat a. 
Tlai vawkchaw pek hun lai vel chuan, Rozami 
vawk chaw pe leh Kapthuama puanthan zuar chhuak 
tur chu kawtkaiah an ding dun a, mi hriat hlau 
tak chungin, “Kan inkar thil hi tu ngaihbel leh 
hriat theih hauh loh turin i thup hram bram ang 
aw. Chuti lozawng kan thang a mawi lo palh ang 
e,” tiinaninhrilbru a. Tichuan, tlai mi khawilo kal 
hawn hun awm velah chuan puanthan zuarin Kap- 
thuama chuan kawtthler a suartluan zak zak a. 

Zanriah ci laiin a u chuan, “Zami, in lo inhre 
tawh thin a ni maw?” tiinazawt a. Rozami chuan 
“Hria ang chu, a tlangval lai atang tawha ka hriat 
maw lc, Thuama te chu a himel atang reng reug 
hian hai chi ni hek lo,” tiin a nui har hara. Au 
chuan, “Eng Thuama nge?” ati a. Rozami chuan 
“E, Kapihuama, chua lang chuan i hre thiam mai 
lawm ni?” a tih-tiakah chuan, a u pawh chuan, 
“A hmisg chauh na na na chu khawege kan hai 
ang, a mah tak la hre ve hek lo i, in lo khatih 
tawh tak kha maw le,” atia. a nui hawk hawk 
a. Kapthuama pawh chuan, “Khati tawh e, chang 
ta si hek lo i, nupui ka nei ve hmiah mai,” tiin 
invei lo hmel takin a sawi sawt sawt a. Ani chuan 
“Fa cngzat nge incih tawh ?” tiin a'n zawt dikhhit 
a. Kapthuama chuan, “Ka la nei lo, ncih ve chu 
a hun tawh asin maw le. A tawp lamah tihtawk 
a awm dawn a ni ang e,” a ti fiamthu a. 


Zinriah ci kham chuan Kapthuama chuan, 
“Ka pi, tunge in khaw nula hmeltha ber? Zanin 
chu titak hmelpuin ka'n rim teh ang. Nupui nei 
tawh ka nih erawh hi chu tu hnenah mah sawi 
hauh suh ang che u aw,” tifiam luam chungin nula 
rim tur chuan a chhuak ta a. Zan leng len hunah 
chuan, tlangdung khat nula hmeltha lo zin ta chu, 
tualchhung tlangval Rozami kawmtu chu an leng 
khat taih a. Ani kawm a lo nuamin a hmelin mi a 
lem bawk nen, zankhua-in an nui ham ham reng a. 

Kapthuama leng ve erawh chu a lo baw leh thuai 
a. Rozami chuan, “I va lo haw leh hma ve, i tui 
meuh na'nge ?* a lo ti a. Kapthuama chuan, 
“Zan khat lena rei tak len zawng. Chu lovah thlen- 
inah nula hmeltha hmingthang awm reng a, engah 
tehlul nge ka len rei phal ang ni?” ati tawngkam 
tha ve mai a. Rozami Chuan, “Nanga nupui nei 
tawh thlamuang pheng, in nui ngai i haw hma 
lek a nih kha,” tih pabin .rap sira thing hak 
a pawt a, mei a tuah tha sawt sawt a. Tlangval 
pakhat chuan, “Kha kha a alh ral chuan kan haw 
ve tawh em ang chu maw,” a ti a. Rozami chuan, 
“Haw lo ve, thing hik tan sa hi kan tuah zo vek 
ang chu. Naktuk khaw enah in haw law law ang 
a. Eng nge, naktuka ‘nizan’ ni leh mai mai tur 
kan ren viau ang,” a ti bawrh bawrh a. 


Rozami chuan, “Thuama, vawiin lam i kal hah 
sia, mut i duh chuan kha, ka siam diam tawh 
kha. Mahse la mu bik mai lovin kan la inkawm 
rih ang chu maw le, thenawmte pawhin sabeng an 
larawn sem hlei nem,” a'n tifiam zuia. Kapthuama 
chuan fiamthu bawk hian, “Kawmchhakte chuaa 
an rawn sem daih tawh kha, zanriah hmeha kan 
hman kba a ni lawm ni?” tiin zanriahah vawksa 
an lo hmeh tawh tak a. Kapthuama chuan men 
ve chu ch&k rilru hle mah se, mut mai chu mawi 
zawka a hriat avangin, chhuak lem lo chungin mut 
zai a rel ta a. A puan sin tur chu a'n keu a, a sin 

tur pang depah leh a phah pang depah chuan ama 
puan ngei, mi dang ni se a phal hauh loh tur ve 
ve chu Rozami chuan a mut nan a lo siam diam 
tih a hriatin a hwm rilru hle a. Rozami in!enste 
haw hnu tbleng chuin ngawi reagin a mu meng ta 
reng a. 


Chutia ngawi renga Kapthuama a ngharmut 
lai, an inlengte haw tawh hnu si chuan Rozami leh 
au, a thlen-innu chu tapchhakah an pahnih chauhin an 
titi a. He Rozami kliawsakna nu hi Rozami pate 
unau zinga upa ber hmeichhe fanu a nia. A tet 
laiina nu'n a thihsan a, a pa lih chuan nupui 
dang a neih leh tak mai si avangin tet te atangin 
a pu, Rozami patea hnena scilian leh an hnen afanga 
pasal nei a ni a. Rozami ai chuan upa zawk hle 
mah se, Rozami nen chuan inchhangbung ang maiin 
an inkhawm thiam a. Chutia an pihnih chauhi 
tapchhaka an titi sep sep chu Kapthuama chuan a 
lo ngaithla ru reng a. 


Rozami chuan Kapthuama nena an chanchin 
zawng zawng leh, tuna a dinhmun hrehawmzia te, 
Zatluang'n a rawn biaka ncih a tum loh thu te leh 
Kapthuama rinawmzia leh mihring rintlak a nihzia 
a sawi te leh, ani nupui nei a nih tawh avanga an 
inbeisei tawh lohzia thlengin a hrilh vek a. Malise 
chung a thu sawi zawng Zawng chu a laizawnnu 
laka a intih riniwm tumra mai mai a nih zawkzia 
chu chiang raka a briat avangir, Kapthuama chu 


106 THLA HLEINGA ZAN II 


ngawi rengin a muthmunab chuan a lo nui ru ver 
ver a. Rozami u lah chuan Rozami rinawmzia leh 
chuti khawpa hmeltha si, amah ngaizawnga herhtu 
an tamzia te chu a hriat sa a nih bakah, tu lakah 
mah sawiser a kai ngai lohzia te a hriat vek 
avangin, Rozami thu sawi chu a ring tawk em ema. 


Rozami leh Kapthuama chu, chu an intawhna 
lam kawiah chuan, ngunthluk taka inkawm a, an 
rilru habna zawng zawng chiang taka inbrilh dun 
leh inthlahlel dun ngawih ngawih an nih an inhriat 
tawn kiau avangin, Rozami titi atang chuan, ani 
pawhin Rozami nena inbeisei tawh miah lo anga a 
lan a, anrin tawk theihna turin thiam taka awma 
tum rilru ta sauh sauh a. Inthlahlel tawo miah lo 
anga awm dera, ni khat chauh cham tum anga lan 
a, amahse an inkawm theih dan ngaihtuah avanga 
chhuanlam remchang tak siama cham muan theih 
dan tur ngaihtuah ru ran chungin, a muthmunah 
chuan a lo iangaihtuah neuh neuh a. 


Tukthuan ei hma buhzing den lai chuan Kap- 
thuama chuan a thil zawrh chu kawtthler a'n thualpui 
leh zak zak a. Tukthuan ei kham chuan, “Ka pi, 
ka puanthan zawrh lai hi ka Zuar peih tawh lo em 
mai, ka thang reiin kan nu pawh ka ngai ve tawh 
reng reng. In duh duh hi thlang teh u, ka hlawk 
tho tho tawhin ka hria. Io kawr khawp theuhin 
ka hleh ang che u,” a'n ti chu Rozami chuan a lo 
hre thiam kher mai. Nui sang chung hian Rozami 

chuan, “Kei pawh min pe ve dawn lo'm ni? Ka 
duh ve tho asin,” alo ti a. Kapthuama chuan, 
“Ve zela, nang mikhual ve ringawt chuan pek i 
phu ve hici nem. Ka pek ve che a, kan nu'n a lo 
hriat vaih chuan, ‘nuthlawi kawr i rawlruk” a ti ang 
a, a na lam min chhawn tlat mai tur asin,” ti-a 
nui hawk hawk chungin mi dang a pek ang thovin 
a kawr daih tur chu a hleh ve a. Rozamiechuan, 
“Min pe vc a aw, in nu hncnah ka va han sawi Ich 
rua em! I ngam lobzia lah ka hre chiang sia, a na 
lam chhawoin a mut tauhsan ngei ang che,” ti a 
nui har har chungin a chhungte hmuh loh lamah 
awmze nei takin Kapthuama chu a siai zauh a. 


Chumi ni chuan Kapthuama chu thil zawrh 
tur chhuanlamin a cham a. Rozami erawh chuan 
au puanbu la zawh loh chu vawngin a zawhsak 
hram a. Kapthuama ncn chuan inbe em em lo, 
mahse rilru inhmu tak si, mitmei leh tawngkama 
tilang miah si lo va, inthlahlel ngawih ngawih chung 
siin chumi ni chu an vui liam a. Tlaiah chuan 
arpui thau zet mai, a puanthan hralbna man ala a 
lak chu Kapthuama chuan a rawn pawm hawng a, 
zanriah hmehah a talbtir a. Hralh zawk tura an 
tih pawhin hralh a tum miah lo. Zaoriah ei latin 
Rozami chuan, “Thuama, naktuk chauh chu cham 
leh ta che, i puanthan pawh i la hralh zawh loh 
deuh hi,” tiin tawngkam tha-in a’n sawm thuphung 
a. A thlen-inpa pawh chuan, “Nie, kan inbre 
dawn chauh a, i kal leh maiia. Tun hnua ilo kal 

leh pawhin in dang pan lovin kap in hi i rawn pan 
ziab dawn nia. Nangni ang sumdawng hi zawng in 
la vah in la vah dawn hi,” a lo ti ve chuar chuar a. 


An nu pawh chuan, “Ni teh tak e, cham tak 
rawh. Mamawhna riau che kan nei, kan hre chhuak. 
Puanthan zawrh thahnem i ngai vak tawh lo bawk 
a. Kan naute lah naktuk hi an chak (ren) chhuah 
tum ni a nia. Kei lah ka lamit chhum lohin ka dah 
rei ta lutuk a, ka la chhum tim ni a ni bawk si. 
Nang tlangval awmkhauh thafuan ruh tur awm lai. 
Hman ni-a Zami nen kan thingse kangpar hmuh 
kan beih huphurh si kha, Zami nen hian va kit 
blauh teh tak u, a remchang hlauh e. Kan kih thuai 
loh chuan mi'n min kih khaih hlauh ang e,” a lo 
ti ve then a. Kapthuama chuan fiamthu hian, “Kan 
nu-in alo hre reu reu ang e. 7 zinna lamah nutblawi 
hmeltha zet nen, an pahnih chauhin thing an „phur 
dun’ ti-a lo hrilh duh an gwm vaih chuan a ling 
nasa mai tur asin,” ati bai bai a. Rozami chuan, 
“Ti ang hmiang nang nupui nej ka pburhpui duh 
mah nik che chuan. Min sual dawn loh phawt 
chuan tumah kai blau hlei nem, Tak tak a, thing 
pawh kan la phur dun zen zen io a, nuthlawi leh 
pathlawi chu i inzui chhuak d a te tak ang,” tih 
pahin Kapthuama hma-ah a Ghaw a khawrh 
tayn jawna. “C aw „ka khawrh. loh che chuan i 
kut a zumin nakta hian min hawsan hlauh dah 
ange,” ati a. 

Zan muthmunah chuan, châm leh chhan' tur 
chhuanlam remchang dang dap lova a thlen-inte 
ngeiin chama an chelh tak hlauh avangin Kapthuama 
chu a lawm rilru hle a. Kapthuama chang lo 
Rozami hlei hlei chu a hlim a. Mahse chung an 
hlim rukna leh an inkar boruak hmangaihna romei 
zam chiai chiai reng chu, mi 4 lo ve ve tih takah 
an thup thiam hle a. Ualau taka a nupui neih an 
sawi ri chhen pabnih thin te, duhsak ve awm lo 
taka a puanthan 7awrh lai a hleh ve te pawh chy 
an inkara hmangaihna thuthlung nung reng Zar 
hliahtu lek a tana an tih a ni. A tuk khawvar 
pghakhlel tak ve ve-in chumi zan chuan an mu ta a. 


15. “KA TAKSA CHU MI DANGIN..........” 


— Rozam: 


ANNA ei kham chuan Kapthuama 
leh Rozami chu thing phur turin an inzui chbuak ta a. 
Rozami chuan paikiwngin bahhouk leh hreifang- 
tlan leh a ritkam tur puanhlap leh Kapthuama put 
chhan tura phur a. Kapthuama erawh chuan 
chemtum chauh a hum thung a. An thing ding ro 
hualha bmun chu kar lovah an thleng a. Kap- 
thuama chuan bahbnuk hreipuiin thiam taka har 
la-in a'n vaw thlu kau mai a. A thing deh a bar- 
sa lem lo bawk a, a tum tawkin a han tan zung 
zung a. An pahnih chuan hmun rem laiah pu 
khawmin a fak tawkin an ek leh vek a. Uluk taka 
thingai chheha chhepin an singsa zo thuai a. Rozami 
phurh tur erawh chu thawn sa diamin an do ding 
a. Kapthuama put hawn tur pawh tum hnih daih 
an ruahman bawk a. Chawhmain an fihlim titih 
ta mai a. 


An peih fel hnu chuan an kiang khiangpui buk 
hlim hnuai rualrem laia hulbu hnah phaha thu 
dunin meizuk an han siam tê tê phawt a. Rozami 
chuan, chu khaw lama a zin cbhan leh a inleng 
neih thu, lehkhaa Kapthuama a lo hrilh tawh chu 
chiang zawka a hrilh leh hnu chuan, “Kan inhmu 
hlauh hi ka va han lawm tehlul ngai em! Pathian 
ruat a ni ngeiin ka ring. Nang chuan ka rilru leh 
duh dan engkim i hre vek a. Tunah nang chu 

nupui duh tak pawmlai nei ni mah la, kei chu i 
tan ka awm reng tih i hai hek lo. I tan ka awm 
reng avanga i laka inphalrai ngawt lah ka tum hek 
lo. Amaherawh chu, ka latih eng rilru chiah nge 
i put ve tih erawh hi chu ka hre duh am,” tiing 
han zawt rawt a. 


Kapthuama chuan, “Ka nei dawn che, ro dang 
a awm thei tawh lo. Amaherawh chu, i sawi fo 
tawh angin, hningchhe taka ka nupui lan anga i 
lan loh theih dan tur chu hunin a la hril mai ang. 
Mumanga min hmuh ang leh, kei pawhin ka hmuh 
angin, a hun tur chu tunah la sawi phak ni lo mah 
se, kan la ionei dawn tih erawh chu a chiang kak, 
Pathian remruat hun a thleng mai ang, dam hi 
hauh teh phawt ila, a tia. Rozami chu pawt hnaiin 
a kapkara thuttirin a kawngah a pawm hie hle a. 
Rozami chuan Kapthuama thing kihna kut durh 
phung chu khal niap niap chung hian, “A nih,i 
nupui i ma dawn tihna em ni?” tiina'n zawt khauh 
a. Kapthuama chuan, “Ka hre rih lo, zcp nik 
emaw, kan inkar boruak a nuam lo ta hle mai a. 
Tuna ka zin chhuah chhan pawh hi kan nupa 
boruak nuam lo ka tlanchhiatsan duh vang a ni a. 


“Mahse ka Zin hi remruattu fel takin rem min 
ruatsak a ni ngei ang, hetia kan intawn remchan 
danah hian. Amaherawhchu, nang leh kei hi kan induh 
na e, tih avanga ka nupui mak hmingchhiat emaw, 
nangmah avanga sumchhuahtir emaw lah ka tum miah 

bawk hek 10. Mahse tuna kan la hriat phak si 
loh, hnai tak si-ah hian, kan pahniha thiam loh ni 
hauh si lovin kawng a la rawn inkeu kaw dawn 
tlatin ka hria. Chu kawng chu engtia rawn inkeu 
hawng tur nge tih erawh chu a la hriat theih loh 
a nih hi. Mahse mawi remchang takin kan hun 
a la rawn inher rem ve ang tih hi ka ringhlel hauh 
lo,” tih pahin a kuai vanvadak a, “Chu avang chuan 
e, tunah hian nupui pawmlai nei mahila, ka nupui 
chuan min nei tak tak chuang lo hi ka demawm 
tih chu ka hai lo. Nang nen kan inpumkhat hunah 
erawh chuan kan 'innei' tawh ang. Tuna ka nupui 
nen erawh hi chuan kan -innei si lo. Zami, nang 
chauh hi,” ti vawng vawngin an biang leh biang 
insiktirin an han ngawi dun vang vang a. 


Chutah Rozami chu a thawhtir a, a thuthluang 
chu inhawi tawna inkapkalaktira inpawm vawng 
vawngin Rozami chuan, “Thuama, ka hmangaihin 
ka duh ngawih ngawih che asin. Naktuk lawkah 
min hawsan leh mai dawn si a. I tel lo chuan ka 
nun bi a ruakin a then a. Nang nena kan awm 
dun erawh hi chuan, khawvel chim buai phak lohva 
Chawngmawii leh Hrangchhuana ang khi kan ni 
berin ka hre thin. Nuthlawi ka nih avang hian 
min la iai chuang lo takzet maw? Nang chu 
pathlawi ni ta mah la, kei tal hi chu nula hnabkhat 
la ni ila cbuan ka thinlung pangkhing hi a hliam 
lo tur. Mio la jai lo takzet maw?” tiia a'n zawt 

leh a. Kapthuama chuan Rozami hmai si rêt 
chung hian, “Ka duhlai hmeltha, ka la iai lo chia, 
ka jai Chuang miah lo che. Ka iai che i hliuh 
avanga i thinlung pangkhing damlo chu khawnge 
ka'n thawi dam dawn teh ang ..........,' a tik 
zawha a hmui tuai pak laiin Rozami chuan, “Ka 
lawm e, ka dam ta sawng sawng mai. A hnawihna 
tur dik takah a hnawihtu tur dik takin a damdawi 
‘dik taki hnawih tak avangin ka dam ta duhlai, 
kei paw'n........ ,” tiin a'n rian ve salh a. 


Rozami chuan, “A la tawk lo, ilaka ka la 
dam zawh loh takin, i thinlung ka tihnatna 
tenawm tak hi inchhir avanga sawt thei ni tawh lo 
mah se, ka hmangaihna che hrualhrui chu dul lai 
nei miah lovin ka pawt mar reng a ni tih i hriat 
a, i thinlung ka hliamna nA tlema a chhawk theih 
deuh takin,” tih pahin Kapthuama chu a'n pawm 
nghet leh sauh a. Hmui phuo che inkhak phaka 
hnai hinn, “I thinlung ka tih natna hliam damna 
tur a nih phawt chuan, kei tuarchhel loh avang leh 
beidawn bma avanga nuthlawi hi, ka taksa chu 
mi dangin hliam tawh mah se, ka thiolung erawh 
chu tuma'n an la hliam chuang lo. Kei mi dawihzep 
leh rinawm lo, a hma zawnga Pathian leh vangtlang 
hmaa phatsan che tum lo, mahse phatsan leh si 
che hian, khawnge ka'n.... ... ..,” a'n bur leh ngar 
ngar a. Thaw hlawp hlawp chunga dak chhuaka 
in-en nui sak hisn Rozami chuan, “Kan damchhung 

hman dun dan tur ni tawh mai se ka va ti em!” a 
ti thawp sat a. 


Chutah ralkhata naupang sava veh in-au thawm 
an hriat tik avang chuan an tho va, ding chunga 
inpawmin Rozami chuan, “Kan hawng ang a, mi 
hrang kan nileh mai dawn chua nia. Tun ang 
reng hian uun bihimang duo tawh ila chuan mihring 
nih hi a manhla tur, En teh Thuama, saw ta tlang 
lang viai viai saw, Phulzau tlang a nih saw. Saw 
tlangah sawn hmanah khan tuma la thliah lob ve 
ve pangpar pahnihin parfung kan chawi dun a. Tunah 
erawh chuan, he khiang buk hnuaiah thung thliah 
hnu pangpar uai tawhten, par thar chhuah leh tum a, 
tui thar kan inleih leh thei ta mial hi ka va lawm em! 
Tun hnu-ah chuan mi dang thliah tawh loh tura 
inpar zawmin kan inkhawi thiang tawh dawn nia,” 
inkham lo deuhin Kapthuama chu a kuah vawng 
vawng a. Rozami tluk bawkin Kapthuama pawh 
chuan thlahlel ve tho mah se, nupui pawmlai nei 
a nihna chuan a rilru kil khatah thiam loh a chan- 
tir ru veng veng thung a. ` 


An haw dawn chuan an thutphah bulhu hnah 
chu an paih darh vek a, thu dang hlir sawiin an 
inzui haw ta a. In an thlen chuan an thlen-innu 
chuan, “Rin ai takin in va lo haw hma ve, mipa 
fiwmkhauh rawih nge nge a manhla e,” alo ti chula. 
An chbungte rin aia an haw hma avang chuan, a 
chhungte pawh an ngaih a tha niin aa rin: a. An 

mitmei an ven avanga haw hma puwh an ni rong 
a. Mahse an lo baw tlai deuh lo chu an inchhir 
dun hnuhnawh leh rum rum a. 


A haw dawn tuk, tukthuan ci hma, an chhungte 
chhuah reh lai taka Kapthuama haw tur insiam 
chuan. a puanthans zawrh zinga Rozami mawi tih 
ber chu a pawnfen atan a rawlruk 7auh a. Chaw 
ei khama a chhuak tur pawh Rozami chuan insum 
ru tak Chungin a hre lo lui der tlat a. A chhuak 
turin kawngka a kên dawn chuan, “Zami, ka kal c 
aw, thu engmab michah duh i nei lo maw? Nang 
engtikah nge i haw ve ang?” tin a'n 7awt a, 
Rozami chu a tek chhuak vat a, kawtkaiah chuan, 
“Chah duh nei lem lo ve, kar khat emaw ka'n 
cham leh ang a, ka lo haw ve mai ang. In nu kha 
chibai min rawn buk mawlh mawlh dawn nia,” 
tiin mi dang hriat lai chuan a'n tiring lui a. 
Kawtkaia an din dun det lai chuan zawi scp hian 
Rozami chuan, “Ka va han ngai dawn tak che em! 
Vawiin lah nimina kan sulhnu chhuim, mahni 
chauhin ka va phur dawn cmaw a ni si a. Nimin 
a ngaihawm hle dawn zawng a nih hi,” tih pabin 
mittui tling piau chung hian a melh ralh a. Kap- 
thuama chuan ngawi rengin mi hmuh loh laiia 
Rozami biang chu a piai zauh a, kawtkaiah chuan 
an inmangtha ta a. 


16. UIIN A LUAK HNU A EI 


a KHUA-AH chuan sumdawng nga 
mihlim khaw fang zawk tih pawh hriat loh tlangval 
phanchang lam, sang thlerh thlawrh hmel fel tak, 
Pathian thu-a tui hmel tak leh titi thiam tak hi a 
lokal a. Tlangval ngaihawm tak hmelpu, hmel hlim 
tak leh nelawm, nun dam dup mai niin a lang a. 
Chumi tum chuan nili ni nga lai a cham a. 
Pathian thu-a a titi chu an ngaithla duhin an kawm 
lai lai tbin a. Chumi hnu-ah pawh chuan a rawn 
lang ta zoh zoh reng a. Hmel hlim tak leh inngai- 
tlawm tak, nungchang ngaihawm tak, awki hniam 
ruiha titi thlup thlup chi ngang a ni a, kawmtu a 
hmu lek mai a. Zai lah chu a thiam fu lehnghal a. 
Malzai chi phei chu a ni lem lo na-in, tawnghriat- 
loh zaia kiu ruai ruai leh lêm dawrh dawrh ni 
si lova a lim vei zuk zuk thiante chuan mi a lêm 
khawp mai a. Chu tlangval, khawchhak lam 
atanga lo chhuk, pa ngaihawm tak leh belh chian 
dawl tak hmelpu, Kapthuama te khaw nuho leh 


nula bovin an lo hlut em em hming chu “Caalngenga' 
a ni. 


A lokala achim chhung tawh hi chuan, 
inkhawm ban leh inkhawm lob zan remchangah chuan, 
nu valai tlawngawl zan hna nei lo leh paho chenin a 
thlen-inah an kil taih thin a. Chhun lamah ni se, 
Kobbran upa inah leh damlo inah te, len hrehna 

nei miah lovin lenga an sawmna lam lamah a leng 
kual bawk a. Tupawhia bia se dam duai, hmel 
klim tak, thuhnuairawlh dik leh nun tlawm tak 
hmelpuin a chhawn thei zel a. A chang leh nau- 
pangho infiam zing.h an nun mawi tawkin, a tuina 
ber a ni ang e tih turin a tei ve zuk zuk peih a. 
Khawlaia mi thing ek han ehpni ve mai te, thlen- 
inte tui chawi leh hna sekrek tul apiang khawihpui 
chenin eng tih mah hreh a nei lo. Mi Zinga a awm 
reng rengin mi rilru nat theihna lam hawiin fawng 
a cheh ngai lovin, tumah a cheksawih ngai hek lo. 
A bula awm a hahdam em em a ni. 


Chalngenga chu Kapthuama nupui Hmingdailovi 
leh Kapthuama thianpa Liankhuma nupui Than- 
kimi te pawhin kawm tehah an nei a. Thankimi 
erawh chu a chhangchhiat deuh tawh avangin 
azawng aza-in Hmingdailovi chu a thurualpui thei 
lo va. Hmingdailovi chuan Chalngenga chu a kawm 
tam tawlh tawlh a, a ngaina tial tial bawk a. Ani 
Hmingdailovi lih chu hmeichhe kawtlawng, nula 
hnahkhat aia tha suah msi, nu lian zet zawt, a 
ching ni maw, thiu si tha mum ngo ngaihnohei 
siirh mai a ni a. Pasal pawmlai nei mah ni se, 
zar buaitu fa nei ta lo chu a hman ang reng fu 
bawk si a. Mite angin zan lamah lakaih leh hna 
tul dang khawih tur a nei mumal bawk si lo. 
Kapthuama lah chu zan tin a leng chhuak daih 
bawk si fhin a. 

Chutia Hmingdailovi'n Chalngenga a ngainat 
tak deuh chinab chuan an inah pawh a tlangnelin 
chaw eiah te an sawm a. A hminga dawr lo nei 
ve ta chu, a mamawh lei chhuanlamia Chalngenga 
chuan Hmingdailovi dawr nghak chu a len chilh ta 
fo a. Kapthuama chuan a nupui mitmeng atang 
chuan Clialugsiga zuo Chuan a nupui chu a zém 
no riai tawh tih pawha hmu kara. Zan tin sal lovin 
Chalngenga kawm tur chuan Hmingi chu a leng 
ziah a, zan rei tak taka a haw ching lah awm. 
Kapthuama’n a rigaihmawhna a tih lan hmain a pa 
zawk chuan a ngaimawh deuh viau a. Mabse a 
pasal berin engkhaw kha sawi ta lo chu a khak mai 
bik lem lo. Mahse zan pelh hauh lova leng ta 
chu zozai a ti ta lo deuh a ni ang, Kapthuama pa 
chuan, “Hmingi, in chhung i chhuahsan zing lua 
dewhin ka bria, ina awm tam tum hram hram teh, 
hmeichhe dang awm lo kan nih hi,” a ti chauh a. 
ln hrang chang tawh Lalhlunchhungi erawh chuan 
a u nupui ten cheh lutuk chu a lo ngaimawh hman 
hle tawh a. A pasal ber Kapthuama erawh thung 
chuan kamkhat maha a la tih rik loh bakah 
hre-awmin a awm duh lo hrim hrim thung. 


"Mikhual ni tia na na, pem ni si lova mi khuaa 
cham Kumkkua thu awm hek lo. Chalngenga chu a 
haw leh ta rih a. 'Mahse rej rial lovin a rawn lang 
leh thuai a. A lo kal leh tih a hriatin Hmingdailovi 


za 

chu a vir nghal vat a, a thianny Thjaki | sawmin 
a thlen-inah an va chibai a Chalngenga powh 
chuao Hmingi'n a ngaina tih a inhriatin a likah a 
nelawm thei ang berin a iuhawng zau sauh sauh 
bawk a. Kapthuama ber lahin a nupui chu chhun- 
ah a ni emaw, zanah a ni emaw, a sezawl chhuah 
tawp mai zel si nen. Caheté maha Kapjnuaman a 
nupui a khak duh lo chu mit: pawhin mak an ti a, 
an dem ta zaw Ick lek a. “Eng riru tak chu pu 
ang maw’ an ti ru sep sep hlawm a. Ni khat 
erawh chu, a nupui hmuh ngci turah Rozami lehkha 
rawn thawna a thusawi tawitê :- ‘J lakah demawmia 
lo awm tawh mah ila, min la hmangaih ve duh tho 
i nih chuan, chu i tlru ringawt pawh chu pasal lovin 
ka tar hlumpui ang’ —Rozami, tih ringawt chu ak 

chhawngin a hnutcbhiah a. 





Hmingdilovin chu lehkha a'n hmu zet chu a 
têk chhe nasa ta mai. Mahse Kapthuama chuan 
eng danga chhang lo chuan, “Afi nupui ni muh la, 
min hmangaih ve duh tho i nih chuan, chu 1 rilru 
ringawt pawh chu, nupui lovin ka tar hlumpui 
ang. - Chalngenga, tiin i thlak zawk mai ang 
hmiang,” nui ruh ruh chunga a han ti zet chu a 
nupui chuan, “Nangni angin kan awm ve lo reng 
reng. Keini chu Pathian thuin kan inkawm a, 
nangni chu tisa-ah pawh Setana lawmzawng ber, 
tisa chiknaa khat chungin a lawm in jokawm,” ati 
hmuar hmuar a. Kapthuzma lab chuan fawng awmze | 

nei tak tak thinrim awrawl si lo hian, “I aw chu 
Jakoba aw a ni a, i tak erawh chu Esauva, Jakoba 
ka hmangaib a, Esauva erawh chu ka hua. Zawng- 
ina ngumkhik hmu lovin thiante ngumkbak a 
nuih. Vawkpui pawh a inbualna lamah a kir leh a, 
ui pawhin a luak a ei,” te a tibsan vel mai mai a. 


Hmingdailovi chuan a pasal thusawi chu amah 
denna awmze tha lo tak nei niin a hre si, a awmzia a 
man chhuak thiam chiah si lo. Mei nei taka a 
inngaihbel tura a sawi tih erawh chu a hre thiam 
na meuh mai. Rozami tawngkam kher kher a 
chhiartir avanga Rozami a thik luatah ama nun hre 
chang lêk lovin, chhan leh vak ngaihna hre bawk 
si lovin a têmkhum ta mai mai a. Chumi ni ngei 
ngei tlai lamah pawh chuan Hmingdailovi chuan 
Chalngenga chu, “Infawngtaitir ka duh,” tiin a la 
pan leh ta tho va. Chalngenga chu a thlen-inah 
amah chauhin Pathian Lehkhabu chhiarin a lo awm 
a. Hmingi chu a hmuh veleh Chalngenga chuan, 
“Lo leng hlauh teh Hmingi, ka khawharin lehkhabu 
ka lo chhiar a, mahni chauha i lo kal, eng nge i 
duh?” atia, Ani chuan, “Ka hun neih remchan 
lai chuhin i mi tawngtai beiseiin ka lo kal zawk a 
ni,” ati a. 

Chumi tuma Chalngenga tawngtai choan Hmingi 
rilru chu a hnehin a kuai her hle a. Chalngenga 
lah chu val-upa fing kherek tak mai a nih avangin, 


UIIN A LUAK HNU A EI 121 


Hmingdailovi chu a bmuh tirh phat afanga Kap- 
thuama laka Hmingdailovi rilru tihhnuala pawhpen 
tum ru pan chunga Kapthuama chanchin zawng 
zawng pawh a ruk alo chhui tawha ni a. Rozami 
nena an tun hma chanchin leh a nuthlawi leh hnua 
an jokawm dan chenin a lo hreru vek tawh a. 
Rozami hmelthatzia leh nép a har dan tur pawh 
a lo bmu ve tawh bawk si. A lang apauva Hming- 
dailovi chu vuipui hauh si lovin, a aikaih thiamna 
rau chuan Hmingdailovi chu zial thluk tum ru 
panin heti hian Hmingdailovi chu a'n fawnpfai ta 
a, ““Beliara leh Krista chuan eng nge inzawlna an 
neih? Thim leh éngin eng nge in-anna an neih? 
Uain thar chu uain peng hluia an thun chuan a puak- 
keh lo ang em ni? Tir chu tir bawmah dah se la, 
khandaih pawh a paiah khung rawh se,” ti-a a'n 
chhamkhum hluam hluam meuh chuan Hmingdailovi 
dik ti lutuk chu a mir ur ur a, a si ve hlap hlap 
a. Chalngenga chuan thil a hria hi a tikhawp a, 
a ai chuan a zial thik ta tawlh tawlh mai a ni. 


Chung Jai chuan ani Kapthuama lahin sum- 
dawn bak ngaihtuah dang nei lovin a lo hmanblel a. 
Ani Rozami lah Paihian pawh lire chang lêk lovin 
a dinhmun rahbi tleu lutuk tawh leh khawhar si 
chu a themvel ruai ringawt bawk a. Rozami chan- 
chin chu tu hnen hnen cmaw afanga Hmingdailovi 
chuan a lo hriat ve nual si thin avangin, amah chu 

Uain thar, savun peng hlui Kapthuam-a inchbung 
lut ta anga inchanin, ani êng ang leh Kapthuama 
chu thim niin, Chalngenga tawngfai thu cbham 
afang chuan a inngaihbel tlat mai a. Rual lo taka 
ring lo mi nen nghawngkawi bat dun niin an nupa 
chu a hre ta a. Chalngenga tawngtaina chuan a 
nun a chawmin a ngaina tawlh tawlh mai a. 


Hmingdailovi chuan a pasal kianga awm chu a 
ni telin hahthlak a ti tial tial a. Chalngenga bula 
awm lah thlamuanthlak a ti tawlh tawlb bawk a. 
Mahse mualpho a hlauh avangin a theih ang tawk 
chuan a insum ve tang tang a. A lo rei tak deuh 
china a nupui nungchang chu a danglam tik em 
avangin, Kapthuama tan pawh phurrit tling thei 
dawnin a lang ta a. Mihring dana a nupui a la 
nib miau si avangin, a thunun loh luat chuan mi 
dem pawh blawh thei mai dawnin a inbre ta a. 
Leblamah a nupuiin rilru dang a lo puta chua 
“lungkbam-rtiki? tan hmun a kian zau sauh sauh a 
ni tih chu hre mah se, Rozami avangin a nupui chu 
thlahthlamah mi'n an ruat phah ang a, a tawpah 
hmingchhiat a blawh zaw lel ang tih a blau a. A 
tawk a fanga thikthu tihchhiat loh theih niin a hre 
ta lo a ni, 


17. PAN LOVAH THO A FU LO 


SB karu avanga mi mikhual “haw rawh' 
tih thu a awm si loh avangin Kapthuama chuan. a 
nupuiin Chalngenga a hmuh tlem a, a rilru a 
hruai pen theih deuh beiseiin sakawr khalh a 
Aizawl-a kalpui a tuma. A nopni chnan a hreh 
hle na a, pasalten “ti ta tlat si chu hreh chung 
chungin a zui ve ta a. Kapthuama chu thlen-in 
sahmim banna pangngai sawn duh lo mi tak a nih 
avangin, a thlenna pangchuam Hmarkaiinu venga 
Pi Thanghluani in bawk chu an nupain an pan leh 
a. An thlen veleh, “Ka nu Thang, hei kan nu ka 
rawn hruai ve asin, han en teh, i tha tihzawng a ni 
em?” ati chul a. Hmeithainu chuan, “Heti ang 
nula hmeltha engtin nge i bumthlik theih zawk ? 
I lo kal hmasaka i rawn lenpui nen pawh khan an 
va in-ang lek Jek e?” a tih khum a. 


Chu veleh Hmingdailovi chu a ling leh ta hlat 
mai a. “Ka tih reng che kha, heng thleng thleng 
bian maw min lo thlim a, i nuthlawi ngaihzawng 
chu i lo Zuk hur kualpui, i zak chai lo'm ni? 
Ani ka thik i ngaithiam lo a nih chuan, kei pawh 
tu lakah mah min thik thei tawh bik lo vang. 
Dawt thangva mai mai thika thinrim rual ka nih 
tawh loh hi. Mi sawi sep tawh hi zawng, “pan 
lovah tho a fu lo’ tih ang khan, a lo dik leh nge 
nge thin. Nupui nei reng chunga heti taka phi 

chung mai. In thlena i hurmu ka chhut kehsak 


loh tika leh........................ ,”ati phiar phiar 
mai a. 
Hmeithainu chuan, “Khaih, khaib, khaih.......- : 


zahngai deuh la, mi'n an hre tam ang e. Engtin an 
awm blei nem, a rawn lenpui thu ka sawi mai 
chauh a lawm. I hmel. ka la hmu velo va, i lo 
-kal ve ka lawm tehreng nen. Mipate chu an ni reng 
asin, ani Thuama chauh a ni awziwng lo. Annite 
chu sawi thu cheng lo, mihlim thlarau chang inti 
khaw fang hlei hlei hi asin nikhualo hlawm chu. 
Tawnghriatloh zai te nen inbual ât tumin an inlém 
vel a, an tblarau chan dan hi bawlhhlawh zet asin. 
Anni phei chu an rawn intawng remchang a, a 
lo leng ve a ni chauh zawk a, chuti taka ngai- 
mawh chi a ni nêm,” atia. An tlaivar dun lam 
chu tiri duh miah lovin, thiam takin Hmingdailovi 
thinrim chu a beng dai hram hram a. Kapthuama 
pawh chuan, “Nie, khami fuma kan inhmuh thu 
pawh kha a hfe vek tawh. Nangin i han sawi ri 
lha, a thinrim a tharthawh leh mai mai a lawm. 
I sawi ang khan kan thlarau chang sang inti-ho 
blei “4sleite hian asin hriam hria chu ni. Chu 
avanga ‘sawn thianghlim’ chena piang ta nawlh nawih 
pawh a ni reng a. Hmingi hi zawng insum hman 
do lek hian a thinriar hlek tawh bi chuan a pau leh 
chiam thin,” a lo ti ve a. 

Hmeithainu lah chuan an inkar boruik hre 
miah lo chuan, “A nih hlawm khawm hi maw. 
Aizawl-ah pawh hian an rapthlak lutuk, an thil 
chan avanga nupa inpawm rem hlei thei lova inthen 
an awm zir zut mai. Thlarauvah ‘ka nausen e' an 
tia, Rumliana hla fiam pawh min tihre rum rum 
e. Nganabawk khaw hlim chu an nausen nasa 
hlawm khawp a, an tia lawm. Pachang pui pui hi 
mi nu lakah an nausen a, tawng pawh tawng fiah 
thei lovin nausen enkawl takin an inenkawl a. Chu 
chu a lawm Rumliana'n :-- 


“Nganabawk khua hi hlimsang bawm, 
Tar ki-riang te senlai-nauvah chantir e; 
Pa-in ‘a ba ba’ a lo ti e,' 


an tih chu,” a tia. Kapthuama chuan fawng meinei 
tak hian, “Mihlim khaw fang zin ngai hian kan la 
uai dawn chauh hlawm hi maw. Anmahni lah 
chuan tawngkam an thiam thla ang zuah mai si a. 
Vanzai thluk no tak takin a tituai fha tha an awi 
tlawr hluah mai a. A hmeltha apiang lakah lah 
tulna an ngah dûr dup mai bawk si neo,” tih pah- 
in an thlen-innu pek ve tur chawhmeh rep ilo leh 
an riah buhfai tawk tur aia tam ngial chua phawrh 


mawlh mawlh a. 


Chutia a nupui khei hlaka a fawng avang chuan 
tawng thlawn ba duh lovin a nupui chuan, “Chuti 


126 THLA HLEINGA ZAN II 


ang a khawsate chuan Thlarau dik an chang lo 
tawp a nih chu, nuthlawi mawmmai zun ngaia pan 
ruak ruak pachang zawngin eng rau mah va chang 
suh. Inphalraina lehkha inthawn ru im ûm chunga 
mahni khingpui te laka thikthu la tichhe viau lawi 
si chuan, an khingphel te chu engti kawng mahin 
an kawi tha lo tawp reng ang,” a tih bmuk hmuk 
lai chuan, “Hmeichhe panah thopa a fu nghet fu a 
ni mai awm mang tak e, ti rawh ka nu Thang?” 
a tia. Ani chuan, “Ngawi tawh rawh u, sawi loh 
loh tur insawi dawn. Kan ina in rawn innghat 
duh bi ka lawm tehlul nen, titi dang i sawi tawh 
zawk ang," a ti a, an ngawi ta a. 


18. HMANGAIHNA KHURBING ZAWNG 
TURA KAL CHUN LIANI 


PON AIZAWL kal haw in an thlen chuan, 
dn khaw thenawmah Chalngenga a awm tih a 
friatin, Chawihni lo thleng hmasaber hmang tura 
Hmibgdailovi zin tum,a insiam lai chuan, an khaw 
Kbhhrar upa, Thankithi nii laizawn pasal chu lo lutin, 
“Hmingi, kal chu i tum ta maw?” tiio 4 rawn zawt 
a. A chhan hmain Kapthuama te pafa chuan, “Kan 
pial lo chungin a tum lui tlat a nih kha. Eng 
kah tih ang, fuchafigin a tum luib tlat 81 chuan 
hruizena intblun beh tho em lah awmi suh. A ritru 
14k pen tumin Aizawldh te an zuk inhruai nupa nA 
d, mi ti tawh laileng, keini pafa hi chuan a tih- 
ngaihna dang vak kan bre tawh lo,” tiin beidawng 
takin an lo chhawn a. An upa chuan, “Kal lo 
zawk la chuan ka duh mang e aw.........-, kan 
Kohhranah pawimawhna i nei bakah, heti ang thil 
hi a mawi lo chang ni lovin a dik lo hrim brim a. 
Eng in va ti ang lah ka ti hauh lo. Mahse sual a 
thlen hmaa kirsan hi a bim zawk asin Hmingi,” 
ti a kal lo tura Kohhran Upa meuhin beng kir a 
tum pawhin, mittui tla pur chungia a liam lui 
ta a. 

Kohhtan beng hial thleng khawpa Chalogenga 
laka Hmingdailovi khawsak dan chuar khua a khat 
tawi a. A hma fe dtahg tawhin mi sawi sep sap 

an lo kai tawh nA a, Kohhran beng a thlen leh Kap- 
thuama te pafa lo hriat ve chu tlai tak a ni. Mahse 
Kapthuama rilru tak zawkah chuan, a nupui 
pawmlai ngeiin chu kawng a zawnsan ta chu— A 
mumang leh Rozami mumang rawn tidiktu turah a 
ngai hmiah a. A chunga lo thleng tura khuarel a 
nih phawt chuan dodal a siwt dawn chuang lova a 
rin avangin, cbuti takin lunglohah a nei duh lem lo. 
A mumanga luipui kama a din laiin luihnar lam 
afanga mi pakhat lo chhuk, a nupuiin a pan 
chhohsan avanga Rozami awmna lam vaukam 
hleuh kai thei ta a nih grawn tidiktu tur zelah 
Chaingenga chu a ruat a. Chu avang chuan eng 
ang pawhin khapin hnial thin mah se, an khap dai 
zo chuang dawn lo ang tih a ring tlat a. Chu 
„avang Chuan, chuti takin a khap na duh lo reng 
a ni. 


An in lam chingtu ber an monu chuti a lo nih 
takah chuan, Kapthuama ai daihin a pa chuan a 
ngaitbiam lovin a thinur zawk a, Mahse mi phun- 
chiar lo tak leh kamtam lo tak a nih avangin a 
sawi hlut lem lo. Nu nei tawh lo, an hmeichhe 
neihohhun Lalhlunchhungi lab chuan in hrang a lo 
dharisan  tawh avangin, Hmingdallovi khawsa zia 
chuan an in chhung a nghawogin an khua a har 
hle a. Chawlhni tuka an chaw ei lai pawhin, “I 
mula duh thian ber kan nei thei dawn emaw kan 
tik Jalin khati kba a ni.tawh a. Ani a nih loh 

chaw chhuakin, famo kan hmuh ve chhun lahin 
heti ang nungchang hi min putsan leh zel si chuan, 
a buaithlak bakah a zahthlak z07ai lo hle zawng a 
nih hi. Lo haw lehin “eng kan ti lo ve” pawh ti 
se, hmeichhia apumpa tlangval pan a, zah pawh 
dawn zo lova um ta ruak ruak chu, i tan pawh 
lungsi taka pawm zui leb chi em ni dawn ngai ang 
le? An hetih tawh bi chuan kei zawng, hima a 
rawn haw leh ka ring ther tê tawh lo,” Kapthuama 
pa chuan a ti chuar chuar a. 


Kapthuama chuan a pa rilru natzia a hriatin 
a khawngaih hle a, hnem vak ngaihna a hre si lo. 
Hmingdailovi chu Thawhtanni-a lo haw leh mai 
tura kal a ni na a, an hlauhthawn rilruk ang ngeiio 
a tukah pawh chuan a lo haw ta lo va. A thiante 
lo haw chu thu rawn chahin, 'U Ngenga ziona 
lamah ka'n zui kh rih lawk ang a, tun kar tawp 
khi chuan lo haw theih hram ka tum ang,’ a rawa 
ti ta deh dawh a A chutih tak deuh deuh 
si-ah chuan, a pa rilru natzia a hmuhin Kapthuama 
chuan, “Ka pa, i tuar hram hrain rih phawt teh 
ang. A lo haw leh tik tika mi tben huama lo haw 
a nih loh pawhin, an khaw lamah eng emaw chen 
awm turin tir haw phawt mai ila. A nungchang 
kan en 7ui reng ang a, kan mit a tlun tik ngang 
loh leh kan ma Zui anga a ni mai,” a ti ve ta 
hia] a, 

. Apa zawk phei chuan, “Ma dghal law law ila 
ka duh mai, beli hrim Ari, thil aWni thei ngaja 
a nggih lob, zahihlak ka ti lutuk, kaw êng kan 
u pgam dawn pafa hlei nem. Hmsichhe pakhat 
ind ha, i nupui tur chaih z4wng kah hai th 
bk lo vang. Kawng dahga a Ria min #iikkhai 
tebreng nen. Hintichhiat mipatiia thilah kher kher 
hian zawng ka thin u dam tawh lo vang, Eng 
emaw blekab kari ngaih a (ha lo zel kumkhuh tawh 
ang a. Chuvargin, tlasethii ma fel mai law law 
ila, thin-thaw a veng ziwk ang,” ati hial a. 
Karijbuamg pawk erawh chuan, “Ni rih lo ve ka 
pa, kan thy a ram lutuk chuan a tbjam zawk hi 
infin min demin thiam toh kan chang palh ang e. 
Ka sawi tawh deg khan, an kbaw lamah he mihring 
a kah phAk lokma hmunah khian hawtir phawt ila. 
Ginimi bau leh zel pawba an la inthlah chuang lo 
a nib obban kan then fel dawn nia,” a tih avangin, 
a le haw buna an kllaw lama nêm liam nghal turin 
dn paf ehuah thu an sirtlakpui ta a. 


A rawn chah angia chumi kar Zirtawpni chuan 

vi chu a lo haw ta khiah a. In chhung 

a rewn dai luh ekiah chuan Kapthuama chuan, 
“Hmongpihoa khurhing rawng tura kal chun liani 
ena ile. haw ta tiwk maw] Nuls dang thikin kan 


ghbungte zayng khaw hewipa bre lo khawpin 
win tizak a. Re laka rinawm ber ang ziazangia 

thikthu i ti chhia a. Feh kawngah chen kan thir- 
deng fanu Denghmingthangi, nula azawnga nula rin- 
awm leh hmeltha, tap zawih zawih khawpin i thik- 
thu chhia-in i lim erh bawk a. Chumi bnu-ah 
hmelhriat awm lohna khualkhaw lamah Rozami i 
liak leh hrep bawk a. Aizawl-ah lah nu Thangi 
inah tap pur chungin i thikthu chhiat i mualpho 
tawh bawk. Ka lakah fakawmin awm la chuan, 
chung zawng zawng pawh chu ka hre thiam ang. 
Mahse ka nupui pawmlai ngei ngeiin maw tlangval 
dang uma khualkhaw lama a zana zan tam min hur 
kualsan chu, ka ngaithiam mawlh lo,” a lo tihkhum 
phiar phiar a. 


A nupui chuan cho zet mai hian, “TI duh leh 
min ma la,” ati a. Kapthuama chuan, ‘‘Chuti 
khawpa mak pawh chova tlangval dang i duh zawk 
a nih hrim chuan sum chbuah la ti nia. Pathian 
thu leh pasal te kal pel khawp eng rau nge maw i 
chan le? Tlawm leh zah pawh dawn zo lova chu 
chen chen tlangval uma i vak bo ngam hi chu i 
huaisen ngawt mai. Chuvangin, Thawhtanni khian 
in khaw lamah min hawsan rih phawt la. I duha 
nih leh sum i rawn chhuah ang a, i nungchangin a 
zir chhoh tik leh kan la rawn hruai leh dawn che 
nia. I na leh'i pa hnenah pawh i duh tawkin min 
lo han rel rawh. Kan thiam leh thiam loh chu 
hunin a Ja rawn bril mai ang,” a tiram hak mai a. 

Kepthuamate ina ni haih chauh a awm chhung 
pawh chvan. Hmingdailovi chu a pasal bula mu duh 
lovin, “Thlarau serhtan ka ni a, mipa bulah ka mu 
thiang lo,” tiin khum-aiah amahin a inzjal lirang a. 
An nupa inkar cbu tukhaw hai loha tlang hriat a 
nih tawh,avangin, mi, tinin,an thiam lo tih a inhriatin 
Hmingdailovi awm chu a nyam tak tak tawh lo. 
Thawhtapni-ah pawh,chuan breh thu sawi hauja lovin 
a insiam a, an khaw thlenga hruai turin Kapthuama 
ni fapa Sanghleia nen chuan an chhuak dun ta haa 
bna a, Hmingdailovi te kbug an thlen chuan Sang- 
hleia chuan ‘Hmingdailovi nu, leh pa. hnenah an la 
mak loh thu leh, Pathian Thlarau chhuanlama tlang- 
val dang a buaipuina rilru nf nghah fim nan chauba 
an hawntir a, nih tha chu chiang takin a hrilh vek 
a. Sangkleia erawh chu, Hmingdailovi aa han ngih 
tuma a thlenna pangnget Satinkhuaia inah a 
innghat a. 


19, “LAWMNA KAWL ENG TUR CHU 
TAPIN KA THLIR NI TIN” 


— Rozami 


YA mona haw ta chu Kapthuama 
chuan ‘hnara hlit phawi ang huai’ niin a hria a. 
A kawlpui ber a khen thlak tak avang leh, a rifru 
chhungril taka a nupui nen an inbruai leh a rin 
theih hauh Joh avangin, a chanchin chu Rozamin 
lo hre hmasaber se a tih avangin, a nupui kal ni 
la la chuan Rozami lehkha tur a ziak a:-- 


Hman gaih Zam, 


Kha chen kha nun kawng bumboh tak leh 
chhengchhe takah kan kal'dun a. lobmu si-a inhnaih 
thei si lovin kan inkarah luipui kanin min dang a. 
Inkal pawhna tur hmangaihna hmanrua nei ve ve 
chung si-a dawh rem hlei thei si lovin, mittui karah 
kbaw en phe ruai cbungin kan iothlir ringawt thin 
a nih kha. Mahse -tuilian pawhin kam bun a nei 
thin angin, tunah chuan tuifurin mual a liam fan ta. 
Chu tui lian chu a la kam chiang cbiah lo na-in, 
pai chawn chawn chungin i awmna vaukam lam 
panin ka rawn hleuh tan ta. Mahse babthlak ka 
va tiem! I awmna vaukam bleuh thleng turin 
tunah chuan lui laiah ka awm a. Mahse kan 
inkar chu tlak hlumna khawpa tbuk leh tlak hlum 
bmanna khawp hunin min la dang rib a, Thaw 
dêp dep chungin min lo nghak hram hram la, min 

kai chhuak turin i kut khinghnih khan min lo ban 
reng phawt mai teh. 


Thiam ka chan zawk theih nan, maksak taka 
remruattu remruatna avangin kan nu chu an khaw 
lamah ka tir ta rih phawt a. Ka tirh chhan erawh 
chu, i mumanga min hmuh angin, luipui kama kan 
lo din dun laia luihnar lam atanga mi pakhat lo 
chhuk rain pansan ta ang ai hmuh ang khan, 
khawchhak (luibnar) atanga lo kal mi pakhat avang 
ani. Mahse ka la ma lova sum a la chhuah rih 
bawk hek lo. An khaw lamah ka dah chho a ni 
ringawt rih. Chu avang chuan, chu luipuiah chuan 
zuang thla-in i lam panin ka rawn hleuh ta mek a 
nib bi. Mabse nang chu la rawn zuang thla ngawt 
rih suh aw. Rawn zuang thla tura ka rawn hui 
veleh che i beng hupa maimichhingin rawn zuang 
thla la, i manga i inhmuh angin tuilian len kawi 
rual lohvin ka hnen i rawn thlawk kai ang. 


Tunah a rana rana lo a la nih rih deuh e mah 
ti ila, zing khawfing a chat tanin khawchhak kawl- 
kil kawi a keu tan ta tih erawh chu lo hre thiam 
ang che. Mittui tla zawih zawih chunga hmangaihna 
puan ka sin thuah kha, tunah chuan min delhtu 
ka vai kiang dawn tae. Chutih bunah chuan, 
lungngaib mittui ni lo, lawm avanga bianga mittui 
luang zawib zawibin 'damohhunp a tan’ tiin kan 
japan tawn tawh dawn sia. I tuarchhelna chuan 
nda hlawh chhuak dawn tih ka'bria. Kei pawh i 

tan mawih ral rual ka nih loh avangin, tlukar reng 
chung pawhin zik thar ka chhuah hram hram a. 
Mahse tunah crawh chuan kawrhawp huihchhuk 
thliin min chhem dingin, luihnar thli chhiain parfung 
min chawi thartir dawn ta e. Bunina thlipuiin min 
chhem thian vik velch min deng rawk khawpa rawn 
pawt hnai tur chein, tuna hun min daltu hi a kian 
fihlim veleh, hmana ka hmangaihna palai pahnihte 
hmel kha ilo hmu ang. Chu chu lo hmachhawn 
turin ka lam hawiin lo ding reng phawt mai ang 
che. Dam takin mangtha aw Zam. 
I hmangaih, Kapthuama 


An inkara Hmingdailovi a din laia Ichkha an 
inthawn a “hmangaih..... "tia a bul tana, a tawpih 
pawh ziak ngam lo thin khan, tunah chuan an hun 
hmasa lam angin inthlahrung hauh lovin an 7iak 
leh ngam tawh a. Chu a Iehkha chu a tuka 
lungphun hmanga kal tur an vengte kutah Than- 
thuami hmingin a thawn ta a. 

Chu lehkha thimhmula Rozamin a'n hmu chu 
nghakhlel takin mei engah chhiar a'n tum a. Mahse 
a ên tawk loh avanga a chhiar chiang thci lo chuan 
a khum lamah a pheipui a. Laltin hlui bal tak, a 
keh nasat avanga a sil ngam tawh loh chu chhiin 
nguathluk takin a han bih vang vang a. A thu 
awmzia chu man harsa khawpa thuthawi ni mah se, 
an pahniha inkar thu, an lo inbrilh chian tawh a 
nih avangin sal lovin a hre thiam a. A lehkha 

hmuh chuan a tihlawm em avangin a tawp lam 
phei chu mittui tla phe riai chungin a bih ngawih 
ngawih a. A tawp a “I hmangaih, Kapthuama a 
tih lai phei chu dik a ti khawp a. Chuti lai zawn 
tak chuan a hmui hupin, “Lawmna kaw] eng tur chu 
tapin ka thlirni tin tak asin maw Thuama, hmangaihna 
luipui kamah hian mahni chauhin ka ding rei tawh 
em a, ka lo zuang thla tawh mai ang e. Nang 
nen hi chuan kum khat pawh ni khat anga rei lo 
a nih laiin, i tel lo chuan ni khat pawh hi a rei 
teh asin. I lehkha ka lo hmu e, ka chhiar ning 
thei lo, ka rawn chhang ve mawih ang che,” ti-a a 
lehkha bmub chy arilru-a be. mawlh mawlh chungin 
a tblep tha a, a lukham Zawn awngphah hnuai 
khum-chhuat dap depah a dah tha ta a. 


A tuk zan chuan lungphun turin lengkhawm an 
sawm sayangin a naute chy an kal vek a. Chumi 
hlana Kapthuama lebkha chhanna uluk taka ziak 
a tum avangin a laltin chu.fimkhur takin a sil a. 
Chutih lai tak, chuan Sabuta a lo lut tuang tuang 
a, “Zami, i lengkhawm ve lo a ni maw? I hmel 
ka hmu lo em a, i dam ta lp mai a nih. ka hlau a, 
ka lo kala,” a tia. Rozami chuan a len rei hlau 
rilru tak chung bian, “ Dam, meuh lo, mut mai ka 
lo tum a, kan khawnyar a bal em ,a ka'n sil lawk 
a ni. Byta, naktuk lungphunnarah i kal ve ang 
em?” a tia. Sabuta chyan, “Kal ang, nang kal 
ve i tum zawk em?” tiin B. zawt let a. Rozami 

chuan, “Dawn lawm ni, min rawn sawm arg che aw. 
Taka na Buta, i tukrek min siam kha ka titliak a 
Siam tur dang i la neih chu ruaithch zawhah rawi 
keng la, inkawm pahin i siam leh ang chu ti rawh." 
a ti a. Sabuta chu a phur khawp mai a, “Ka 
rawn keng nghal ang a, ruaitheh zawhah kan haw 
dun dawn nia. A nih,leh Zami, mut i tum chuan 
mu rawh, naktukah reu reu i kal ve thei lo dah 
ang c,” a ti a, a chhuak leh ta chhoh chhoh a. 


Lungphun hmanga lo kaite thawn let hman 
ngei a duh avangin lengkhawm tin bma ngeia ziak 
zawh hman tumin Rozami chuan Kapthuama lehkha 
tur chu a ziak ta ngar ngar a: — 


Hm......... ngawih ngawih Thuama, 


Ka va han lawm tehlul ngai em! Ka chhiar 
ning thei lo. He i lehkha ka ziak lai pawh hian 
ka dah that tawhna atangin ka la chhuak leh 
a, ka veilama hum reng chungin he i lehkha hi ka 
ziak a ni. Mahse i thu rawn sawi chhan nan ka 
thu ziak ve hi ka chhuang lo hle mai. Mia hma- 
ngaihna rul zovin hmangaih che mah ila, ilehkha rul 
tawkin ka thai chhuak thiam ve si lo. Mahse ka 
phak tawk sang ber anga ka rawn thai râu ve 
erawh hi chu ka thinlung luang liam, a liam lo 
erawh chu nangmah ngciin ila hai hawnah tiin, 
ka chhungril nun blimthla ka rawn far cbhuahtir 
theih chhun chauh a nitih ilo bre thiam dawn nia, 

Luihnar atanga thlipui rawn chhuk tleh, tu tan 
emaw-a thlifim ni siin i kikpui lehlam a chhem bal 
thu ka lo hriatin, pawi ti tak chungin, i zar bal ta 
aiawh tura min duh phawt chuan, lei khawrova tui 
tlakchham avanga thi lo chauh hi, nangmah atanga 
hmangaihna tuitai pit chhuak, tuma la thâl then 
loha min chawm phawt chuan, chawp leh chilhin a 
kakpui bal chu sernung awm hauh lovin keiman 
ka luah khat thei ang tih katiam e. Kan intawhna 
tur ramri irawn pan hnai thei hram hram tih ka 
hriatin ka thlaa muang em em a. Kei erawh chuan 
chu ramri chu hmanah khan ka thleng tawh a. 
Tun thlengin i rawn thlen ve hun nghakin ka ding 
reng tih i hriat kha. 


Min rawn fin hun a kan inkara ramri a awm 
tawh loh hunah chuan, hmangaih chhungkhat kan 
ni tawh ang a. Chu hmangaihna hun thar chuan 
kan hun hmasa a kan lungngaihna leh, thin kan 
iotih-nat tawnna zawng zawng nen kan vir bo 
vek tawh dawn si. Hmangaihna hun tharah 
chuangkaiin ‘inthenna’ hming lam ri leh ngai tawh 
lo turin kan leng dun dawn tih ka ngaihtuahin, 
chu lawmna kawl eng tur chu tapin ka thlir ni tin 
thin asin. Remchang i tih hun hun a tan kei chu 
ka inpeih reng e. 1 la remchan hma erawh hi 
chuan, ka zikpui a ngui loh nan tui min rawn leih 
thar reng ang che. Kan pahniha hun tur rawo 
inher chhuak dawna i hriat veleh, ka lo inbuatsaih 

theih nan palai hma hruai rawn tir ang che. Aw le, 
sawi tur a va tamin bril thiam a va han har em! 
Mangtha mai. 
Dam takin aw, ka duhlai. 
Rozami 


A tukah chuan Kapfhuama te khua lungpan 
hmanga lo kalte kuta thawn turin Rozami chuan a 
thiannu Tharthuumi hnenah a lehkha chua pe a. 
Lungphun ni pawh Rozami chuan rilru kalhkim tak 
leh thlamuang rilru takin a hmang lui ve ngat a. 
Hmana Thanthuami paten sechala Pathian an 
chawimawi lai te-a hrehawm a tih tehlul nen. A 
ngamtlak loh zawk ini hrang daih lungphun ni chu, 
hlim chhan sawi chhuah ngam si luh, hlim chhan 
tha tê nei ru chungin a lengkhawm nilng ve a. 
Ni dangah te chuan nu chan a chan avanga a kal 
hman loh chhuanlamin a kal ve ngii miah lo va. 
Chumi ni erawh chuan Pathian faka zaikhawm ni 
siin, Pathian fak duh ve reng ni chiah si lovin 
phur takin a zai nileng ve a. 


An bla sak inngaihbel thzih chi reng ren, chu 
Pathian lama thluk lovin a lo kai her rilru zel a - 
‘Aw, khawiah nge Chhandamtu chuan 


Lungngaih hrehawm a tuar? 
A hmel duhawm tak hmuh ka chak 


Hmangaih thisen luanna,’ 

tih Jai te chu, a rilru a Kapthuama mitthla reng 
chung hian — 


“Aw, khawiah nge ka lungdi chuan 
Nipui sensa a tuar? 

A hmel duhawm tak hmuh ka chak, 
Hmangaih dartui luanna,” 


ti rilru reng chungin a lo sa ve tawn tawn a. Ni 
danga chuti taka lengkhawm hlim ngai si lo, chumi 
tuma Rozami hlim hmel an hmuhin mite chuan, 
“Rozami pawh Pathian lamah a tui ve dawn a ang 
khawp mai. Mi fel pangngai hi zawngin vanduaina 
tawk ve mah se, lukhiwng nei zawnga her dan an 
thiam a, ani pawhin mAkchhiat tawkin a fanu duat 
ngawih ngawih a sun a. Mahse chu a khawharna 
chu Pathiana lawmna-ah a chan chhuak hlauh dawn 
a ni ang e,” an ti hlawm a. 


Mite titi chu Thanthuamin Rozami a hrilh leh 
pawhin ani chuan, “Nie ti rawh Thuamfhian, 
vanduaina bi lawmna kawngkhar hawngtu-ah chang 
hlauh tak se,” tiin Kapthuama nena an inkar lama 
herpui rilru-in a chhang hlauh a. Lungphun ruai- 
theh zawh tlaiah chuan, Sabuta chuan a tukrek 
siam tur vilik zoh zoh chungin Rozami chu a rawn 
sawm a, an juzui haw ta a. Kawng laka lo 
tawktute chuan, “Buta, kha, in va inhmeh rial rial 
ve! In tualah hêrpui khfikin kan inlawm luih luih 
tawh mai dawn lawm ni?” an lo tifiam luam a, 

Sabuta chuan nui séng sing hian, “Tukrek te hi 
ka'n siamsak ka'n siamsak phawt mai ang a, 1 
hun zawng a la thleng ve mai ang,” ati soh soh 
a. Rozami chuan, “Ni e, tukrek min la siam tam 
tawk lo em atin a lawm. Hnamhrual herh 
tur pawh ka la nei, ka chhawm tur min han 
siamsak zo phawt mai se.” tichungin a nui har 
har a. 


An inpelh hnu chuan, “Rozami hi chuan Buta 
te ang lawm tawk na na na hi chua sawi thiam 
mang tak e. Hei, a leng itawm viau ringawt a, 
inleng tha hmel tak tak a hmuh teh reng nen, pasil 
ncib zai lah hia rel hek lo. Hmana a inleng sipai 
Jamadar te pawh kha, pathlawi mah ni sea iaiawm 
loh asin maw le,” pakhatin a tih laiin pakhat 
chuan, “Ngawi teh, a ni bawk a ni, a lo nei sual ve 
tawh a, a tan pasal neih leh pawh chakawin lo tak 
tur chu a ni. Mi sawi danin, ama duh thlan ni 
ve si lo, a chhungte duhzawng ringawt lakah chuan 
kal a tum miah tawh lo niin an sawi a ni,” an ti 
nak nak a. Sabuta leh Rozami inzui haw ta chu 
an han thlir zui a. Khawlaia tu tlangval mah 
kaihkuah ngai lo Rozami chuan, Sabuta chu 
kaihkuahin an hlim dun tih briat reng bian nui 
thle biwk bawk chungin an kal zel a, 


20. LENG DANG DAR ANG A CHHAI 
AN TI CHE 


GN hruaia Sangbleia han 
kal ve chu, Hmingdailovi an han neih tuma a 
thlen-in pangngai Satinkhuaia inab bawk innghatin, 
an monu chanchin zawng zawng chu a thlen-inpa 
hnenah pawh chuan a sawi vek a. Lo entbla ru 
reng turin a chah diam bawk a. Hmingdailovi 
eráwh chuan á nu leh pa hnenah thiam inchantir 
tik leh Kapthuama te chhung nikhua lohzia leh 
demawinzia chu huhip (hahip)-in a sawi thung a. 
Chalngenga nena ab inkar thu pawh inthiam takin 
a insawi fihlim vek a. Mabse a pa, pa a laia pa 
fing tak chuan, ““Chutin pasal te chhung an demin 
an rel vak vak ngai lo. Tunah inthen pawh in la 
hi lo va, i khawsak danin an mit a tlun loh avangin 
an rawn hahchawlhtir chauh che a nih hi. Ti hian 
tha takin awm la, à khawsak danin a zir phawt 
chuan an la rawi hruai leh em em ang che. 1 zir 
loh erawh chuan an rawn lam miah tawh che-in ka 
Ting Jo. Ila lawi luh tehna tura ni nge ni lo 
pawh hriat hma-in an dem chiam chiam ngai lo,” 
tiin a fawu chu a zilh a. 


Hmingdailovi grawh chuan Kaptbuama ngaih- 
zawng neih thu leh Chalngenga laka a la thiang- 
blimzia chu Patbian hming chhil meubin a sawi 
blawih hlawih a. A pa chuan, “A ni mai thei e, 

mahse pasal pawmlai nei chunga tlangval nena 
akar a kara thangbo chu a dikin a dik lo hrim 
hrim. In va chesual ang ka ti a ni lo. pasal nci 
tan a dikin a dik lo hulhual tih hre rual asin 
inih tawh. I pasal pawh chuan ngaihzawng a nei 
ve pawh a ni ang, mipate chu kan dan a liwm. 
A tha phei chu ka ti hauh lo, mahss nupui ndi 
chunga sawnthlak ta pawh an tam tho. Nangni fa 
pawh la nei lo, nula tlangval ang la ni tan phei 
chuan a awi reng asin. Mipa phci hi chu khuala 
kan zin hlek pawhin nupui nei kan nih kan sawi 
duh ngai hlei nem. Kawngki kan kan atangin kan 
inti-tlangval nghal chiwk, Thenkhat chu ni sc, 
tunah pawh hian makchhiata ma-in pawnchhc- 
hnangkhai paih takin an paih lawag lawng tawh 
ang che. Zah an ngai zawk a nih hi. 


“An in chhungah lah hmeichhe dang awm lo, i 
pawimawh tehreng nen, chu chen tlangval nena an 
tha hmu uk si lo va, khualkhawelama i rawlbosan a 
hnu-a an la rawn ma lo che hi an fakawm ngawt 
zawk' a ni. Hetia an rawn thlan daihtir rau rau 
tikah si che chuan, kamtam lovin, i rawn haw 
nachhan hi tu hnenah mah sawi lo la, tha te tê-in 
nung zui la. “Kan la rawn ngaihven reng ang che’ 
an tih danah an enthla reng che tib inhria langin. 
Sawi leh sawi hnu, i nungchang tblidgthlatw tur 
pawh an nei khiau ang tih hria la. An mit i tlun 
pbawt chuan, “mio rawn hruai leh tawh rawh u' 

tih ngai miah lovin, an la rawn ngaihven em em 
ang che,” a tia. A pa sawi ang ngeiin Sanghleia 
chuan a thlen-inpa Satinkhuaia chu an aiawha mit 
leh beng lo len a lo chhi ru khiau turin a chah ru 
ngei reng a, Hmingdailovi khurbinpui tlangval 
pianhmang leh a hming nen lam a hrilh vek bawk a. 


Amah avangin Hmingdailovi chu an khaw lamah 
an tir hawng tih Chalngenga chuan a hriat veleh 
Hmingdailovi te khaw lamah a kal nghal vang vang a. 
Mabse a fimkhur em avangin an khaw thenawmah 
awmhmun a kbuar a. Hmingdailovi nena an 
chanchin chu a bruaitu Sanghleia chuan tu hnen 
bnenah emaw a sawi ngei ang tih ringin, a awmna 
khua-ah pawh inthup takin a khawsa a. A rin 
ang ngeiin Sangbleia chuan Chalngenga avanga 
chung chu thleng an nih leh lo mitmei ru rengtu 
tur pawh a siam nameuh mai reng a. 


Ni khat chu, Saaghleia thlen-inpa Satinkhuaia chu 
an khaw thenawma a vawkte hauhnaten, vawkte lak 
a hun tawh avangin an rawn chah a. Kel dai dan 
leka hnai, khaw inthenawm mah ni se, Satinkhuaia 
chuan lenlim pah pawh a ni ang chu, tiin zan khat 
riak turin a kala. A vawkte lak tur neitu chu 
Chalngenga thlen-in a lo ni kher a. Tu nge an nih 
inhre lo ve ve-in Chalngenga nen chuan an inkawm 
bawrh bawrh a. A tawngkam leh hawiher atang 
chuan Cbalngenga chu tlangval fel taka nih a 
ring a. A tuka a haw dawn chuan Chalngenga 


LENG DANG DAR ANG A CHHAI... .. 145 


chuan Hmingdailovi pek tur lehkha a thawn a. 
Vawkte neitupa nen a haw tur kawtkaia an din dun lai 
chuan an mikhual chu tu nge a nih a zawt a, ani 
labin Chalngenga a nih chu a hrilh ve mai a, a 
hriat veleh a lam hawis engmah sawi lovin a kil 
ta a. Ina thlen chuan Hmingdailovi lehkha pek 
chu khawilam, pek, a hnehin a chhiar vck a. 
Hmingdailovi chanchin Kapthuama hrilh pahin chu 
lehkha chu a thawn tel hmiah a. Chu, Chalngenga 
lehkha-ah chuan :-- 


Thlarauva ka fa hmangaih Hmingi, 


Min hawsan afang kha chuan rilru dang 
reng reng pu thci lovin, ka lungkhamna che chuan 
ka nun rama sawi chau em em a, Keimah avangin 
i pasala chhungten an hawtir che tih ka hriat atang 
phei chuan, kan tana Krista tuarna a thlawn lo 
angin, keimah avanga i tuarna chu a thlawn bik 
dawn lo tih ka tiam a che. Min hmangaih avanga 
tuartu tuarna chu ka phatsan ngai si lo. Pathianin 
kan tan hun a hawn ang zela kan khawsak dun 
dan zawng zawng kha, Kohhran dan atanga min 
tblirtute thlirna atang chuan, sual rim nam leh 
thianglo angin min hmu mab se, thlarauva kan 
zalenna kan hmang a ni tih lah an hmu ve phak 
si lo. 


Kei Krista aia palaiin, nang thlarauva ka fa 
duh tak i nih ang a, kan vahvaihna khawvela tlang 

rel pawh dawn zo Jo va, ka fa i nihna avanga puan 
pakhat bpugia, ka mutpui che kha an la briat phak 
loh avangin, lal Heroda hlayva Aigupta lama kan 
tlanchhiat dun pawh A tul lo vang tih ka sawi thei 
lo. He ka lehkha hi i hmuh veleh a rang thei ang 
berin chhanna rawn ziak nghal la. Kan inkara 
hnawk leh buai awm zawng 7awng pawh kan then- 
fai ngai lovjn, i pasalte lam zawkjn tunah chuan 
an uthiapfaiin zglenna famkim an pe ta si che a. 
Chuvangin, tunah hian i hmel hmuh tumin ka 
nghêk ta che a ni. 


Pathian ruat loh pasal, i tana phurrit ni ringawt 
tur i nei hi i vanduaina chu a ni ngei mai. Mahse 
Lalpa’n kan pahnih a tan hun min ruatsak dan 
bi, Isua Krista anga hmingchhiatna zawng Zawng 
kan 'phurh famkim theihna tur a, mualphona ngai- 
nepa inhmu rem chauh tur kan ni tih ka hre chiang 
si a. Thlatauva ka fa inih angin ka enkawl seilian 
tawh che a. Tunah chuan puitling farakim i nih 
tawh avang leh thuthlunga ka milpui, nupa ni tura 
thlarauva sam suih kan nihzia pawh: kan sawi dun 
tawh kha. Chu avang chuan, rawn lam chhuak tur 
che-in Bethlehem-ah lo kalin, Aigupta rama thukru 
tur che-in ka lo kal ta vang vang a ni. 


Tisa lamah Kapthuama nupui la ni chang 
ng mah le, ka tan zewk Lalpa'n min pe tawh 
che tih pawh i briat ki: Chuvadgth, tuna ka 

nghahna che khua-ah hian awm rei thei ka ni dawn 
lo va, a rang thei ang bera min rawn pan thei lo 
a nih leh, Rom Sawrkar thlim a rawn ru chhuak 
tur che-in min rawn zai hmanhmawh ang che. 
Mihring mitmei zawng ventlak a ni si lo, *mihring 
tilawmin la awm ila, Krista bawi(h) ka ni lo vang 
tih ziak ang khan. Lalpa'n kan tan hmun a raat 
lam pan turin, heta ta hii kal chhuak ang aw? 
hetah hian hmun nghet kan nei silo va. Tisu leh 
tharauva ka hmangaih duh tak i nih avangin, then 
che ka tum tawh lo ang bawkin nang pawhin min 
then i tum tawh loh kha. 


Aw le, sawi tur atam lutuk, tisa leh thlarauva 
pumkhat kan nih hnua khum khat kan luah hunah, 
kan pahnih chauhin kan la sawi dun dawn nia. 

Mangtha aw. 
I tana lal ruat, 


Chalngenga. 


Sangbleia thlen-inpa Satinkhuaia chuan Chal- 
ngenga lehkha bakah Kapthuama lehkha tur tawi 
te-in a Ziak bawk a, a bo palh hlau takin a thawn 
ta thuai a. Ama lehkha-ah chuan, “Chaingenga 
lehkha atang hian ka sawi tum chu a chiang vek 
mai e. “Leng dang dar ang a chhai an ti che' tih 
bla aia chiangin, ‘an ti" mai ni lovin Chalngenga 
nen an mudun lai kan phawk tluk a ni e,” tiin a 
ziak a. Kapthuaman chu lehkha a'n hmu chu a thin 

a sa zak maia. Mahse a mumang rawn tidiktu tur 
zel a la ni tih chu a ngaibtuah tel thoa. A chhiar 
zawhah a pa beng hriatah a han chhiar leh a. 
Chumi hnu-ah pawh Sanghleia kovin an han chhiar 
tlang leh a, “a chiang e' an ti tlang a. 


Sanghleia chuan an khaw Kohhran Upa min 
ber, Thankimi pa hnenah chu lehkha chu a kalpui 
vat a. An Upa chuan, “Tunlai hlimna kan kalpui 
thiam lo hi chuan kan hlimna hmel a tihem teh 
zawng a nih hi. “Riogtu zinga sualna awm hian, 
Krista hming a hril pawi zo ta” tih zawng zawng 
nei zovin, Hmingi chu a......... , ka va han ui tehlul 
em! Kawng danga a fela kan "Kobhran kutke ber 
a nih tehlul nen chuan,” a ti vung vung a. Kohhran 
hruaitute kokim taka kal khawm chuan chu lehkha 
chu an ban chhiar tlang leh a. Hmingdailovi chu 
an Kohhran mi leh sa dik tak ni mah se, pawng 
kutthlak nghal mai duh lovin, fimkhur thilah 
Hmingdailovi te khaw Kohhranah Chalngenga lehka 
nen Chuan an thawn kir Jeh ta rih a. Mabse chu 
an lehkha chuan Hmingdailovi te khaw Kohhran a 
den thlen hma-in Chalngenga chuan Hmingdailovi chu 
Tuitbapvi phai lamab a lo tlanpui hman tawh a. 

Chalmgenga'n a lebkha-in Hmingdailovi a 
thleng lo tih a hriat hnu a, a kengtu pawh Sangbleia 
thlen-inpa Satinkbuaia ber kher 4 ni tih a briat 
veleh. a rang a rangin Hmingdailovi chu a ru 





LENG DANG DAR AN a 


A vy der a’? 

chhuak lo niin. Kapthuama te Se ad Kohhran 
lehkha-in Hmingdailovi te khaw Kohhran a thlen 
chhoh leh hmaa Hmingdailovi te chu an lo inlak 
fel daih tawh avangin, an Kohhranin a chhanna an 
ziak dan pawh :- “In thu rawn ziak hi a dik e, 
in lehkha kan lo hmuh hma-in Hmingdailovi leh 
Chalngenga chu an inla fel ta,” an rawn tia. Tichuan, 
Kapthuama pawh chu nupui uiresan, pathlawi a Io 
ni ve ta a. 


21. “PATHIANIN A RUAT NGANG 
CHE U A NI ANG E.” 


— Phunga 


TAN KHAT chu Kapthuama pa'n, “Heti 
ilo nih tak si chuan Bawiha, kan in chhung lah 
chu hmeichhe awm Jovin heti ringawt hi chuan kan 
khawsa thei lo a nia. Kei lah kaupa ve tanin, ei 
rawngbawl leh sekrek khawih zawng zawng, ui ar 
enkawi leh thingtuah lak chenin, mawng pawh hung 
hman lovin ka buai reng lo thei si lo. Nang lah i 
sumdawnna lam ngaihtuahin a khêt tawka chikkhai 
laa Aizawl kal a tul chamchi bawk si nen. I kal 
hlana dawr lo nghak thei pawh kan awm si lo. I 
naute lah sumdawn an mi loh bakah thlawhhma 
lakah an tuiin, i sam debchhuah hmang lova 
hawpkhawp an la hai theih si avangin, thlawhhma 
an lak rih ka duh bawk si. Hetia vanduaiai nupui 
nen in infhen fel tak law law-ah si chuan, mi dang 
dap leh mai ila a tha lo maw, eng nge i ngaih ve 
dan reng reng?” a ti a. 


Kapthuama chuan, “Nupui ka nei fuhlo em a, 
a dang han zawn leh pawh a chikawm lo zo tawh 
a. Kan chhungkaw dinhmun en erawh hi chuan 
hmeichhia zawng kan mamawh zet mai le,” a ti ve 
mai a. A pa chuan, “Kan tum tawk han dap dawn 
ila, tukhaw hriat loh a menin, Hmingi khan kan 
thirdeng fanu leh Rozami a thik thu kha kan 


,PATHIANIN A RUAT NGANG CHE ........ 151 


mualphopui viau a. Eng nge, sawi tur te hi a 
awm rêng em?” ati a. Kapthuama chuan, “Nupui 
pawmlai nei ka ni bawk a, anni lakah engtin ka 
awm ka hre lo. A........ ka pa, nupui neia min 
duh leh ka ni te chhung nen la sawi tlang ila a 
tha ang. A thu hrimah Hmingdailovi neoa kan 
inthenna ni leh thla ala tlem lutuk deuhin ka 
hria,” ati a. A pa chuan, “Nih chu a ni ngawt 
mai. Mahse kan chhungkaw dinhmun heti hi a nih 
avang chauha hun rei rial thei kan nih loh thu-ah 
ka'n hmanbmawh maw le,” a ti churh churh a. 


Kapthuama hriat lohin a pê bmeichbe awt 
pheng chuan Kapthuama nupui tur sawi khawm 
turin a tu leh fate chu a lo ko khawm chu niin. 
A hrilh angin Nilai zanah inkhawm lovin an 
chhungkua chu Kapthuama te inah an kim thap a. 
Hmingdailovi chanchin te an han sawi thar leh a. 
Cbutab Kapthuama pa an pu Phunga chuan, “Heti 
hi kan lo nih tikab si chuan, kan khawsa dan hi 
hmeichhe awm lo ringawt chuan kan awm thei lo 
a ni bera. Kapthuama pawh a upa ve mai dawn 
a, nupui chhia tha dap tlang ila ka ti a. Chhung- 
kaw kima ngaihtuah tlan fha ka tih avangin i dap 
tlang ang u ka ti a,” a han ti a. 


Lalhlunchhungi chuan, “Ka pa, ngaibtuah buai 
8 ngai em ni? Rozami a awm reng a, tumah dang 
nei duh lovin, k'u Thuama a neih theih loh rau 
ran ohuan pasal lova tar hlum thak pewh inhuam 

a awm reng a lawm,” a lo ti var a. Sanghleia'n a 
lo Zawm vat a, “Rozami a thaber, nuthlawi si khuti 
khawpa to leh rinawm tumah an awm lo vang. 
Hmana Pathian chawimawina hmanga kan kal tum 
pawh khan Thanthuamin Rozami chanchin min 
hrilh vek a, Pianmawii'n min hrilh bawk a. Ani 
pu Thuama tehlulin a duh hun huna ani ang a neih 
theih nik hmanah chuan kei, khaw dang hawi thei 
niin ka inhre lo. Nuthlawi a nih thu-ah lah iai 
ngawt dawn ila, pu Thuama pawh thlawi ve mai 
bawk a ni a. Nula hnabkhat ai pawba thlanawm 
zawk, pu Thuama lahin a lungkham ban theih loh 
a hih lah kan briat chian. Min la duh ve a nih 
hrimah chuan palai tir vat ila a ni mai, nupui a neih 
leh thuai loh chuan fa lu a hloh hnem lutuk ang,” 
a ti bawrh bawrh a. 


Kapthuama chuan, “Khati khawpa harsatna 
sawisen loh pal tlanga neih Kan tum, innei mai tur 
kan nih tawh a hou a, min bumrotu eng emaw 
avanga kan bahsal kar lun tawi tê pawh mi 
nghak zo lova pasal a nei ta mai khan ka ngeng 
a chhun deuh tlat mai a. Nuthlawia nih tawh 
thu-ah phei chuan ka la jai chuang hauh lovin, 
k'u Sanga sawi ang khan isduh tur lah ka awm 
bik hek to. Tin, chu dovah ka nupmi thenna thla 
thum Awrhchauh a la ni a. Hetia Hmingdailovi chet 
khawlobna chban bi miten, “a, pasatm a rualnu hlui a 
thlah theih loh avanga Hmingdailovi khawhar 
phengin a tum loh loh a thlen phah a lawm' tiin 

thiam loh kan chang zaw lel ang tih a hlauhawm a. 
Kan Chhungkaw khawsak danah phei chuan ni khat 
pawh hmeichhia lo chuan a buaithlak tih ka hria. 
Mahse nupui then sârhu laia neih ve nghal ngawit chu, 
Hmingdailovi thikthu chhiatna chhan tlang hriata 
nemnghettu ang lek kan ni ang tih ka vengthawng 
deuh a ni,” a ti a, 


Sanghleia pa, Kapthuama ni pasal chu a tawng 
ve ta a. “Chu zawng vengthawng suh. Pasal 
pawmlai nei reng chunga tlangval umsan che mah 
an awm a. Kei chu inthiam lohna chheté pawh ka 
nei lo. Thuama'n nupui ncih a tum a, Rozami-ah 
kan lentlak a rual ber a nih a liamah, a lakah 
kan leihnawng hauhvin ka ring lo. Zép nik emaw, 
kei akar pawhin Rozami chanchin chu ka hre ve. 
Thuama hi a 4tchilh mai a ni lo va, a Atphah lo 
chauh a ni zawk a. Khuti khawpa nula hmeltha 
leh rinawmin, keini akar min duh der ve a nih 
hrim chuan, a rang a rangin palai intir nghal ila 
a ni mai. Ani aia famo atana itawm zawk tu 
dang mah an awm chuang na hek lo. Kan tih 
vat loh chuan upa-in, “duhtu za, duh lotu za' an 
tih angin, hman ang khan karah thu a tamin hla a 
tam hman ang. Kan karah hmelma an tla lo vang 
a tih theih loh hi,” a ti a. 


Sanghleia chuan, “Dik tak chuan, tukhaw hriat 
loh a menin, Hmingin Rozamj a thik pawh kha, 

thik dan a thiam lo ve tih thu-ab lo chuan, thik 
awm tak pawh a ni reng asin,” a tih lai chuan 
Kapthuama chu a lo nui ruh ruh a. “An chanchin 
pawh ka hre ve nual a. Aizawl-a an inhmuh fuma 
an khawsak dun dan pawh Rozami’n Thanthuami 
hnena a sawi min hrilh chhawng leh vek a. Chu bakah 
Pu Tuuama puauthad cua nen an inkawm dan 
chenin ka hre vek maw le. Nupui pawm lai ner 
chunga chuti taka inkawm chu an nih avangin, 
naupang zawk na na na, pu te mah ni se fimkhur 
deuh tur pawhin ka zilh ve nghe nghe a. Mahse 
nupui thena hetia a lo tlawngawl ve leh ta te pawh 
hi a tha phian zawk dawn te pawh a ni ang e,” 
ati a. 


A nite chuan engmah an chungchang an hriat 
ve loh avangin an lo ngaithla ringawt a. Lalblun- 
chhungi chuan, “Kei chuan an mumang lamin ka 
hria asin. Mumang inang tak an mang a, Pianmawiin 
a hrilhfiahsak vel maw le,” tiina u Thuama chu 
a nuih hawr hawr a. Kapthuama chuan, “Zep thu 
cheng suh, sawi tlang vek hunin ka bria. Pasal 
min neihsan avang khan ka pa ngaihdan ang deuh 
thovin kei pawh ka lunghnur rilru khawp mai a. 
Mahse nupui ka nei chung pawh khan ka rilru tak 
takin ka hersan thei chuang haub lo mai a. 
A nuthlawi hnu-a a inleng zawng zawng pawh kha 
keimah avang veka bnar a ni a. Chu chauh pawh 
ni lovin, a lehkha min rawn thawn pakhatah phei 

chuan, “I lakah demawmin awm tawh mahila, min 
la hmangaih ve tho a nih chuan, chu i rilru ringawt 
pawh chu pasal lovin ka tulpui ang’ a rawn ti 
hial a. 


“Pasal pawmlai a neih lai ngei pawh khan, 
ka khawchhak zin haw hlimchhawng a, Thanthuamiten 
ka thla hual nan vawk an taih yuma ka kal khan, 
ka thawm hria khawhar awm ngaihna hre lova a 
thihdan thu chenin min hrilh vek a. Chuti khawpa 
kei akar min then thei lo chu kei pawhin lung 
hersan harsa ka ti khawp mai. Amaherawh chu, 
a pa khu pa biak har ngeng ngoh maia ni a. 
Kan hnawng mualpho leh mai ang emaw,” a ti a. 
Chutah a pa chuan thu tam sawi lovin, “Parhianin 
a ruat ngang che ua ni ang e,” alo ti koh a. 
Lalhlunchhungi chuan, “Huphurh suh u, a lo tirh 
sual tawh avangin Rozami pasal tur chungchangah 
a pa-in inrawlh a tum ngam tawh lo. Sipai 
Jamadar-in a biak pawhin a'n tir deuh na a, 
Rozamin diau hauh lovin a hnial fithla thak a. 
Dik tak chuan, khatia u Hmingin Rozami a tbik 
em em chungchanga k'u Thuama’n a hnin vak duh 
loh nachhan pawh kha Rozami mitmei a ven ruk 
vang chauh tih ka hre chiang. Ka ute inngainat dan 
hi tbuk deuh a nia,” a ti ve sawt sawt a. 


A ni chuan, “A lo nih tak chu, sawilo pawhin 
in va lo awm thei zawk em! Chuti anga chanchin 
an lo nei zui reng a nih hrim chuan palai tir vat 

ila a ni mai lawm ni? Hmeichhe awm lo ringawt 
zawngin khawsa rual in nih loh hi. Tunah le, 
dawr thil, buhfai nena inhlawng in phal hlauh a, buh 
den hautak vak lovin inkhawsa thei hram hram 
zawk a. Buh den hlek tawha a thlei tura mi in 
pawt buai te hi chu thu dang pawha ni a. Kawng 
dangah hmeichhe mamawhna a tam si a. Tuifur 
tlak hma ngei hian neih tum ila a that ber mai 
chu,” a lo ti ve a. 


Sanghleia chuan, “Tun tum chu ka palai ve 
tawh ang, ka pa zawng a upat deuh tawh bakah 
palai ka zir ve duh. Thanthuami pa kan ring thla 
leb ang a. Ka'n palai ve mah na'ng a, ka sawi 
rem vek mai ang,” tiio palai a lo hauh fiam a. 
Kapthuama chuan, “Rozami nen hian rin loh duap 
ngang hi kan ni tawh a. Palai kan tir dawn a nih 
pawhin kei chu ka hmanhmawh lo. Hmingdailovi 
nen kan inthenna a la rei loh thu hla pawh ni lovin, 
ka rilru-in kumin favang lam daih khia tin tlat 
mai a. Chumi hma chuan kei pawhin muangmarin 
Rozami chu ka lo zu kawm leh rih phawt ang a. 
Tun su su-a inneih kan tum mai chuan, keimahni 
lam ni lovin Rozami te lam pawh venpui tulin ka 
bria. I hmanhmawh khu rudi lo teh ang u. Chumi 
chbung na na na chu hmeichhia lo pawhin kan khawsa 
nawk nawk thei tho ang,” a tih avangin, favang lam 
tinzawn chu an tum rilru ta a, 


22. “CHUN LEH ZUA RUN 
MAWI RIH LA” 


—- Aithulha 


A THIANTE ka atangin Rozami chuan 
Kapthuama nupui uire chungchang thu chu alo hre 
ve tawh nâ a, amah Kapihuama ngeiin a kâ atang 
leh nupui dang a nei leh dawn rau raua nih chuan 
tu dang mah tum lova amah Rozami ngei neih a 
tum thu chu lehkha-in a hrilh phawt a. Chu a 
lehkha-ah chuan heti hian a ziak a:— 


Ka lungchim, Zami, 

I thiante ka atangin ka chanchin i lo hriat 
tawh ka ring na a, keima ka ngei afanga i hriat 
loh chuan i ngaih dan a nih loh ka hlauh avangin, 
lehkha-in ka rawn hriattir phawt che a ni. Amah- 
erawh chu, chanchin ka rawn hrilh thuai theih loh 
che avangin min ngaidam ang che. Mi nazawng 
kuta thawn ka duh loh vang a ni tih min lo hriat 
thiampui dawn nia. Hun remchang hmasaberah i 
hmaihma ngeiah sawina hun a awm theih ka bcisei. 


Zik thar chbuah leh tura thal khawrovin hnah 
hlui a sawi til thin angin, keini pawhin zik thar 
kan chhuah leh theih nau, i khingpui nun khawlohna 
thal nisa-in zik thar a chhuahtir leh ta che ang 
khan, kei pawh mi dang hmel mawina nizung chuan 
zik thar cbhuah turin ka kawppui bnah bmasa chua 

em bo ta. Nangmah ang bawkin he khawvel leilung 
min daidangtu kan inkara luipui pawh mi dang 
hmelthatna ni êng chuan a em kam ta ruai ruai a. 
Kan thiam loh vang ni lo va, kan inkal pawh theihna 
tur zawka kan remruatna piah lama rem min 
ruatsaktu avang chauh a ni sı a. 


Tunah chuan hmangaihna hrui khat hmawr 
tawn ve ve-ah kan vuan tawn a. A laia kan intawh 
bun tur erawh chu, hwangaihna hrui min thlunsaktu 
kutah i nghat thiam phawt teh ang. Nangmah 
avang a ka khing lehlam chuan min kalsan ta anga 
an ngaih loh nan, inpan hnai hret hret chung siin 
bun i nghak blek ang aw. Kan kal chak lutuk 
chuan mi'n min dem palh ange. Chuvangin, hun 
rei deuh zawkin min dah hrang rih phawt se, mi 
rilru-a kan chancbin a muthilh ngheh tikah lam chhuak 
tur che-in ka aiawh hmel i lo hmu mai ang. Kumin 
hi mahnia vui liam tawh lovin, furpui mual liam 
fel veleh hmangaibna kuta kan invawn theih ka 
beisei. Mahse chumi hun chu a thlen rih hma si 
chuan, ‘chun leh zua run mawi rih la’ tih hla ang 
khan tual i lo mawi rih hram hram dawn nia. 


Tin, kan inkara sawi tul hmasa awm ang ang 
sawi dun turin, ka hmel i lo hmuh thuai ka beisei. 
I lakah demawma ka awm tawhna zawng zawngah 
min ngaidam la. Nang chu ka tan ka lawmna leh 
ka hlimna pangpar hlun i nih avangin, i nun mual 
liam tawh zawng zawng pawh, hmangaihna puan 

thulkhunga funin ka phum bo vek tawh tih hria la, 
keima lamah engmah hlauthawng suh ang che. 
Aw le, inhmuh huna sawiah aw, a dang chu. 


Mangtha, mangtha, 
I tañ, 


Kapthuama. 


Chu lehkha Rozamin a'n hmu zet chu, a lawin 
lutuk awa uyailina hie lo chu, an kawinchira 
chhuakin an leikapui atang cbuan khua a'n chuan 
a. Khawvel hi hlim ve vek hiana hria a. Tran- 
thuami te kawmchar leikapui atanga chhui kir chho 
zelin, an inthlahna lal lungdawh leh Phulzau tlang, 
a pasal neib ni'hrehawmzia leh, an inthen hinaa 
Kapthuama lo zin leh laia a rilru hrehawmura te, 
a pasal nen an inthen leh tawh hnu-a Kapthuania 
silai hmuh hawng nen a thingpbur an intawn chhoh 
ni-a a rilru rihzia te, Kapthuama sazuk kah an 
chan lai leh Aizawl-a an inhmuh lai a, Kapthuama 
nupui pawmlai nei a la nih si avanga khingbai a 
intih em em dan leh a sumdawng nena an intawn 
thlengin, hmaih nei miah lovin a rilru-ah a incawtin 
a lang zut zut a, Chung hun rethcihthlak tak tak 
chu, tuna a lehkha hmuh chuan a rawn sit Zo ta 
vek a, lawmna sawi hleih theih lobvin a nun chu a 
rawn thlamuan dam ta huai huai a. 


Lehkha a thawn atanga a kar hnihna tur 
Zirtawpni chuan Chawlbni bmang nghal turin 

Kapthuama chu Rozami te khaw lamah laiphir 
pu-io amah chauhin a kal ta a. Buh tub zawh 
hnubpui kawih lai khaw han tha leh nisa chu a na 
kher mai a. Hnatau a teh tawh avangin kawng 
lakah mikhual v:ivak tawh tur an ving hie a. 
Kawngtluanin zuzi leh chépchép hram chauh lo chu 
riva dang hriat tur a awm lo. Sava bu chheh hun 
lai a nih avangin thlanthla leh lengder no chawm 
tblawk vel chu kawmin, a naupan laia savano an 
khawi lai hun te dawn neuh neuh chungin a kal 
zel a. Mi an reh em avanga eng sa emaw pawh 
tawn mai inbeiseiin, a elhbun phir kaw lehlamah 
chuan LG a thun a, lehlamah mupui a thun bawk 
a. Thatho takin a kal vang vang a. 


Huiva lui a tlak thlak lai te chuan, an nupaa 
an Zin tuma a sazuk kah lai leh Rozami te nen chu 
a sa chhawicbhin an chanho lai te chu hre rauh 
rauh chungin Huiva lui a kan a. Kawngchho zual 
a kal chhuak a. Hmana Rezami thla ai a kohna 
Thingkuang rama a kal lai chuab, a th.wm an 
hriat avanga hlauva tlanckhia ni hauh lo zâwng 
rual chu, hmuh nei tih briat taka khék nawk 
nawkin an tlanchhe chtik chik a, thehhek rual an 
chim leh hak hak thung a. Kapthuama chuan 
sapni an hmu ngei a ni ang tib ringin, a silai put 
lai chu la thla-in, a chenga kutzungpui nghat ran 
chungin thawm dim tak leh fimkhur takin a kal zel 
a Kawng cbhakah chuan g thingro reh tliah chu 

a ri leh bək thin a. Kapthuama chuan ding meuh 
hian uluk takin a'n biha. Tumau kara keipui 
ding ze diin mai chu chiang vak lo hian a hmu 
thei a. A'n tin vang vang a, mahse thal thlahui 
tur meuha a hmuh chian theih loh avangin a silai 
tin lai chu a la thla leh a. 


A'n kal kh hlek a, a zâwn zelah chuan a ri leh 
bak thin a. Nakinah chuan kawngkam char thing 
chu phen titihin a'n bih chho leh vang vang a. 
Rei fe a en hnu pawh chuan a reh leh ta daih a. 
Kal zai a rel leh dawn lai takin a chhak lawk maiah 
chuan, keipui sum ruk sa zet tur hi, phai muk kung 
hliah lek leka ding chu a hmuh veleh, Kapthuama 
chuan a mupui khawl thun chuan a'n kaha. Ahuk 
thawt a, a zuang dawrh tih a hmu chauh. A reh 
nghal hmiah avang chuan mahni chauha chhui zui 
chi a ni le tih hria-in a kalsan ta vang vang a. 
Kal chungin Kapthuama chuan an ngaihtuah 
zui a. “Ka thal thlah khai a thlawn lo mai the 
a. Naktukah zuk chian leha tul dawn sia, 
zanin ngcia Rozami ka hmuh loh chuan, ka thil 
kah kho a lo thih hlauh chuan kaw.nna hun.-mumai 
ka nei lo pala ang e.” tiin a ngaihtuah a 
Chuvangin, chumi zan ngeia Rozami kawm hman 
turin a kel ta sauh sauh a. 

Zanriah bawp man hman fawkin a thleng a. 
A thlen veleh Thanthuami nau lbansangi chu 
Rozami hnenah tirin, amah kawm tura a lo kal thu 
leh chumi zan ngeia inkawm a dub thu hrilh ry 

turin a tir nghal a. Zanriah ei khama Rozami leng 
tur chuan a pa chu dil ni ve si chauh hian, “Ka 
pa, naktuka puan banpuiah 'Thuamthiani ka zuk 
sawm lawk teh ang,” tih leh chhuah aruala. A 
pa Chuan, “Rozami tak hi chu aw........, mi dil ni 
ve siin mi hi a pawisa lo hawh hawh mang e. 
Hmeichhia zana Jenchhuah fo hi ka ngaihdan a ni 
lo tih pawh a hre reng. Heti ang hmeichhe piang- 
sual laklawh tawh hi zawng thunun theih pawh an 
ni lo ve,” a ti nuah nuah a. 


An inkawmna leikapui chu hman ami kha ni 
tawh lo mah se, a hma ami ang chiaha Thanthuami 
pa dawh leh a niin, a hualtu huan-thlai theikung 
ngai rengin a la hual biru tiau va. Kawmchar diso 
bathlar hliap hnuai-a charbang nghenga inhnaih 
taka thu dunin, Kapthuama chuan a nupvi nena an 
inthen dan Zawng zawng Chu a han hrilh phawt a. 
Chutah an chhungkaw thu tlukna anga palai tirh 
an tum thu thlenga a hrilh hnu chuan Rozami 
chuan, “Palai tirh tirh eng nge ngai? Tun tum 
hian ka zui haw nghal ang chia a ni mai a lawm,” 
ati a. Kapthuama chuan, “A ni khawp mai, tun 
sa si-ah ni lo mah se, ngawi renga intlan hruai 
mai hi ka duh dan ania. Chuti ang chuan lo 
inhruai dawn la pawh ni ila, tun tum bi chuan ni 
rih suh se. Miter. “an lo hetih vang lek hi zu nia, 
Hmingdailovi pawhin khaw dang a hawisan, Kap- 
thuama pawhin a lo zir bik nek loh hi’ an ti ang a. 
Nang pawh mi nupui lin ta ang hrimin an sawi 

dawn che asin. Chuvangin, kumin favang lam 
khian, Kohhran dan chhung mi kan nih ang thlapin 
kan innci dawn nia,” a ti a. 

Rozami chuan, “Awi â ...... , thlawi tawh 
hnu-a dan anga han inneih leh te roh chu, a 
zahtblak awm. I sawi angin favang lam pawh chu 
ni se, ngawi renyin kan inhruai mai ang a, duh len 
chumi hnu lamah chuan kan la insuih Ich anga a 
ni mai a lawm. Mite pawh fa pahnih pathum an 
neih hnu-a insuih leh ta pawh an tam tho,” tiin a 
han hnial deuh a. Kapthuama chuan, “A ni khawp 
mai, mahse kan chbungkaw rorel danin, a tu ve 
ve pawh Kohhran dan chhung mi kannia. A 
mawi thei ang bera kan inacih chu ka chhungte 
duh dan a nih theuh si avangin, kei pawain hreh 
thu ka sawi ta lo mai a ni. Dan anga kan innein 
chuan ka pa duh angin sechal a lawm asia a tun,” 
a tia. Rozami chuan, “Awi! ta deuh deuh chuan, 
thlawi ve ve inneih chuti taka tih ropui te chu. 
Mahse i thu thu le, i tin ang ang chu hnial ka nzi 
lo,” a ti ve sauh sauh a. 

Kapthuama chuan, “Palai rawn tir ta ila, i pi 
hian min lo hnar len mai lo vang maw? Hlawh- 
chham hrilhaia ka palaite in rawn tin leh dawn 
chuan tirh hmingcuhiat lon law law ka duh zawk,” 
a ti a. Rozami chuan, “Ka pa lakah hlawhchham 
mah la, ka lakah i hlawhcnhan ve chuang dawn 
hlei nem. I palaite chu ka pa'n a tih hlawhchham 
vaih chuan kan tlan dun daih anga a ni mai. I lo 


164 THLA HLEINGA ZAN HU 


kal hi ka lawm letuk, zanin atang hian i nupuiah 
min ngai hmiah la, kei pawhin ka pasalah ka ngai 
nghal ang che. Tichuan, i palaite chu ‘zanin nem- 
nghettu” chauh an ni tawh ang Kan inneih hunah 
chuan hun kal tawh zawng zawnga kan hrehawm 
tuarna kha, kan inneihna Chyan a rih virh vek tawh 
ang a. Kan mumang dikna pawh kan chen dun 
dawn tawh si a. Ka mumanga i lam pana thiam 
taka tuilian ka bleuh ang khan, tunah hian i lam 
panin, damchhunga i nupui ni turin ka neih zawng 
Zawng nen ka lo kal e,” tih leh Kapthuama pawm 
chu a rual a. 


Chutah, “Fhuamthiani te kawmchar leikapui hi 
chuan ka khawhar lungngaih mittui leh ka hlimna 
thuruk a va dawng tam tawh tehlul em! Heng 
huan-thlaite pawh hian kan chanchin hi sawi thei 
ta se, sawi tur an hre tam tawh ngawt ang. Tunah 
chuan kan pahniha hlim dunoa hun kan nghak 
chhuak dawn ta-in a lang a. Dam té-in awm phawt 
ila. Tun hma zawnga mumangah pawh kan la phan 
phak loh hun hlimawm kan ngbak dun ta hi ka va 
lawm tak em! Favang thleng thuai thuai se ti rawh. 
Tunah hian May thla a ni a, favang thleng tur 
chyan tbla ruk dawn lai a la duh a. Favanga kan 
inncib dawn rau rau chuan, kan intawn tirh zan 
champhapbak, October Thla Hleinga Zan-ah chiah 
man inblan iti ang aw,” a ti a. Kapthuama Awma 
bei ble hle chungin Kapjhuama tbin phu dat dat 
chu a ngaitbla a. 


23. “TLANGVAL ROPUI TAK 
ZAWNG I LO NI E” 


— Ngurpuithanga (an laipa) 


NG 

SIAK APTHUAMA chuan a pa IT ajaweha 
hnenah leh a ni pasal (Thanghu.uni pa) h ienab chucn 
a sakei kah thu leh a thih ngei a rin thu chu thukhuh 
takin a sawi feih feiha. A pa Laiawrha chan a 
kah dan hmang zawng zawng a zawh hnu chuan, 
“Chuti chu, naktukah kan pasalthate nen zuk chian 
tlang ila a that dawn chu. Sa hlauhawm a ni a, 
a rana rana lo a nih avangin puitling the thaw, 
briamhrei hum chhuah tur nei tbeh thawh chauhin 
zuk thlithlai ila. Vanneih asiama a lo thi hlauh a 
nih leh khawtlang mipui inpun leh lah har hek lo. 
A pawnga taka kan Nuthuri zuam a kan tlangchim 
nghal ngawt zawngin, a lo thih loh hlauh si chuan 
kan inhliam palh ang e,” ati a. Tichuan, a tuk 
Inrinni *chuan Kapthuama pawh tclin an khaw 
pasalthate pahnih nen, pa sawm the tbaw hria.n 
hum chhuakin an zuk kal ta a. An fimkhur hle a, 
a kaptu kahna atanga kawngchhak phai muk thing 
kung bula a Ju chauh lang lova a ding lai kap ta 
chu a nih avangin han tbelnna chi niin an bre lo a. 
Tichuan, fimkhur takin thal thlah nghal mai thei 
tura inring panin an pasalthate pabnih ho chuan 
kawngchhak lam ngaw-ah chuan an lut chho ta a. 


Kapthuama'n a kah chiah a huk thawk chunga 
a zuan lehna lai takah chuan a thi a lo baw nuai 

a. Chuta tanga a han insaseng leh chu in chhung 
dung chen pawh kal tawh lovin sumruk sa zet chu 
a lo tlu tlaw tial dun mai a. Khawlum lai ngang a 
nih avangin a kamsir te pawh a titek nual tawh a. 
Kawngchhak lama ni bawk a, harsa lo takin 
kawngah an hnûk thla mai a. Tichuan, in lama 
chanchin than turin an intir a. Anni Chuan a 
zawnna hling an lo siam sawk sawk a. Thalai 
thawk thei zawng zawng chu lo lama an feh zawh 
vek avangin pa in awm leh tlangval damsam lo 
inawm leh nunauho chu an dar neih ang ang kengin 
an rawn thawk a. 

Kawtchhuah lal lungdawh an thlen chuan, 
Rozami pa leh an lal upa dangte leh an lalpa 
Ngurpuithanga ho chuan an lo hmuak a. Chumi 
ni chuan Rozami pawh Thanthuami nen an puan 
ban ni a nih hlauh avangin an rawn thawk chhuak 
ve thei a. Rozami'n Kapthuama an hmu chu 
pawma fawh ngawih ngawih tak hia nap a. Mahse 
infawh chu sawi loh, inngaizawng anga lan pawh 
hlauvin a insum hram hrama. Lungdawhan chuan 
a khawnawtin an bial mup mai a. A laiah sakei 
ruang chu bawkkbupin a kâ kap ang bui chungin 
hlingah an dah a. Kal an siam leh hma chuan an 
lalpa Ngurpuithanga chuan Kapthuama chu kovin 
a bulah a dintir a. Chutah a khuate hriatah 
chuan: — 


“Tlangval, ka khua-ah lo pem teh, upa-ah ka 
lo siam teh ang che. Ka mit hmuh lai ngeja vawi 

duailo thangthat i la tahi 7 kta Pe lah 
khan ka ramhualte zinga ka chawbel ber faru, 
khawmu chawi Chhingpuii bo kha a chhartu i nia. 
Chu chauh la ni lovin, naupang her ang hian kan 
ngam loh i huaisenna avangin ka khaw pula hmeltha 
chhuanvawr thla i kokir a. Hman ni lawkaa lah 
chuan Huiva luidung mawitu lan lasi chawi a mi 
ang e, an tih huai huai, khati khawpa sazuk lian 
leh ki mawi. siamtu neja an ngaih i kap leh a. 
Tunah ni se, sa alaia sa tihbaiawm leh fing, pasaltha 
tam tak tlawmtu i han sai thlu leh a. “Tlangral 
ropui tak zawng ilo ni e  Chuvangin, Thawhtanni 
khian sialin ka ai ang,” a han ti chu(h), mipui 
lawm chu an hawhaw dur dur a. 


Chumi zawh chuan an zawn ta mup mup a, a 
khat tawkin silai an kap dur dur a, darkhuang, 
darbu, darmang leh khuangpui nen an inani lut 
ta hup hup a. In an thlen dawn chuan sakei hlang 
chungah Kapthuama chu an fhuttir a. Lal tual 
lam panin an sép chho hula hulha. Hlang chunga 
thu Kapthuama hmel chu khaw dang hawi lo Ikin 
Rozami chuan a thlir a. Kapthuama pawh chuan 
Rozami chu a'n chhuk melh leh zauh thin a. Chumi 
ni chu, tun hnu-a hlim tak taka an hlim leh ni hma- 
sa ber a ni. 


24, “THLA HLEINGA ZANAH 
CHIAH NI SE 


— Ruzami 





OZAMI lehkha Kapthuama'n a palai 
Sanghleia a kentir chu a thlen velch Thansangi a 
pektir a. Chu lehkha-ah chuan :-- “He i lehkha 
rawn kengtu hi ka ni fapa u Sanghleia ani a. An 
rawn len hma-in i duh leh lo bmu ang che. Zawl- 
thu thlunga inrem thei kan nih chuan, thla leh 
mai khi Khuangchawi thla a ni a. Kan sawi dun 
tawh ang khan, insawi rem zan atan pawh tbla leh 
October “Thla Hleinga Zan' chiah khi rawn tukpui . 
itum dawn nia. U Sangbleia hnenah pawh ka 
sawi vek kha. Beidawnga in rawn tin ta a nih 
pawhin, chumi zan chiah bawka tlan dun tur chuan 
ka lo kal nghal ang,” tiin a Ziak a. 


Chu lehkha a chhiar z0 chiah cbu a'n dak 
chhuak a, a pa awm loh lai tak a ni bawk a. A 
thlep tha sawk sawk a, Kapthuama palai hmu turin 
a kal ta nghal a. Sanghleia'n a lo hmu' veleh, 
"Zami, i dam em? Khawnge i han inchibai phawt 
teh ang. Naktuk zingah kan lo leng dawn a, i pa 
lo brilh ta cbe. Tun tum cbu hlawhchham kan 
tum hauh lo a nia,” tiin huangtau sa takin a tawng 
a. Rozami chuan nui har har chung hian, “Koi 
akar min duh der ve te chnan in hlawhchham lo 
tawp ang. In hlawhchham tak leh “Aizaw] kawng 

pakhat chauh a awm lo” an tia ni lawa ni? Mahse 
in rawn len tur thu keiin ka pa ka lo hrilh. ai 
chuan nangmahni lamin hrilh zawk ula a mawi ang 
e, a tia. Thanthuami pa chuan. “A ni tak o, 
nakinah Thanthuami thiarpa'a han hrilh rawh s: 
Sangbawih, iu chu zuk ko nghal nghe nghe teh,” 
ati a 


A tuk Zinga Kapthuama palaiten Rozami pa an 
han biak chuan, eng danga chhang lo chuan, 
“Rozami pasal tur chungchangah mawh ka phur 
ngam tawh lo. Ka dubna lamah ka tir liam a, 
heti hi a ni tawh a. Tlem lai lah khan inleng 
tha hmcl taka nzia, kei phei chuan nei mai 
se ka’n ti deuh a. Mahse a hnu-a kan hrjat leh 
danin, chekah chekah ka lo tisual leh fep lo 
niin, Chuvangin, a tha tur leh tha lo tur pawh ka 
hre tawh lo ve, Rozami thu thu niteh se. Amahin 
a duh nak hman chuan Sabuta pawh nei ta mai mii 
ang hmiang. In sawi hmangin Kapthuama lah 
nupui thlang suil, keiri lah chuti bawk. Tisual ten 
tisual chu innei se aninhamtawng phian manna Is,” 
a ti deuh nghok nghoh a. Thanthuini pa chuan, 
“Ngawi ten Hnunapa, min fiamthu khum teh suk, 
i fanu hi kan ngaizawng tak tak a nia, a ti a. 

Ani chuan, “Ka fiamtiu lo asin Thuamipa, 
Rozami pawh fawn a ngai lo, a ngaizawag Cit u 
tih ka hria. Keiin lo bnar ta che u pawh ni ila, a 

thang chhe ziwng zawng te hian kan fate hi an 
la.khawsa lo ang tih pawh sawi theih a ni nêm. 
Chuvangin, a u Hnuna pawh rawn ka tum tawh 
chuang lo, innei rawh se, A chikna bera a kal hi 
a pa ka nihna pawhin ka dubsak asin. Pasal a neih 
loh chuan kan buaipuina khua a sei ang tih pawh 
ka hlau hlel lo,” tiin tih tak hmelpu-in a sawi a. 
Thanthuami pa chuan, “Pa ber i tawng a, kan 
lawm khawp mai. A nih leh engtikah nge kan rawn 
ngaihchan leh ang?” tiin a zawt a. Ani chuan, “Ngaih- 
chan leh leh a ngai lo, a mawia hawihah “kan lo 
inrawn ange’ te hi kan ti tawngkam tha a. A tawpah 
chuan nu leh pa thu thu a ni tho tho, ti hian kan 
inrem nghal ni rawh se,” a tisam tt a. 


Sanghleia thung chuan, “Chutia nih chuan man 
leh mual leh a hun tur te pawh thliah fel law law 
a rem mei lo maw, ka pu?” atia. Ani chuan, 
“Inneih tum ve ta lem chu man lo ngawta inhralh 
thu lah awm suh. Kan khuai tuk tur a tak bawk 
a, ani.nuthlawi akar, tangka zahnih rawn tlak ula, 
sialin lo lawm se, kei pawhin sialin ka lawi bawk 
ang. Rozam, lo kal teh, Kapthuama nei tur che-a 
thu kan tih tluk tak diam hi. Thuamipa, tuibur hi 
han hmuam ula, a hun tur chu Rozami ngaihdan 
pawh hre ve ila, rem kan titling ang emaw,” a 
tia. Rozami chuan, “Tunah lo kan zo felin 
September thla chawhma jam a la nia. Inpuab- 
chabna hun thawl deuh ka mamawh dawn avangin 

thla leh October thla de leh tur 'Thla Hleinga 
Zan' chiah khian man inhlan ka duh, kan innci 
dawn a nih rau rau chuan,” a ti a, a hmel a hlim 
hle a. 


Chumi hun chu an pahniha an lo tuk dun tawh 
a ni tih a hriat avangin, Sanghleia chuan Rozami 
chu a melb zauh a, Rozami pawh chu a lo nui 
saih a. Rozami pa chuan, “An pahnih bian “Thla 
Hleinga Zan’ kher duhna riau an nei a ni ang chu 
maw, nangni lamin rem in tih phawt ¢huan eng 
hun pawh ka hnial lo ve. Hman kum atang tawh 
khan, inneih tumin kbati ang tak khan an lo awm 
tawh a. Keini lam lahin hnial ngam ruala ngai 
lovin, kan inkau ve reng tawh kha a ni a. Mahsc 
bahsalna eng eng emaw avangin khati kha kan ni 
leh a. Hetia nuthlawi pathlawi an nih hnu pawba 
la induh bang thei lo na na na, blim takin chu ni 
chu kan nghak dawn nia,” a ti ve siirh sirh a. 
Thanthuami pa chuan, “A lawmawm 6, Sanga 
pawh haw chho ta vang vang se, in lama lo 
nghaktuten an lo ngbakhlelin an lawm dawn em 
mai. Pathian zarah pang dam takin awm phawt 
mai ila, min bumrotu engmab awm lovin kan kawp 
a kai tawh chek ang,” a ti a, thlamuang takin an 


chhuak ta a. 


25. “KAN LA EN KHAM LO CHE 
ZAMHMELTHA” 


— Pathlawi 


SE. DANG hming mah ni lovin an khua 
ve ve-a an Biak-in banghmaiah chuan Rozami leh 
Kapthuama chuan lehkha an tar ta. Rozami'n 
pasal a nei dawn tih a'n tlangthan meuh chuan, an 
ina chuangkai thin tlangval leh pathlawi rilru chu 
a ner hle a. An neih phakah an ruat chiah lo 
na-in a uiin an ui hrim hrim a. An lal upa fapa 
pathlawi pakhat phei chuan a ui zual bik a. A neih 
atan phei chuan a cho phak lo tih a hre chungin, 
an khaw tuallai mawi êma a hriat avangin ui tak 
tê-in a uia, A ui thu chu hla-in heti hian a 
phuah a :— 


“Kan la en kham lo che Zamhmeltha, 
La mawi ta che vangkhawpui kan sumtual hi: 
Khuandimin liam lo la leng rih rawh. 


Khiangawiin zamual chu liam lui; suh. 
Sakhmelmawi kung val dang tanga bei lovin, 
Kan tawnah nui rih la kan ti che. 
Vangkhawpui val zawng an hnim ruai e, 
Val chang hnim lo thing tin zik leh chhuahtlangpui, 
Tah zai kan vawr za e lelthang nen,” 
tiin Rozami pasal nei tur chu a chelh zui hial a. 
Sabuta'n a han hria chu, tlema mi phik lo deuha 

thu chang, a ngaithiam lo nasa mai a. “Rozami 
chu, ka nei ang che ka ti ka ti a, Kapthuama'n 
“thembu pawh a siamsak ve ngai si lo. An inneih 
ni pawbin ka kal lo tawp ang, a hmel pawh ka 
hmu duh tawh lo. Min ngaihzawn avangin a kalna 
apiangah min hruai a, a tawpah pasal min neihsan 
a tum leh si a,” a ti a, a lungawi lo emem mai a. 
Lungawi lo e ti lo chuan a lungleng ve fulawi sia. 


Tlangval phawk thenkhat lah chuan a zuau 
zawnga fuihin, “Nangmah chauh hi kan khaw 
tlangval zingah chuan duhna lam lama hruai chhuak 
thei awmchhun i ni a. A chang leh a kaihkuah 
che-in, zan rei tak tak hnu-ah pawh in pahnih 
chauhin in haw dun a. Nang anga zan reh a 
hawpui thei tumah kan awm hlei nem. An lehkha 
tar pawt thla la, pasal a nei lo tawp ang,” an ti a. 
Sabuta chuan, “Ka pa'n min hau anga sin. Tunah 
pawh ka inkhawm duh tawh law, ka inkhawin 
chuan an lehkha tar ka hmu dawn si a. Hman 
ni-ah pawh an lehkha tar ka hmuh duh loh avangin 
maimichhing chunga Biak-ina luh ka tum a, Biak-in 
bang ka sut phah tawk tawh nghe nghe. 

Kan Chapel runpui ka hawi ngam lo, 


Ka han thlira Lalngovi hming chuang ta si e; 
Ka len kham chhawl ban a lo ni e,” 


an tih ang mai ka ni tawh. Kan Kohbran upa-in 
lehkha a'n tar vei a, ka haw tak tak a nia. “Pawt 

thla leh rawh’ ka tih lahin a nui mai mai lehnghal 
a,” a ti khur Boh boh a. A pasal neih tum Sabutan 
a ngai thiam lo hle tih a hriatin Rozami chuan 
lengah a sawm a. Thiam tak maiin Rozami chuan, 
“Buta, rei ka nei dawn hlei nem, hmatah pawh 
rei nei lova ka lo haw leh mai kha. Kan se talh 
ni‘ Chuan nalh takin rawn inchei la, puar takin ruai 
i theh dawn nia. Chumi ni chuan nilengin kan 
inkawm ang chu maw le, i tel lo te chuan seramu 
kan thr, na'ng,” a han tih chpan Sabyta chuan nui 
vur yur chung hian, “Chumi pi chpan ka intithu 
vian ang,” a ti a, a phir leh ta sah soh khawp 
mai, a. 


26. MIZO DAN LEH KRISTIANNA 


Moroner ni 14, 1947 Thawhlehni zan 


chuan an khaw YLA lo tum lawk tawh angin, indo 
hun harsat lai zawng leh a hnu pawha kum tina 
YLA tana pawisa rawn thawn ziahtu, Assam Regi- 
ment 2nd. Battalion-a mi Hav. Liankaia lo chawl 
(leave) haw leh tur thlahha inkhawm an nei a, 
YLA nula leh tlangval chu a kim thei ang bera 
inko khawmin an Treasurer te in, an khaw naurual 
ber in chhuat dung khat tlatin an thu tlim hmur 
mai a. Char lam takverh biang ngheng phak 
titihin an Chairman, an YLA Branch President 
Rikhuma leh an thlah tur Hav. Liankaia leh hunserh 
te hmanga thuchah sawi tura an sawm, an khaw 
Zirtirtu Upa Chhunkhuma (Zirapa) chu pawn lam 
hawiin an thu tlar a. Chairman thutna En phak tura 
Efer Laltin an khai En leh khumpui tungchaw 7awn 
chhuat chung thehlana Kohhran Laltin an bawh 
hnama an khai bak Eng dang chhit tur an nei lo. 
Chhuat lâwnga nula leh tlangval thu tlim hmir 
zinga thenkhat chu a inkawmngeih Zual inthut bnaih 
lui deuh bik an ni. 


An tan hmaa inthlahna bla an sakho lai chuan 
a kil thim deuh lai chang nula leh tlangval lo 
phunrute sawi chu han ngaihthlak chian chuan, zai 
thawm ri karah tlangval chuan zai chung zel hian, 
“Nileng leh zankhua-a zai a, i hming kan fakpui, han 
zial leh ta che,” a lo tisap leh, vawi eng emaw zat 

hla an nawa hnu-a nula thungin, “Lo inthen mahila 
Thlarau, min awmpui thin la, i zu kham tawh em 
ni?” an ti te chu an inbiak theih chhun a ni mai 
awm e. Tan nan an Kohhran upa chuan Pathian 
thuchang tawite chhiarin, Liankaia tan leh an zavaia 
tan a fawngtai a. Chumi hnu-ah Chairman-in Hav, 
Liankaia chunga YLA aiawha lawmthu a sawi hnu- 
ah, an chawimawi nan hmunpui lama an tih dan hre 
ve-in, an Branch YLA Financial Secretary nula 
Denghmingthangi chuan parthi a awrhtir zawhah an 
sipaina lama a hman tur Kristian hlabu a hlan a. 
Chumi hnu chuan Hav. Liankaia chuan thu tlem a 
sawi hnu-ab an Kohhran upa Chhunkhuma (Zirapa 
an tih theuh zawk) an khaw zirtirtu chuan fuihna 
thuchah heti ang hian a sawi a :-- 


“Thiante u, 

Kan khua-ah bian thangkhat lian teh meuh a 
hmingin zirtirtu-ah ka awm veta a. Karawn awm 
tirh kum 1930 lai vel kha chuan, Chawlhni chawhnu 
lamab tawh hi chuan thler tin tih theihah tlangval 
zu in zai leh lam chheih fhuai thuai thawm a na 
thei hle a. Hun a lo kal zel a, kbawvel indopui 
lo thleng avangin kan khaw tlangval tam zawk tih 
theih chu Vai lamah an invawm bovin, sum lamah 
chang lo, nun dan chenin khawvel hawiber zau zawk 
an hmu-in kan lo changkang chbo ve hret hrzt a. 
Tunah phei chuan kan khawtlang nun a lo mawi 
lehzual ta a. Kan khaw tlangval Vai lem chang- 

ten kan khawtlang an tihmawizia te, tin, mi dang 
kan sit thu ni hauh lovin, tuna kan zinga awm 
Havildar Kaia ngat phei hi chu kan Kohhran len 
YLA lamah a tangkai zui zelin a zar kan Zo nasa 
em em a ni tih kan hrs theuh awm e. 


“Kei pawh tun hma kum sawm kal ta-ah kha 
chuan YLA-ah hian ka lo lupa ve (hina. He kan 
khua-ah ngci hian kan Kohhran upa then tak Upa 
Zaluaia hovin kum 1938 khan YLA kan din a, 
tunah chuan kum sawm dawn lai a ni ta. Khatih 
hun laia kan tlangval tleirawl hmanrua ber thin 
lo ni tawh Liankaia chu, indopui tantir kum 1941 
khan sipaiah tangin tunah belthum lai kaiin kan la 
chhawr zui ta zel a, a lakah Kohhran aiawhin 
lawmthu ka sawi nawn leh ni se. YLA hi Kohhran 
hruaituten Kohhran kalphung zulzui a, Kohhran 
atanga kal peng hauh lo tur leh thangthar lo awm 
zel turten an chhawm nun chhoh reng tura an din 
a ni angin, thuvawn ropui leh pawimawh tak neia 
din a nih kan hre theuh awm e. Chung thuvawn 
pathum zinga pakhat ‘Kristian nundan tha ngaihsan’ 
tih chu tlem sawi ka duu a. Englai pawha kan tani 
pawimawh reng tur a nih avangin sawi zin lust 
pawh awmin ka hrc lo. 


“Kristian nun dan tha ngaihsan' tih hi, Kristian 
tawh phawt chuan “ka ngaisang a lawm’ kan ti 
theuh awm e. He kan thuvawn hian mi nun dan tha 
ya ngajhsanpui ringawt kha a tum a ni lo, Misual 

ber pawhin nun dan tha chu a ngaihsan theih a 
lawm. He thuvawn tum zawk erawh chu — Mahni 
nuna nun dan tha seng luh hi a nizawk. Chuvangin. 
khawi hmunah pawh, mi khua-ah a ni emaw, Vai 
ram lamah a ni emaw, min hmelhriattu an awm 
loh vang emaw, min hriat chhuah leh kan rin loh 
vang emaw a, kan khuaa kan nun dan pangngai 

a nun uchuak taka nun hi a awl em em fo va. 
Mipa ngat phei chu nupui nei tawh pawh ni ila, 
mahni kawngka kên veleha tlangval emaw inti nghal 
ringawt, mi khuaa nupui neih zép tut tut kan ni 
chawk mai. Nula thenkhat ni se, mahni khaw- 
zawla nula lepchiah ni bik si lo, khual-khaw lama 
sihhnip ta riau pawh an awm chAwk, hei hi mahni 
inthunun kan tum loh vang a ni. Kristian nun dan 
thaa nun kan tum phawt chuan, kan awmna apiangah 
tu sawisel mah kan kai ngai lo ang. Chu chua ni 
Pathian thu-in ‘i nu leh i pa chawimawi rawh’ a 
tih awmzia chu. 


“Kan nu leh pate hi “ka chawimawi e' tiin 
khawlai dungah an fate hian zawnin silhfen mawikhai 
ber ber belin pangpar nen zawn kualin “ka nu leh ka 
pa ka chawimawi e’ ti-a auvin kawtthler thualpui ta 
ila, mi nuih tiza chauh kan ni ang. Nu leh pa 
chawimawi dan dik tak zawk chu — An fate hi 
nungchang mawi tak pu-in, zahawm tak hlauhawm 
si lb, nelawm tak zuamawm si lovin awm ila. 
Tlawmngaj leb thu awibin, ei leh ina hrawkbriam 

lutuk lovin, nulat tlangvalna kawnga nun thiangblim 
taka nunga in awm phawt chuan, a hre lote pawhin 
“tu fa nge?” an ti ang a, i nu lehi pa i chawimawi 
tihna a ni ang. Chu ang bawk chuan khawlo taka 
nungte pawhin an nu leh pa an tizakin an timualpho 
a, anmahni lah tu lakah mah an tuitla ngai hek lo. 
Chuvangin, “Kristian nun dan tha ngaihsin’ tih hian 
a tum tak chu, YLA Member kan nih phat hian 
“Kristian nun dan thaa nun ka tum’ tiin a thuvawnah 
iotiamkam sa-in nun dan fhaa nung turin kan 
inbat nghal tihna a ni. 


“Aw le, kan hriat theuh angin indona chuan 
kum hnih kal ta-ah khan mual a liam ta a. India 
ram pawhin hun thar a chuangkaiin thla hoih.ral 
ta maiah khan India zalenna ni chu kan lawm a nih 
kha. Keini pawh India zalenna hnuaiah ram bung 
pakhat ni ve-in, hmunpui lama kan Mizo Union 
hruajtute pawh Politics-ah an inham buai fan hle 
tih kan bria a. Kan khawtlangah ngei pawh Mizo 
Union leh lal lam tang kan awm ve a. Duh dan 
thuhmun lo tak an nih avangin kan khawtlang 
pawh a sawi nghing tan hle tih kan hre theuh a. 
Kan nu leh pa te chu a eng lam zawk zawkah 
emaw an lo phusa ve ble pawh a ni ang. Mahse 
héj hi hre theuh ila ka duh — Chu Politics 
inpghirnghona chuan kan YLA bi duhkhung suh se, 
tih hi. Party inerna hi YLA-a a luh vaih chuan a 
tugrtu chu kan khawtlang bawk hi a ni ang. YLA 

hi zawng a kal dan pangngai a, tumah thleithla lo 
leh inen hranna nei miah lo va, Mizo tak leh 
Kristian taka kal zel tur a ni si a. 3 


“Aw le, ka thusawi ka tihtawp hma-in thu 
pakhat :zeh tel lawk ka duh a. Kan hriat theuh 
angin tukin khan Kapthuama te chu a nupui nei 
turin an liam ta kha a ni a. Nizan khan kan inah 
a lo kala. Kohhran dan puitlinga innei tur an ni 
a. A nupui tur te khua chu Pastor thuthmun a 
nih avangin an rawn insuih nghal vek ang a. An 
tum anga an awm theih chuan tunkar Zirtawpni 
khian an rawn hawn leh kan lo beisei ang a. An 
insuih ni Ningani zan khian mo hruai leh i, awm 
lovin hmeichhe in lamab Kohhran leh YLA-in an 
thlah ang a. An rawn haw zanah erawh chuan a 
thlen-ina riak tawh lovin mo hruai hun 'pangugaiah 
mo hruai dan pangngaiin an inhruai nghal thung 
ang a. Rozami rawn ionghahna tur pawh a pa 
thian bul tak Pu Lainghenga inah, ani Pu Nghenga 
chu a pazawn tur a nih chu. 


“Kan khawtlang kan fel viau tawh e mah ti ila, 
hman ni lawk pawh khan mo bruai zana inngaihthlak 
kan la ching tlat mai hi a ni. Kan pi leh pute 
chin dan phei zawng a ni. Mahse Kristian kan nih 
hou. bi chuan, Mizo kan nih avang ngawta chin zui 
zel tlak a ni lo. Mizo dan eng kha nge kan la 
chhawm nun zel tur nia, eng dan kha nge chhawm 

zel Mak loh? tih ngaihtuah a ngai a. Innei thar 
mo hruai zana ngaihthlak te hia Kristian loh bak ıh 
a mawi lovin nun dan zahpuiawm tak a nih avangin, 
Kohhranin kan khap hmin theih phei chu a ni lo 
na-in, kan ngaimawh hic tih in hriat ka dub a. 
Kohhran dan lova inhruai ta mai te pawh inngaih- 
thlak kher kher hi chu Mizo hmanlai kalphung mah. 
ni se, a mawlthlak hrim hrim bakah thil chin dan 
zabpniawm tak a ni. Lawmpui inti si a, mo hruai 
kawnga vut sawh lch chirhdiaka lo theh te, an 
sum leh suk leh arbawm thuhruksak te, an 
kailawn lo pheh lch lawi-ar ruk te hi kan Mizo 
hmanlai kalphung mah ni se, Kristian nyn dan tha 
kan sawiah khan a tello hrim hrim tih hria-in, 
keini Kristian YLA hi chuan kaa chin tawh loh a 
tha ang. Mawi takin lawmpui ila, insengso taka 
innei kan nih hlawm theuh avangin 4 buaithlak 
zawng hi chuan i nung tawh lo hram ang u,” tiin 
thuchah a sawi a. 


Chumi hnu-a an YLA President, an Chairman 
lo ding pawh chuan, “Kan Upa sawi ang khan, 
kei pawh tukin tukthuan ei hma khan Kapthuaman 
min rawn tlawh a. An tum dan chuan tun kar 
Zirtawpoi khian an lo theng ang a. A pazawn te 
ina zan riak lovin zanriah ei khamah mo hruai 
nghal a ni ang a, chumi zan chuan K shhraain hun- 
pum an chang ang a. Dan pvitlinga ianei chu ni 


182 THLA HLEINGA ZAN II 


dangah chuan Kobhran nen lawmpuiin hun kan 
chherchhuan thin a. Mahse ani Thuama érawh hi 
chu kan YLA Vice President tanglai a nih avang 
leh Inrinni-a ranpui talha khawtlang huapa tlangpui 
sachiau tak tak bpatsaih tum an nih avangin, YLA 
Member zawng zawng chu lawmpui tur leh ruai 
buaipui turin min sawm a. Zanina lo kal lote 
pawh inbrilh kim nithei se. Tin, tbingpui buatsaih 
leh ruai fatu chan chan thu-ah tlawmngai takin 
tawiawm kan tum theuh dawn nia. Inrinni a nih 
dawn avangin ruai theh zawhah pawh senghawi tul 
zawng zawng tihfelpui ila, A tuk Chawlhni-a chhui 
zui tur awm lovin kan tihfelpui nghal vek dawn 
nia. Inrinni zan inkhawm banah erawh chuan YLA 
Member zawng zawng chu mo lawmin, ni danga 
kan tih ang bawkin kim takin kal s tum theuh ila. 
Kan ti a nih rau rau chuan tling takin kan ti dawn 
nia,” tiin Kapthuama sawmna chu a puang a, 


21. KHAWVELA DAR RI MAWI BER 


R 

NG HUMI kum Calendar leh thla-fang de 
chu a induh em em mai a. Kum 1947 October 
(Kbuangchawi thla) ni 15 Nilai zan “Thla Hkinga 
Zan’ chu an insawi zan tur a ni a. Khuangchaws 
thla vanglai October ni 14 tuk Thawhlehni chuan, 
ni khat lo cham hahdam turin Sanghleia hovin an 
liam ta dial a. Mo lawmna tur sechal pawh an 
thlung thim run tawh a. Rozami te khua chu Pas- 
tor fhuthmun a nih avangin, October 16 Ningani-a 
insuih phawt a, a tuk leh Zirtawpni-a Kapthuama 
te khaw lam pan tur an ni a. 


Rozami te khua an tblen chuan a then chu 
Rozami te inah an innghat a. Rozami pa pawh chuan 
a fanu a lawina tur sepui kap sen huam tawh hi a lo 
thlung run tawh bawk a. Thanthuami chuan a 
pasal neiha Rozami a lo thian tawh avangin Rozami 
thungin a thian ve leh dawn a. Kapthuama erawh 
chu a ianghahna pangngai, a pa Laiawrha te inah 
bawk a innghat leh a. A thlen veleh Rozami te inah 
a kal nghal a. A tuk zan man iohlan hlana Than- 
thuami te kawmcbar leikapuia inhmuh a duh thu a 
sawi chu, Rozami chuan, “Ni e, i'n tum teh phawt 
ang. Zanin lah chu duh anga ka Ia inbuatsaih 
famkim loh avangin Thuamthiani nen kan han ful 
ang a. Nakzan man inblan laia ka awm ve an 
phut viau loh chuan ka rawn tum ang e. Zaninah 
pawh lo leng ula, tumah venthawn an ngai tawh 

lovin Thuamthiani pawh a lo kal dawn a,” ati a. 
Mahse Kapthuama chu chumi zan chuan, tun hmaa 
a sa kah chanchin bre duh paho amab kawm tum 
inleng a neih avangin a leng ta lo va. 


A tukah chuan Rozami te inah nileng tih theih- 
in an leng a. Rozami leh Thanthuami chu, Rozami 
thawmhnaw chhawm tur leh thil dang buaipuiin an 
tul ang reng a. Chawhnu thlanghera an inlengte 
an tin hou chuan Rozami chuan Thanthuami 
hnenah, “Thuamthian, naktip maiah kan khua ka 
Chhuahsan dawn si chuan, Mateii thlan ka tlawh 
leh lawk lawk thei dawn tawh lo va. Chuvangin, 
tlai nemah Mawitbiani nen kan pathumin Mateii 
thlan i tlawh zawk ang u hmiang?” tiin a sawm a. 


Favang ni tla tur chu a mawi em em mai a, 
chhun blimawm lawmtu favang thereng hram vang- 
lai chu an chawi tan tawh a. Rengchal lungleng 
khawhar fal ni-awm tak erawh chu, daivel thing- 
bukah chuan ala hram hlep hlep a. Rozami chuan 
a pangpar ngainat ber Zohniar par bawr chu kengin, 
an fhian-zaho chuan a fanu Ngursiamliani thlan 
lam chu an pan a. Thlaomualah chuan thlan tam 
tak awm mah se, minung ram a nilo tih briat 
takin thlan tin chu mahni hawina lam lam hawiin 
furpui leh thal nisa tuarin an ding ngawi thiap a. 
Chung thlan tam tak zinga thlan têtak tê, khawhar 
taka lo ding ve Jam chu an pan a. 

Rozami chuan a fanu thlana pangpar dah pah 
chuan, “Bawihte, ka kalsan dawn che asin. Ka 
rawn tlawh zen zen thei tawh dawn si lo che a, 
i va fahrah dawn lehzual em! J nu, i ngaih em em 
hi hla takah awm mahila, i thlarauvin min rawn 
zawng zel ang che aw, Bawihte. I nu hi min dem 
suh aw, kalsan che mahila ka rawn hre reng ang 
che. Kalo kal hun apiangin,ka rawn tlawh ziah 
thin dawn che nia. I pi hnenah khan, “ka nu 
chuan pasal a nei ta a, mahse min la hmangaih tho" 
i rawn ti dawn nia,” ti-a mittui sur Zung Zunga a 
tah hnu-ah an haw leh ta a. 


Man inhlan zan (insawi rem Zan) zanriah ei 
kham chuan Rozami chuan, “Ka pa, man inhlan 
laia ka awm ve kher a ngai em ni? Naktuk thil turah 
ka duh angin ka la inpuahchah zo lo deuh a, ka 
thiannu tur a la chhangchhe deuh si a, an inah ka 
zuk kal lawk hman ang em?” tiin a dila. A pa 
chuan, “Ka hre lo le, kan man eitu turten an phut 
lem loh che chuan i awm ve kher a fulna chhan 
tur ka hre hran lo,” a tih lai chuan lo kal hmasa 
a pu chuan, “Ngai suh e, i la tul chuan leng rawh,’ 
a lo ti thuai thuaia. A u Hnuna nupui pawh 
chuan, “Leng rawh a pawi lo, i tih tur a awm ve 
tawh lo em mai. Thlamuang takin leng la, in 
tumna a rei tawh bawk a, i duh leh Kapthuama 
pawh chu va hmu la,” a'n tifiam Zui a, 

Favang zan thiang nuam takah, kum sarih lai 
mual liam ta a.inkhawmpui laia bulfik taka an 
inkawmna hmasaber, Thanthuami te kawmchir 
leikapui chhak lam diso hnuai hul phek phawkah 
chuan ah thu dun a. Hman angin tu mitmei mah 
veng tawh lovin an hun kal tawb chanchin chu an 
sawi dun melh melh a. Rozami cbuan, “Zanin 
atang chuan nupa tur kan ang tak tak ta ti rawb. 
I hupui ni tura kan man i hlan hun a awm ngai ang 
tih ka ngaihtuah phak lo va. Mahse zanin “Thla 
Hleinga Zan’ kan chhiar tan atanga kum ruk mual a 
han liam meuh zawngin kan puitlin ta tawk zawng 
a nih hi. Ka va han lawm teblul em! Nupa kan nihna 
chu kan rilru lamah famkim tawh mah se, khawvel 
danin zaninah ka pa'n a nemnghet ve ang a, 
naktukah Kohbranin Pathian hma-ah a nemnghet 
leh dawn ta hi ka mumang chu a ni si lo. Thuah- 
hniha kan ianeihna nemngheh a nih hnu-ah 
chuan.............” a pawm thawk a, an ngawi dun 
vang vang a. : 


Hma ziwnga an inpawm chu tlema inthlah 
dulin Kapthuama chuan, “Thla Hleinga Zan chiah 
bawka kan inneihna thuthlung i pa hmaa ziak fel 
a ni ta hi kan tan famkimna chu ani. Kan 
pabniha lungawi lohna khawvel ni thin chu, vawiin 
ni tla khan a tlakpuiin, zanin Thla Hleinga mawi 
tak lo chhuak hian, kan damchhung lungawina tur 
a rawn chhuahpui ta zawng anih bi. “Thla Hleinga 

Zan' dang aiin zanin thla êng hi a êng mawi zualin 
ka hria. Saw, en teh, hmana arsi kan hmuh, hla 
taka a changa phe lep lep pawh sawn kan inneih 
min lawmpuina chibai min buk a lêm phe lep lep 
niin ka hria. Nula tlangval kan nih laia rem thei 
si lo, tuna a rem leh ta si hi, thu-neitu-in kan tana 
a ruat leh rel veka ni tih hre thiamin lungawi 
takin i awm dun ang aw,” a ti a. 


Rozami chuan, “Chu tak chu a lawm i laka ka 
in-iai em emna chu. I tan nula hnabkhat leh 
thianghlim ka nih tawh loh avang hian ka in-iai-in 
ka insit ngawih ngawih a. Hnahhnih leh nuthlawi 
jaiawm mai ka nih tawh avangin ka rilru a na 
ngawih ngawih asin. Kan intawn tirh atang khan 
i tan chauh indah him ka tum a. Mahse mahni 
pawh inveng zo lovin, i duhthusam ka ni ta lo 
hian ka rilru a tina em a ni. Thuama, min iai lo 
tak tak maw? Nakin lamah te bian min iai leh 
hnuhnawh mai lo vang maw?” tiin duh luatah a 
zawt a. Kapthuama chuan, “Thil zawng zawng 
ngaihtuah zo vekin tun hi ka thleng a. I dinhmun 
hre vekin ka rawn pan che tih bi ringhlel lo la. 
Thianghlimna tak tak zawk chu, taksaa innghat ni 
lovin, rilru lama innghat a ni zawk. A tu ve ve 
pawh hi kan hun kal tawhah khan kan lungawi 
famkim kher lo ang. Mahse tun atang chuan kan 
pabnihin hun thar kan chen dawn a. Chuvangin, 
thu mu hnu sawi chhuak leh ngai tawh hauh lo 

turin zanin ral rual hian ral kumkhua tawh rawh se. 
Kan hma lam hun thlira nupa kawpchawi hlim dun 
tak kan nih reng theih nan rilru i siam tawh zawk 
ang,” tiin a kuah hle hle a. 


Rozgmi chuan, “Ka lawm e, kan tiam thin kan 
chunga thla Eng khian, kan damchhung zawhgin 
kan nunna kaikawog hi min En se la. Naktuka 
puithiam hmaa kan thuchham pawbin ngbet takin 
min phuar kawp rawh sc. Hun bumboh tak kan 
lo tawh tawhna khan kan tan hun tha a rawn 
hring ta hlauh hi, kan aia thunei zawk remruatna 
a nih ka ring a. Engpawh ni se, kan sim phak 
lohvin nupa kan ni dawn ta a, chuvangin, thlamuang 
takin ka haw tawh mai ang e. I palaite lo kir leh 
hmaa kan in ka thlen leh a mawi ang. Vawi khat 
chauh.... > ad hmui an tuai pak a. Hun rei 
tak a lo luah. 'tawh a khum, zanhnih chauh luah 
leh tura mu tutin a haw ta a. 


A tuka a han harh chuan ni a lo chhuak tawh 
a. A lawina tur sial pawh an lo phetthlu tawhin 
fatuho pawh an lo vir buai ble tawh a. A thenin 
tuallaiah har an laiin an sepui talh vun c ju an lo 
hlai mek a. An kawmchar ngawpuiah chuan reng- 
chal leh dawirêm pawhin an vangpui awih hla an sa 
tan leh ta. Rozami zing tho chuan khua a’ n chuan 
a. Chumi ni chu ni dang aia rei bikah duh hle mah 
se, hun chu kal chak hle-in a hre lawi si a. Kal 
chak hle-a a hriat laiin an hun tiam chu thleng har 
a ti lawi bawk si. 

